text:
係ESD識在好多同一日結婚o既朋友仔;到四月中﹐眼見大家都有最少一套Pre-Wedding係手﹐自己卻遲遲未映﹐好心急想即刻映哩﹐係網路上面不停的在睇有無D平平地o既Pre-Wedding映呢? 睇下睇下﹐睇到哩一間Volia Nouveau!
個名何來我不管了﹐反正見到佢地D相幾 Stylish! 心想有 Match Frame咁自然o既Style﹐不如映輯平平地Stylish D o丫.... 去過佢地 Studio 睇過Sample﹐覺得應該都無問題o丫﹐咁就Join在!
我都攪唔清楚係佢地意思定我o既意思﹐去在一個佢地熟到不得了但我地未去過o既地方映相 - 大埔海濱公園﹐由開始Travelling計四小時﹐由於當時油麵仲未考鑊車牌﹐所以果日就由我駕爸爸架車去映相﹐哩一個就係一個敗點﹐點解?! 由於我唔係佢地Studio裝好身先至出發﹐佢地無為意要幫我拎埋個鋼紗! 同埋唔知道無帶頸鍊!! 唉... 都已經去到新界咯... 可以點o即﹐除在『是旦啦』之外真係仲可以做D咩?! 好彩我條裙唔著鋼紗都唔係好覺﹐否則老水都反去Studio然後再出黎! 開始映無耐我發現﹐噫... 咁夠光都要打燈?! 不過哩個係佢地Style﹐我都無多問﹐因為搵得佢地映就要相信佢地!
因為我對於佢地映Studio好有興趣﹐所以四小時入面﹐只係公園留在大約二個半小時就要啟程回Studio﹐所以公園係行唔晒﹐連果個景點(如船頭咁樣果度)都無去度! 番到Studio映多一個鐘左右就完成了﹐並即日揀相! 果日好攰呀... 個人散晒﹐唔知係唔係太急哩... 拎相時先至發現好多相都差不多... 話就話平平地﹐其實曬完相之後都唔算真係好平﹐如果唔係自己心急﹐就唔駛洗多哩一份錢了...
外景...
Studio景...
化妝師阿石(人家女仔黎o架)都幫我化得幾好﹐雖然個髮型同Match Frame第一個妝好接近﹐但你咪話... 我覺得阿石個頭Set得靚D o架...
攝影師Ankit﹐同阿石係拖友﹐其實佢都算映得唔錯﹐不過佢地街景都打燈﹐出黎係就係型﹐不過我有朋友話D相好似係Key我地個人上去.


c: text/html

text:
出門無耐就係路上撞到CC,原來佢都仲有踩單車,不過唔係同我地踩咁解,係同19歲既o靚仔兩個一齊踩.其實今日大家都知道會遇到CC.因為係八一既時候,八月去睇醫生時撞到CC,大家都因為一個月黎左兩次M既原因去睇!原來醫生話唔可以飲太多紅牛.佢地一日o拍兩枝,當藥咁食,醫生通知佢地唔可以再飲.所以我地知道CC都係八一,不過佢無黎搵我地.
當大家今日見到CC時,都無咩點理佢....大家覺得佢粒聲唔出就咁走左去同第2個踩,好無意思.一路上大家同甘共苦,大家都照顧過CC,覺得CC太無義氣.咁當時就好尷尬.我唔想咁,而且係呢件事上面我又無咩特別感覺.事但啦,佢唔想同我地一齊踩咪由佢囉.所以我係咁多人入面表現最正常o個個,我同佢講左幾句,我將過兒係魯朗夢遺既事講左佢知,我話過兒呢幾日都唔捨得洗條底褲,就係諗住見到你時送比你.我同CC傾計o個時,19歲既o靚仔一直係好遠好遠咁等佢,唔敢行埋黎.大家就商量不如用石仔扔佢!哈哈
西藏呢頭成日有交通意外,但唔好將出意外既車放埋出黎,我見到都唔知比咩反應好?
尼洋河
中間經過的牧場
食午飯時,過兒同鷹哥因為小事嘈起上黎.係間麵店到互鬧.最尾大家唔采大家.
呢個景點,大家都無咩興趣去參觀
踩踩下突然見到鷹哥同八月係遠處推車,仲揮哂手咁叫我落車,feel到有o的唔對路!果然走前兩步,有隻狗衝出黎!仆你個街!一路上受夠你地o的發瘟狗氣喇!我突然發火了!我大叫左一聲!扔低部單車,執左幾舊石仔,衝過去,係咁追住隻發瘟狗黎扔!佢由好凶狠咁吠,去到悲鳴咁叫!我一直追殺左佢幾個街口先至停低!我陷你個家鏟!成日衝出黎嚇人!得罪你咩?得把死人聲!返黎時我既感覺好似獵殺左一隻熊人咁~呢次終於出左呢一個月黎受既烏氣!哈哈
經過門巴族居住既地區,睇黎佢地都幾有錢,o的屋起得又大又靚.可能因為已經接近拉薩,居民都係有錢人.
仲係呢條路都遇到有人係上海徒步黎,佢行左一年!呢個真係痴線
就到目的地時,見到有架大貨車出左意外,成個車翻轉左........咩料呀?今日住既南方旅館令到我有想死既感覺........好核突.又係白色床單但變左黃色o個o的,好嘔心!我要拎個睡袋出黎!

robotstxt: allowed

filter: keep


text:
不過剩底果5餐一餐係烤鴨餐我心諗即係食北京填鴨喇,一餐係吉菜食府即係食吉林菜喇,哈,吉林菜即係食乜嘅呢?一餐係滿族人家即係食滿州菜喇,重有一餐係滿族三套碗?嘩,呢餐直情勁喇,重有一餐係祖傳滿族旗人菜,旗人雖然係外族,但係入關咁多年又假假地都係王族,食嘢應該好有格局喎.
終於等到填鴨餐喇,第一碟就係片好嘅鴨肉同薄餅,大家食得興高彩列,但係之後都只係平日食開果尐菜式!算,填鴨未食過咩,下一餐.下一餐係滿族三套碗,三套碗呢個名堂並唔係隨便叫,真係要有十款涼菜,三款大件,十二款爆炒,湯燴菜,六款麵點共三十一度菜組成.各種菜式上枱喇,確係件數十足,可式味道極差,就連馬仔都係又乾又硬,咬唔入口.你唔好以為我多聲氣,全團兩圍枱尐食物都冇乜點郁過,個個都覺得唔好食,真係浪費!
其他果幾餐都係得個名,除左一碟係乎合主題之外,其他都係菜炒菜,蛋蒸蛋,雲耳泮雲耳,豆腐煎豆腐等等.本來都已經心如止水嘞,點知阿導遊呢個時候叫大家交錢食俄羅斯大餐,喺哈爾濱食俄羅斯大餐應該有睇頭喎,因為佢曾經俾俄羅斯統治過,而且阿導遊不停咁話間餐廳好靚好有氣氛,前後大大話話有成十度菜,而最特別係佢嘅麵包!
係呀,俄羅斯麵包好好食咖,我嘅記憶同我講.於是我就乖乖獻上240蚊人民幣嘞!一坐低我已經知道出事喇,所謂好靚嘅裝修,原來係TVB佈景板.左手面係白麵包,同我記憶中有餡嘅麵包有好大分別,而最特別係麵包傍邊嘅果占,食早餐咩,大佬!
之後係羅宋湯,你隨手喺超市買罐蕃茄膏都可以開30碗好喫過佢嘅!跟住係牛仔肉,好韌呀,亦都好蘇,於是我問待應攞黃色的芥茉,對方問我綠色的可以嗎?嗄?我都未反應得切,已經有一支wasabi空降我面前!跟住就係我祈待嘅炆羊肉,噢,原來呢度尐羊咁貴咩,一人得三粒仔!之後確實有好多度菜,可惜無論味道同埋材料都係乏善足陳!之後同團友傾起,都同意以當地消費水平計,呢餐最多值80蚊.
唔怪得導遊同領隊喺另一邊食得咁開心!
我唔係挑剔,亦明白團餐點會有好嘢,但係佢老老實實咁8餸一湯,白飯任裝我係唔會怪佢嘅喎,佢乞人憎在作到咁大,等大家充滿祈望,到最後貨不對版,至令人越食越謦之嘛!


text:
繼早前鄭秀文轉唱腔備受投訴之後,今次輪到另一位天后陳慧琳.新歌《So Hot》嘅宣傳短片以「hot」為題,為求做到hot到癲嘅效果,片中嘅Kelly又食麻辣火鍋,又隊辣椒,表情浮誇到爆燈.條片曝光之後,又惹嚟一堆難聽嘅說話,話個宣傳手法低劣之餘,又話Kelly一把年紀先玩埋晒呢啲嘢呃奶粉錢,投訴聲音此起彼落.
條片屬entertaining定係annoying真係見仁見智,但我個人認為呢段片完全冇問題.第一,Kelly絕對玩得起呢一種crazy嘅風格;第二,大家睇下以下呢條片:
陳慧琳斬雞!睇下佢個激動樣!
試問有邊個天后嘅級歌手會不顧儀態喺螢幕前做呢啲嘢?大家淨係記住佢喺《有福氣》入面嘅高貴形象,同埋喺《失憶周末》一類舞曲入面嘅型格造型,卻醒唔起陳慧琳深得民心嘅主因係佢唔怕蝕底,咩都肯試.《點解你係咁》同《你這個男人》呢類玩味咁重嘅歌,真係只有佢先唱得出嗰種bitchy而不MK嘅味道,換轉唱《Phone殺令》嘅係第二個,應該晨早已經俾人話白痴兼低B.
喺互聯絡呢個虛擬世界入面,每個人都可以不記名,不負責任地留下最毒辣嘅字句,唔理佢哋係真心覺得條片唔好睇,定係因為偏見先發噏瘋,總之一句到尾-認真你就輸了.


text:
原來不經不覺已經個半月冇搓過包, 仲要對上幾個都係吐司~好耐冇整過呢D圓形包包:P
今次跟BLOG友影下步驟啦
先黎搓包, 倒晒所有乾性材料O係檯面, 中間慢慢加入液體材料揉滑之後略搓, 其實都唔駛點搓, 撻多.D粉未撈勻晒就可以加牛油.痴立立唔好搓, 於是拉長佢撻呀撻~大約5分鐘撈勻, 跟住撻左大約20分鐘.
試拉薄膜
撻o係手指上都幾透, 裂口圓滑, 應該都差唔多喇
第一次發酵
呢個時間就去準備餡料:尋日買左包免治豬肉, 今日搓好個包發酵緊就去醃肉炒熟.茶沙醬+糖撈勻就可以炒, 唔駛落油, 加少少生粉水, 兜熟, 兜到一PAT咁就可以上碟備用.
約一小時之後發到咁大
手指沾高粉之後輕輕插入麵糰中, 如果唔縮唔塌就即係ok, 縮即係未發夠, 塌即係過左龍lu
跟住分割(我今次分左55g一份)滾圓, 靜置鬆弛10分鐘, 包餡.下面5個包o係入面, 上面2個試下卷起d餡.
第二次發酵
40分鐘後
掃完蛋漿就入爐喇~ 約180'C焗12分鐘
出爐喇~
咁都要玩XD
下面o個5個
上面o個2個, 估唔到呢款好似易d食倒d餡喎, 又唔會太集中, 均勻d
新鮮出爐軟淋淋熱辣辣好好味啊 >0< 半夜12點幾出爐我同專員夾埋食左3個^^" 聽日食冇咁好食side左嘛 :p


text:
2015年9月26日 星期六
懷舊古式老風味
為同阿嫲慶祝生日
都post 唔晒,九餸一湯
為到都係$1090
抵到爛👍🏻👍🏻👍🏻👍🏻
九個人食真係個個都捧住個肚走
我哋預先打電話去
訂咗八寶鴨,魚腸蒸蛋同杏汁豬肺湯
其次有好多餸睇Menu上邊都冇嘅
例如:炸蝦丸,盤龍鱔,花雕蛋白蒸海蝦
所以建議大家都係早啲打去訂自己想食嘅餸
如果唔係好多餸去到都冇得即叫即有
特別係因為中秋節所以我哋都一個星期之前訂枱
八寶鴨非常之足料
入邊有栗子蓮子等等
識煮餸嘅朋友都知道我整八寶鴨嘅工序非常之繁複,所以個人覺得非常之抵食
另一個推介嘅就係
杏汁豬肺湯
冇味精之餘材料亦都十足
幾乎每日會都有豬肺同豬肉,滿滿的!
另外一個好多人叫嘅菜式就係魚腸蒸蛋
因為呢個菜式係外邊已經好少有得食
蒸蛋下邊仲放滿左薑絲
不過個人就覺得薑味濃得濟
少啲薑絲應該會更加好味
環境唔係特別乾淨,
因為大家去食嘅都係食嗰陣人情味同埋老舖嘅味道
除咗入邊嘅裝修充滿老式嘅味道,
就連招呼客人的都係上咗年紀嘅人
但係佢哋招呼客人仍然中氣十足,勁!
金碧酒樓
彩虹邨金碧樓22號地下
#hailey好味推介 #hailey好食推介 #yummy #八寶鴨 #九餸一湯 #
2015年9月21日 星期一
我的中村藤吉初體驗
最初開店的時候
要攞籌
聽聞有唔少人大清早店未開門
就已經排隊
籌拎到手之後
有啲甚至要等到下午五六點先至入場
討厭排隊嘅我
完全冇諗住要係熱潮期間去
到最近熱潮開始慢慢減退
我先打算去試吓
當日下晝五點幾
去到大概要等七至八張枱
見唔駛等好耐於是的起心肝等下
大概等左25分鐘就有得入去啦
好開心可以坐係近窗邊嘅位置景觀一流
聽好多朋友講過
大概知道有啲乜嘢好食
於是叫咗一個芭菲同綠茶烏冬
佢嘅烏冬同我哋平時想像嘅烏冬有啲唔同,其實質感有啲似蕎麥面
食落去都冇咩綠茶嘅味道不過就非常彈口
已芭菲就最啱兩個人去又想試多啲嘢嘅朋友
事關入面有齊軟雪糕,蛋糕,綠茶啫喱同丸子等等
訂閱: 文章 (Atom)


text:
Falls就細個好多,但係睇落又唔多似Horseshoe呀?!點解會叫Horseshoe呢?真係幻想唔到但係都有好多水流,都幾靚,影完相就走人.跟住又見到個牌寫行去Tall Trees Walk只係15分鐘,當然又係行埋啦~~~行一陣就到咗,呢到D樹真係好高,同埋好粗~~我諗最粗個棵樹可能要成30個人先至可以圍住!!係個入口個到重教你點樣用一D高度去估計樹木嘅年齡添呀~~要行晒呢個Tall Trees Walk要30分鐘,行下睇下好快就過.係行嘅途中遇到一對外國人,我哋行行就行咗佢哋嘅前面,但係突然唔知係幾時佢哋又出現返係我哋嘅前面,真係幾奇怪~~我哋就懷疑佢哋係兜路行,因為佢哋好似係D研究人員咁,所以要係樹林入面左穿右插…係行呢個Tall Trees Walk你會感到好似置身於一個熱帶雨林咁,有好多唔同嘅動物叫聲,D空氣又好清新~~~個人都特別Relax架…
Walk我哋就行返去Information Center個到,行到出去又差不多係食Lunch嘅時間.我哋就係附近嘅一個亭入面食我哋嘅自製美味三文治Lunch啦~~
Field National Park附近有一個農莊架,不過我哋就Book唔到所以就無得住,呢個農莊好似係先前陳奕迅來Tasmania拍旅遊特輯去個個農莊~~


text:
呢排幾乎日日都落過雨,就算唔落雨都係天陰陰咁,真係又濕又翳悶,攪到我已經做咗 "人肉天文台" 好幾個禮拜,而且頭痛亦發作頻密咗,所以週末呢幾日都無乜心機煮飯,求其煲個湯,鑊都無乜點開,全部蒸餸就算數喇!
既然天氣咁鬼濕,要煲番個袪濕湯袪一袪水至得喇!講明要袪水,粟米鬚
同粟米衣當然要用埋嚟煲湯啦,加埋老黃瓜,紅蘿蔔,粉葛,土伏苓
同炒扁豆,雖然無落肉去煲,但個湯都非常之清甜,
唔講仲以為狂落蜜棗㖭呀!!
其實原本打算煲夠 4 碗湯就算,反正一個人飲,已經可以飲兩餐,但明知
咁少水一定蓋唔過材料,所以加夠可以煲成 6 碗湯嘅水,點知都仲係
唔夠,最終都要加到可以煲成 8 碗的水量先勉強蓋過!其實只係
一隻老黃瓜,一隻紅蘿蔔,一嚿仔粉葛加兩條超迷你粟米
咋嘛,咁就已經成煲滿,攪到我要飲足 4 餐
先飲得哂,真係人都癲呀!!
上次整蘿蔔糕時,預多咗一條臘腸用唔哂,於是就用嚟整呢個金針雲耳
臘腸蒸雞.依家買餸真係好貴,反而買隻冰鮮芝麻雞仲抵食,
$30 一隻雞,加埋其他配料已經夠食兩,三餐.
跟住就係久未露面嘅豉汁排骨蒸南瓜,一向唔係太好肉嘅我,當然
醉翁之意不在酒啦,而係索咗肉汁嘅南瓜,本身已經
好清甜,加埋肉汁同豉汁就更加惹味哦!
正當我喺度揀緊啲開邊南瓜時,菜檔阿姐叫我唔好揀嗰啲,因為唔靚,
叫我細細哋買哂呢個佢,我話咁大個一個人點食得哂呀,佢之後話
先食有瓤的一邊,將無瓤嘅頂部包好放入雪櫃,可以擺到成個
禮拜咁話.既然阿姐咁關照我,而開咗邊嗰啲南瓜又真係
唔多掂,個個都幾乎白色咁滯,咁我當然會
聽佢話買哂成個啦!
阿姐果然無介紹錯喎,呢個超金黃,超靚呀!
唔怪得之個個都話
幫嚫開嗰檔就唔好再周圍去買,雖然平時同啲阿姐都無乜點
social,但因為買慣買熟,佢都會認得我,而且可能
因為見我一個後生仔嚟買嘢,好多時都會主動
幫我揀啲較為靚少少嘅,又會教我點樣煮,
甚至教埋我點樣可以保存耐啲,有好多
嘢如果佢哋唔講,我都真係
唔知,唔識呀!
仲有嘅就係齋鹵味,甜酸麵筋今次加咗少少茄膏落去煮,顏色即刻
靚好多,而且味道更加似去齋舖食嘅;至於咖喱麵筋,今次就
落重料去煮,唔單只有咖喱粉,仲落埋黃薑粉,芫荽粉
同辣椒粉,味道好正呀!!


text:
上星期五朝早因為教完元朗老人中心嘅合唱團之後,要即刻飛去馬鞍山教 Louisa,教完佢同 Arthur 之後又要即刻趕去將軍澳同學生補課,中間係完全無時間食 lunch,所以一早就預咗買包包上 Louisa 屋企一邊教,一邊食.去得到 Louisa 屋企果頭,就梗係去幫襯 La Rose Noire 啦!我都好耐無去幫襯喇.一去到,就即刻鎖定咗要買 Rustico Sunflower Bread,點解?因為真係好好食囉,而且唔係間間 "黑玫瑰" 都有得買,就算馬鞍山呢間都唔係成日有得賣.
淨係睇個樣都勁歐陸 feel 啦,一睇就知好食,之前我俾過 Lily 食,佢都話呢個包好得.我知道 Louisa 都係嗜歐陸麵包嘅,所以我就專登買嚟分一半俾佢食.
我果然無估錯,Louisa 真係勁鍾意呢隻包,鍾意到咩程度呢?原本我話俾佢聽我買咗麵包俾佢食,佢本來話唔食得住,因為啱啱跳完舞唔可以即刻食澱粉質嘅食物,如果唔係就好易吸收,好易肥,點知我叫佢攞個膠袋出嚟先裝起一半時,佢一見到就話好正,原本裝好咗袋包都受唔住誘惑,要即刻攞塊嚟食,食第一啖已經話好好食,之後一路食都一路讚 o添!真係美食當前,無法抵擋誘惑,連變肥都唔驚!
睇見個包嘅粗纖維 texture,就知道一定會似 Pumpernickel 個招牌黑麥包咁墜手,而且佢仲落咗好多葵花籽仁,所以特別甘香.不過對我嚟講就稍嫌鹹咗啲啲,如果淡番啲就 perfect 喇.咁 heavy 嘅 texture,食一兩塊已經好夠,加上極高纖維,完全適合果啲減肥 keep fit 嘅人仕.
咪睇佢細細塊呀,一包 8塊賣 $16,即係成 $2 一塊 o架!


text:
同人出街食飯,一定係只會我就人口味,叫佢選擇自己想食嘅嘢,從來都唔使人去就我,因為其實我乜都係咁食,又唔太計較好味與否,總之食得落肚就得㗎喇!我成日都提住喺口唇邊,呢個世界仲有啲人係連飲啖乾淨清水都係一種奢侈,真係唔好食得咁 "招積"!!我唯一唔食嘅嘢就係有臊 / 羶味食物,偏偏呢類食物就涵蓋甚廣,牛肉啦,奶類製品啦,羊啦,鴨啦,鵝啦 ……… 而且我由細到大都唔係食肉獸,飲食習慣都以蔬菜為主,所以攪到成日俾人話我揀飲擇食,偏食,後來喺「素食青年」群組度見到好多素友分享類似經驗,先知道原來其實都係一種對飲食習慣嘅歧視,好多素友都覺得好煩惱,甚至有諗過放棄食素,因為真係受唔住身邊人嘅 "指控".呢個世界真係好多人唔識得尊重同包容人,永遠都硬係要將自己嗰套加喺人身上,做得到就認同你,做唔到呢?呵呵,咁你就慘囉,注定一世俾人話!!難怪輔導姑娘都同我講話我無錯,只係世人問題.所以我都習慣咗自己就人好過要人就我,如果咁啱嗰日係要食齋的話,我就一定唔會應約,費事煩,人家知道你要食齋,就好自然話會就我,但其實對方係唔鍾意食素的話,食得唔開心,唔暢快咁去就我的話,咁就無謂啦!
最近喺群組度識咗個素友,大家都好啱傾之餘,原來仲住埋同一區,噚日就約咗出嚟見面,素友帶咗我去市中心間「友間齋舖」食 tea 兼傾偈,今次就唔使互相遷就對方口味都可以食得舒服,食得開心,同埋又再一次證明,搵人傾偈真係要搵番同人星球嘅人先好傾,真係舒服好多,可以講到真心嗰句出嚟!
餐廳開正喺商場正門口位置,非常就腳方便.
餐廳裝修簡單,感覺好舒服,唯一係冷氣比較大!
我哋叫咗兩樣嘢 share 嚟食,先嚟個冬蔭功餃子,我同素友
都唔係好
buy 個味道,因為偏酸又唔夠辣,
不過酸精食到就一定會好鍾意!
跟住嚟個星洲炒米,呢個反而唔錯,米粉炒得
乾身又爽口,最重要係完全唔覺
油膩,同埋份量都好足.
咖啡都值得一讚,真係幾好,唔係我最憎嘅茶餐廳
style,聽素友講好似係即磨咖啡.
埋單計數,每人 $37,貴定平我就唔識 comment 喇,因為我真係極少出街食嘢,迫住要出街食的話都只會幫襯快餐店,仲要係等到 tea time 先食,窮人要慳錢嘛!不過最重要係食物質素唔差,以幫舖交租咁計,依個價錢我都覺得可以接受.


text:
Thursday, September 18, 2014
好不容易的過程
27 comments:
小豆真係快樂小孩,佢做乜「莊」個焗爐?ReplyDelete
大豆真係要寫多d啦, 始終呢個係絕對必需既.ReplyDelete
好快似返家既樣啦,小豆係咪打算煮返幾味孝順你呀~~~睇佢既性格同大豆好唔同, 樂觀好多.
呢度環境唔錯, 睇0岩既買左佢啦, 始終有自己屋長遠計都係好既.Replies
係呀,依家日日都練習,等埋買左本練習送貨又多本練習做,希望追到,佢的信心都會強DDelete
小豆真係比較大無謂,可能仲細啦
係呀,慢慢會睇下有沒有好盤,現在呢間真係太細呀
俾我兩個大人到會攪到一頭煙加身心疲累,何况你還帶住兩粒豆.你入緊直路啦,好快會有好日子過!撑住.ReplyDelete
"大豆花了一個鐘,去寫頭三個字" 哈哈, 由佢啦, 話哂啱啱先開始學ReplyDelete
個煑食爐,雪櫃,洗衣機都好靚! 睇個樣一定好襟用! (條"江南魚"仍然健在,haha)
我覺得小豆來巴黎後常常都笑得好燦爛,似乎佢好鐘意法國喎 =D
胃口都好好食咁大碟飯Replies
講來都慚愧,我們買所有家具電器,都係問幾時有送貨才買,真係看中的都要等到十一月呀!Dream 那部Miele都無問,不過真係好貴,Miele我們只買了部吸塵機,真係好強!Delete
小豆都係咁啦,佢成日都傻奸奸
我去Sogo睇過現在miele最平個model $8840 咋,越來越平. 我當年都係揀最平入門版,真係信心保證,部機完全唔郁的. 以前租屋幾個大牌都成部跳出來,屋企見鬼咁,哈哈哈Delete
如果法國不用俾消費稅都可能只係八千幾Delete
惠X浦真係唔得,又唔係平,我媽和我奶奶那部都係一年就壞,好差
我們呢新係electrolux , 都係貪佢德貨,而且有現貨...
我覺得惠X浦同西x子都麻麻(以前租屋用過)Delete
Electrolux應該ok, 我部焗爐都係呢個牌子
雖然現在要渡過一段較辛苦的時期,望見小豆開朗個性和幽默細胞,係舒緩好方法,我都被他逗笑啦!哈....ReplyDeleteReplies
好多時見到佢,都唔知好嬲定好笑架Delete
小豆真係 very cuteReplyDelete
大豆比心機呀, Luca媽比耐性呀, 小豆比笑容呀!ReplyDelete
你嗰邊小朋友要學寫撩草架, 我呢邊學校無教架, 所以好多人就算係大人都係寫一粒粒字母架. 我以前香港讀嗰間小學都無寫copy book, 所以我都無真正學過, 到中學時成日俾老師話我啲字寫得差, 幾乎要我寫copy book呀.ReplyDelete
小豆笑得超可愛呀!Replies
我記得我係小學有寫過撩草copy book,但都起碼三四年班了Delete
法國呢度應該一開始小朋友寫字就寫撩草
我始終覺得寫中文寫難D,哈哈
我毛毛一粒鐘食3 tbsp意粉哈哈一樣咁慢ReplyDeleteReplies
毛毛真係好慢喎,我會發癲架....Delete
大露台正喎. 但係好快冬天.ReplyDelete
小豆似乎最不受搬家影響心情,依然笑得開心,對新家具似乎都好好奇咁喎^^ReplyDelete


text:
Wednesday, December 18, 2013
恐龍博物館
妹妮有本恐龍書,列晒大部份恐龍既名同介紹,妹妮讀到本書熟晒,咩 Triceratops, Tyrannosaurus, Stegosaurus 佢全部記得晒!雖然d名咁長,妹妮d記性好好架,仲分得清邊隻打邊隻.呢日因為考完試,本來全校放假一天,但係妹妮比老師選左去參加校內既學術比賽,仲要玩中文作文!老實講平時作句都唔叻,唔知點解會揀左佢玩作文比賽...其他同學有d被揀去玩中,英文書法,有d就可以放假.趁呢日早放學,下午同妹妮去科學館睇恐龍展!
妹妮見到咁大隻恐龍好開心呀!仲識叫得出佢個學名架... Brachiosaurus (我都要上網先摷到個名,真係人老記性都無細路咁好!)
見到咁大隻恐龍妹妮好開心噃.
入場喇!平時逢星期三免費,但係呢個恐龍展都要收費呀,不過都係$30一位啫,細路仲平d $20
一入場時,有套短電影,因為環境好黑,妹妮好似有d驚,當我地要經過一道好黑既走廊行入展館,妹妮突然扯住我要走,佢話好驚呀,唔睇喇!扯住我走返去出口.但係你明明好熟識恐龍嘛,有咩好驚呢?但係妹妮真係好驚想喊咁,於是我抱起佢(係呀,咁大隻都抱得起!)話有媽me抱住唔駛驚啦,先帶得番佢入去.
一入到展覽館已見到好多恐龍模型,妹妮驚到唔係好敢望,更加唔敢行埋去.
有相為証!睇下佢個樣!!諗番起都想笑 wakakaka!!我走埋去睇d恐龍模型,其實同求先係街果兩隻一樣,不過識郁既,但係郁既範圍都係好細.妹妮猛叫我唔好行咁埋,又話隻恐龍望住我...原來佢以為d恐龍係真架,驚d恐龍會食左我呀!!真係好搞笑呀,點解個傻妹咁天真呢?後來我叫佢睇清楚,d恐龍郁來郁去都係同一位置,係假架!講左好耐佢先開始放心.
終於唔驚喇,笑容都無咁疆硬了!
模疑下考古,可以係投影下 試下挖泥發掘恐龍骨
跟住行入另一個展廳,見到好大隻恐龍骨呀!!
又有手動動畫,只要團下個碌,就會有恐龍走動既動畫睇喇
睇完恐龍展後,妹妮猛話個展覽好好睇!啱啱先驚到想喊,咁快又話好好睇,頂佢唔順 -_-
爸B放工黎搵我地喇!
妹妮話要睇埋香港歷吏博物館,其實呢個博物館都睇過幾次了,其他野都仍然係一樣
所以都係行個圈睇下,妹妮見到佢最鐘意既大戲服,點都要睇多幾眼
呢d咁高既神像,同係長州飄式既差唔多呀
臨走前同巨龍再影多張相,原來妹妮篤住個鼻扮緊鬼臉架!
我呢張都係做豬鼻呀!!
返到屋企,應承左考完試可以拆EE送既lego玩,急不及待呀!
妹妮好鐘意砌lego架,已經砌左幾套了.
每次都要爸b或媽me坐住係隔離陪佢砌,唔知佢幾時會開始唔想我地陪佢呢?
砌得8899喇!!成型喇!
砌好喇,呢套係旅行車,有埋BBQ爐架,架旅行車仲可以賣雪糕同pancake架,妹妮話十足'我係小忌廉'入面個crepe車咁喎!
而家儲左條lego村了,有獸醫診所,有bakery, 有餐廳同埋旅行車.呢個my friend系列差不多儲齊了!
Saturday, December 14, 2013
維園嘉年華ssss
妹妮11月21-26日考試,其實之前兩個星期都日日有測驗,閉關讀左兩,三個星期書,不過星期日都會唞下氣.
維園渣打嘉年華,妹妮都去左3年了.每年都有好多攤位遊戲,有小手工整下面具,帽,又有玩下遊戲,畫下花面,啱晒小朋友玩呀!
今年媽me要返工,爸B同妹妮瞓完晏覺豬後出發!去到都成3, 4 點了.下午已經好多人了,爸B話每個攤位都要排大隊,排成個鐘頭呀
好彩妹妮又無嗌攰扭計,而且仲好有耐心等候.真係大個女了,以前細個d時,企多一陣都叫攰,要抱抱,而家大個了,真係唔駛抱.
終於等到了,佢地排左個龍蝦頭帽攤位.要自己落手落腳剪剪貼貼架,睇下妹妮剪得幾專心,成個婆仔一樣!
大巧告成!!個大頭蝦帽做起了,又幾靚噃
連爸B都整左個一齊戴,哈哈!兩隻大頭蝦
因為整完大頭蝦已經成5點,d 攤位都收檔了,所以只可以係周圍影下相
呢D板比你伸個頭出黎又幾得意噃!
妹妮每次都畫大花面,第一年黎玩畫左白兔,舊年畫左老虎,但今年做完手功後畫花面檔攤已收檔,好彩爸B醒目問攤位個姐姐攞小小油彩幫妹妮快趣印左個花花,否則成日玩左一樣野咋!
有個face paint,妹妮好似都幾滿意!
12月1 日 呢日東華三院又有嘉年華,於是無諚去所以又去左維園.今次醒目喇,一早就去到
呢日有好多吹氣彈床,妹妮最鐘意呀!!一見到二話不說即時就去大跳特跳
點知跳得5分鐘,所有攤位又要暫停,因為有個開幕儀式
好彩開幕儀式都有d表演睇下,有花式跳繩,妹妮睇得好興奮,因為佢仲未識跳繩架
跟住又有兒童足球表演,我地睇左一陣就去左公園玩
妹妮玩呢個都玩到好開心架,雖然係fing個圈,但已經覺得好刺激
仲玩埋雙槓,可以企係度做'一之馬'
扮蜘蛛俠?
維園可算係香港市區入面最大既公園了,如果多d草地就更好了.好天日子係度休閒hea一日,都幾舒服架.
我地返去排攤位遊戲
首先要答一題好淺既題目,然後有個兵乓球係兩條繩游過時把波跌入下面指定既洞.試左兩,三次終於成功!!
再排又一個攤位,呢次玩計數,難唔到妹妮啦!
只係簡單加數,唔駛諗都識答呀!
但係妹妮都係鐘意玩跳彈床多d,於是又去排過隊.d細路真係充滿體力,跳極都唔攰
呢個滑梯就最搵笨,排左好耐隊先有得玩,點知sir一次就無了!!
跟住我地又去公園玩多一陣,其實平時我地都無去維園玩,只係有節目先會過黎,呢度個公園都算大,又有遊樂設施
而且又唔多人,唔駛爭又或者排一輪隊至玩得.
又要fing得高d,一高又大叫 -_-
一個普普通通既公園其實都夠佢玩到好耐了
呢個moment只維持到2秒,真係好難先影到架!
玩完公園爸B要去鰂魚涌攞野,咁蹺見到有island markets,今年EE無報名擺檔,但係都去八下有咩好買先.
Island markets 個招牌手推車,妹妮話佢扮佢賣緊野喎,幫襯下吖!
咦,有人賣北京烤鴨味簿餅,我地睇下點整算喇,成$50幾蚊一塊架
呢日好多賣飾物既檔攤,食物好似無舊年咁多,舊年有好多自家制曲奇呀,brownies呀,湯呀咁.今次見多數係現成入口食品.d麵包好靚,不過都好貴呀,成$50幾蚊個!!
見到棵大聖誕樹,梗係影下相先啦
逛左一個圈,無收穫呀
返到屋企玩同事係屋企摷出來送比妹妮既康樂棋,打開至知原來張棋紙係用色丁布做架,而且鋪係枱面後好平伏,正呀!!
呢晚約左舅父德同EE來食晚餐,有舅父陪妹妮捉棋
仲要第一鋪就比妹妮蠃左,佢滿心歡喜,點知第二鋪輸掉時就一個冏樣 :P
因為EE又去學整餅,個餅就梗係帶黎益妹妮啦,所以呢晚就係我地屋企食喇
嘩 個蛋糕好靚呀!!EE話整左6個鐘頭架
個做型同d顏色都好靚呀
仲有愛心聖誕曲奇
妹妮好鐘意切蛋糕,次次去人家生日會,都會攝左係蛋糕左近影相,好似佢至係壽星咁!而家又有蛋糕切喇
未切已經先興奮
切開入面都係彩虹色,三層layer由深都淺既粉紅真係好嬌艷呀,好靚呀!!因為呢d係butter cake,食落口比較硬身,同傳統香港蛋糕店既鬆軟海綿蛋糕唔同.不過係妹妮話好鐘意食個蛋糕,我就鐘意食外層既cream cheese,yummy!
Subscribe to: Posts (Atom)


text:
2016年8月27日星期六
公共廣播牌費
而牌費只係for國營電視同電台.所以早前有私營電視話睇佢哋免費呢.可是天線唔可以話唔接收國營電視同電台喎,咁咪即係要交....細細聲話你知,我到依家都冇交過.
其實有關當局係會有人上門check你有冇電視同收音機,但係最近有報導澄清咗佢哋係冇權強行入屋check㗎.某晚(住咗喺維也納第二次遇到)突擊檢查, 問我係咪乜乜水,我一句唔係就閂番門.咁又過咗骨.
28 則留言:
- 回覆
因為我冇咁傻話自己有電視同收音機囉.刪除
無線都要收費?回覆刪除
天線係私人定係公家?
咁易過骨!回覆
無線都要收架.刪除
呢度我估好多人都係睇有線.如果用天線睇,喺室內就可以,條天線唔使隊出街.
我地呢度係137€一年, 夾左係 local tax 都一齊交, 走唔甩回覆刪除
最抵C係我地交左, TNT 盒係用唔到, 要靠 internet tv 至睇到回覆
夾落tax度一齊交我度未必可行.有啲人係冇電視㗎.刪除
咁易過骨,即係突擊檢查都冇用.回覆刪除回覆
如果大大聲開咗電視收音機佢喺門口一定知囉.刪除
王子都要收?大膽!回覆刪除
聽講好耐之前我這邊都一樣㗎,但除了那些很忠厚老實的會交費之外,大多數的人都跟你差不多包括我在內.回覆刪除
而家好似已經唔使啦…可能係搵人突擊的人工仲多過收番嘅錢吧!回覆
其實都係㗎.都唔知補到邊樣.刪除
我哋係強制收費,一個費用包電視同收音機,唔理你用唔用回覆刪除回覆
我記得你講過你個費用係包上網,cable tv,固網電話,咁你睇得cable tv 就應該會有埋國營電視啦,會唔會係你個費已經包咗牌費呢?回覆刪除回覆
咁你係咪佢講既乜乜水呢?回覆刪除
依家我蒙老DAD的福,免左電視牌照費.回覆刪除
報行唔到嘅法例,定來都係戇居回覆刪除回覆
靠自律嘛. 點知有啲人C都話自己冇電視㗎啫.刪除
你可以側側膊到幾時.回覆刪除


text:
話說,L域隻 Awesome Mix 2015 初回生産限定盤都有隻 Bonus Disc《柯貪飛佛》,薰呢隻期間生産限定盤又點可以得一隻碟咁呃秤.所以就算只係延續上一隻碟咁亂鳩咁嚟,得隻 3吋 single 碟都要跟埋先得啦.
Disc 1已經首首好歌,呢隻碟點執好呢? 突然在兩個字喺我腦海閃過,就係「最緊要好玩」.一係唔玩,一玩就當然要玩盡佢,玩到突破埋物理規限,E=mc3 都無所謂~
01.〈The Imperial March〉– Galactic Empire
▲The Imperial March (2015) – Galactic Empire
作為一個沙鍋粉絲,見到沙鍋相關嘢會心心眼係再正常不過.呢隊突如其其來嘅 Galactic Empire 其實只係做緊一件咁多年嚟喺 Youtube 久唔久都會見到嘅事,但認真咁做,就係不一樣.
Darth Vader 上一首 MV 用 ESP 而唔係 LTD 我就已經覺得佢好有品味,新歌仲要換埋 PRS!未聽都知正啦. (逃)
Galactic Empire 由上年年底話出碟,出到而家先出咗第二首歌,早牌仲喺 Kickstarter 搞眾籌想 touring,雖然 tour 就未必搞得成,但而家籌到啲錢粗粗地都夠出隻碟,唔好走數呀你班友仔!
▲每一段 MV 都有趣味,今集喺 Han Solo 變石板嘅場地到出 Live,Chewie 都忍唔住衝上去唔係要打 Boba,而係話正,連黑帝都話 “GOODDDD!!!!”,就知道即使唔啱 Djnet 嘅都肯定忍唔住笑出嚟,話晒 Star Wars 都係一種流通咗幾十年嘅世界語言嚟嘛~ (喺外國)
02.〈Progenitor〉– Mechina
▲Progenitor (2016) – Mechina
講到 Death Metal,好多人會被個 Death 字嚇到腳震,其實除咗死亡之外,題材仲有好多可能性,例如外太空,例如人性,呢啲主流音樂基本上承載唔到,亦做唔好嘅題材;就好似 Pop Art 同其他主義有唔同嘅影響力一樣;望下咁多年嚟出到幾多個 Andy Warhol 就會明白.
玩 Symphonic / Industrial Death Metal 嘅樂隊唔少,Mechina 會被編入碟嘅原因就單單係因為佢哋夠膽去 Think Big;香港班歌手年年都出隻得幾首歌嘅 EP,好多時仲要有啲歌係翻炒,就知道一年出一隻大碟 (Album) 已經唔係一件易事.Mechina 喺無簽唱片公司,玩 Symphonic / Industrial Death 嘅前題下,大大聲講到明每年元旦都要出隻新碟,年中又會出至少一隻「SIngle」;所謂 Single 郁下就十幾二十分鐘,剩係呢份執着,都已經要拍手掌.
Mechina 另一樣 Think Big,就係一開始已經話要整個八部曲,計埋今年啱啱出呢隻已經有九隻碟,但個故事先講咗一半.老實講,其實我都有小小擔心佢哋係咪真係可以最少玩多三四年而唔散 band 或者爛尾.
今集《Progenitor》個故事講起源,論排場,論內容,論多變化都應該係 title track〈Progenitor〉最黐線.我覺得,如果只有時間聽一首,就一定係聽〈Progenitor〉先.
▲唔講可能估唔到,其實呢段片係 fans made,整片位人兄近牌都表明生活忙碌,所以只可以一隻碟揀一首歌嚟整;段片整得咁靚,呢位網友有幾咁鍾意呢首歌,可想而知.
03.〈True Survivor〉– David Hasselhoff
▲Kung Fury OST (2015) – VA
上一隻碟講過,我同 Jazz 嘅關係某程度上係偶然,但其實我同 Kung Fury 呢齣籌期 (crowdfunding) 而拍嘅功夫微電影先係最偶然;如果唔係一位古靈精怪程度同我有得揮嘅朋友凌晨臨訓前一秒 - 大概係凌晨兩三點左右 send 畀我 (夠古靈精怪未),我諗可能真係會 miss 咗呢齣礦世鉅著!
KF 鉅著在嘅地方係呢齣電影實在太撚 cult!有齊「The Best of 80s」嘅元素:維京,恐龍,忍者,功天,納粹,街機,警匪,黑客,林寶堅尼,爆炸,皮褸.但佢哋點樣將呢堆完全唔挐經嘅元素炒埋一碟? 事實上,係唔多駛理~
因為就正如初初揾人科水之時,個個都對導演 a.k.a. Kurg Fury 耍手擰頭,仲話:
點知 crowdfunding 反應好到不得之了,班生意人嘅口風就當然係 180° 改變啦.可能正正係因為咁,所以除咗 Kung Fury 架林寶堅尼可以有 80 年代不知幾咁受歡迎,充滿男人味嘅 David Hasselhoff 去聲演之外,仲可以請埋佢嚟唱呢首老套到爆嘅主題曲〈True Survivor〉,令一套觀眾就係投資者嘅戲都可以有一首四四正正嘅 theme song,之後甚至可以出埋黑膠 (而且只有黑膠,80年代嘛~),呢位瑞典導演點睇都唔似玩玩下.
▲就咁睇段 MV 其實係唔會知套戲噏嘜,呢個時候就可以上 Youtube search 下「Kung Fury」,花 30 分鐘嘗試對呢個咁深奧嘅故事了解多啲;例如係 disarm 嘅解釋~ Between,為咗配合返 80 年代嘅科技,建議將解像度調教至最低清嘅 144p 觀賞 (笑).
04.《DAY AFTER翌日》– VA
▲DAY AFTER翌日 (2015) – VA
創作尺度原來真係可以好闊,今次唔止用錄音聲帶,直情就錄環境聲做音樂.其實與其話係音樂,更不如話係素材,尤其是如果有聽開 Prog,呢種素材真係聽唔少.
但係呢隻碟特別在嘅地方,就係同我哋聽開嘅音樂好唔同,無重複,預先編排好嘅拍子,其實係嘜都無,但就係我哋身處呢個地方最自然嘅聲音.人人都只有一副殼,一套五官,一日24小時,所以就算係我都唔可能同時間聽勻全港 18 區嘅聲音,尤其是果陣大概人人都會有自己關注緊嘅事,更加唔會有心情.
所以今次我想貪心啲,將成隻碟 23 首歌都收晒落我呢隻《E=mc3》到,因為 23 首歌加埋就係 2014.9.29 - 12.12 時嘅香港,作為重新履行音樂原始嘅意義-紀實,實在好難將佢分割.
諷刺嘅係,每聽一次,我就會諗一次「勿忘初衷」對香港人嘅意義,然後一笑置之.
▲呢隻碟最古怪嘅地方,就係只會得部分香港人先有興趣聽,所以募資成功,某程度上都係一件奇蹟嚟.
05.〈翼をください〉– 林原めぐみ
▲ヱヴァンゲリヲン新劇場版:破 OST (2009) – 鷺巣詩郎
因為將成隻《DAY AFTER翌日》收編,所以隻碟已經無咩位剩,不過貪心嘅薰點都要加埋呢首感人肺腑嘅老餅歌,先夠完滿.
EVA (中譯:新世紀福音戰士) 真係經典得毋須多講,因為其實都無咩好講;明就明,唔明就唔明,有好多嘢就算連終極補完再補完嘅 fans 都未必解釋到,呢樣真係多得庵野唔少.不過自 1994 年第一話出街開始,二十幾年嚟大家都習慣晒.
所以就算新劇場版每集都延期又延期,每次預告劇情都唔多一樣,大家都唔會介紹.等了又等,第四集「FINAL」都係上映無期,所以舊歌聽了又聽,好彩 EVA 新劇場版嘅 OST 都有大師級嘅鷺巣詩郎製作,所以啲歌聽極都唔厭.
其實講到新劇場版張 playlist 入面薰最鍾意嘅,「破」嘅插入曲〈翼をください〉其實只算第二,「Q」首主題曲〈桜流し〉先係首位;除咗因為意境美麗,仲係因為首歌實在太襯「Q」嘅劇情,齋聽都已經會回想返啲情節.
但要講到最感動嘅,反而係因為真嗣要救綾波,無知的小孩一下長大,所以初號機完全覺醒果時果首〈翼をください〉.EVA 一般都鍾意用西洋古典樂都襯托情節,製造極大反差,但新劇場版就明顯加重日本傳統民謠嘅參與;將一首 1971 年嘅老餅坊間民曲嘅編曲稍改,再搵另一位歌手重新演繹,其實更能夠「活化」一件事-至少畀咗個機會我呢種腦囟都仲未生得埋晒嘅𡃁仔,認識到呢首比起〈Y.M.C.A.〉更老套嘅歌.
用西洋樂器,和歌女聲再,充滿無力感嘅歌詞,再加上播呢首插入曲果幕有幾咁感人-係睇十次十次都會眼濕濕果種,所以會放編呢首而唔係〈桜流し〉入碟其實都唔係咁難理解~
▲要欣賞一首插入曲,我永遠都建議要用返原作嘅情節一同服用,因為我上面講咗咁耐,其實都係得個故事我先會咁鍾意呢首歌,所以如果無視段情節就去聽呢首歌,其實同去北角睇 Joan Cornellà 展覽果班傻豬港女&港男一樣,連人哋講緊嘜都唔知.
薰係….
膠人一名,喜歡音樂,喜歡摔角,喜歡搪膠,喜歡頭髮,喜歡女人,喜歡質感,喜歡金屬,喜歡木頭,喜歡美麗,喜歡典雅,喜歡設計,喜歡時尚,喜歡自然,喜歡文史哲,喜歡幾百萬樣嘢;可憐我只有一副軀殼,24 小時,同埋《我們的音樂》.
by 薰


text:
(南灣四叔)強國水喉幾時收皮?
強國「暴力救市」越救越大鑊,橫手越使越多.早幾個星期先至「容許」社保基金買股,到今個星期已經只准買不准賣,今日離譜到每三隻股票有一隻停牌,茅過街邊字花檔.不過「暴力」還「暴力」,成效好似未見.執筆呢刻,恆指夜期大跌咗成七百點.
(南灣四叔)點解 south bay 咁少盤?
South bay 樓市仍然活躍.一個正常 list price 嘅盤放出市面,無論係 apartment,townhome,定係 single family,一放閒閒地有十個八個 offer.租市亦都係咁,一放 craigslist ,只要叫租合理就唔憂租.總之搵地方住嘅人多得很,再有強國水喉火上加油,租同屋價都真係好難唔升.
(南灣四叔) South bay 咁貴邊個嚟住?
上次四叔講完 south bay 屋價租金同時高企唔關投資客事,即刻有人問:既然唔關投資客事,咁究竟 south bay 樓市係咪泡沫?雖然四叔完全唔明條問題上文到下理有乜邏輯關係,不過可以傾吓「泡沫」呢樣嘢.
(南灣四叔) 買樓收租,何罪之有?
次按危機之後冇幾耐,矽谷樓價和租就開始止跌回升.四叔當年住喺 Mountain View,租一啲都冇跌過.由 2010 年尾開始,就望住樓價開始由 Palo Alto 開始,然後到 Cupertino,再之後都 Sunnyvale 同 Mountain View 好學區嗰部份,然後狗屎垃圾全個 south bay 都升晒.連續Sunnyvale/Mountain View 次一等區域,San Jose,Santa Clara,Milpitas 都一齊雞犬升天.本來樓價升嘅話可以遲啲入市睇定啲,點知唔止樓價,連租都升到 hihi,搞到一個二個港燦都唔知買好唔買好,毒L們買咗驚跌,又驚要可能人老珠黃要返香港娶港女,到時就要急賣,唔買就焗住捱貴租.四叔每次同人講起呢個話題,一係就之前買咗屋上咗車笑都見牙唔見眼,一係就痛罵炒家.
Subscribe to: Posts ( Atom )


text:
德貞開放日
今日係德貞既開放日.尋晚六點幾先訓既我,十一點半就俾人嘈醒左,仲要同我講,佢地約左12點...尋晚又話一點幾喎...勁無奈咁即刻換衫出門口!點知3條牛仔褲都俾阿媽洗左...迫住我著裙...邊有人去bbq著裙架!嗚嗚?
我約埋敏婷一齊去,紫紫黎接我地?返到去德貞,覺得個開放日真係無乜野行?我地係攤位遊戲見到有毛毛拖鞋,我地就埋去玩,佢話要答中曬5條先有,我地就好出千地答arm曬!負責攤位遊戲既黑仔人仲好好人咁,話我地3個人,1對毛毛拖鞋一定唔夠分,所以送多一對俾我地!哈哈!
之後我地上左上面行,係美術室,有人幫我地劃素描,雖然唔係幾似,不過我覺得好似Q版咁,都幾可愛架!之後我地上去探埋ms fan同ms ng,我地就落番地下玩攤位,玩到無野玩,我同敏婷,Elaine,紫紫就去左美心食tea,一路食一路傾計,係學校都撞到d人,不過傾左2句就行開左!
食到咁上下,本身諗住去埋Trendy Land開倉,不過Benny原來打左幾次電話黎我都聽唔到,所以我只係去到門口,就要搭車會合Benny啦!CoCo仲同埋Benny一齊黎,唔講都唔知,原來coco係大陸讀中醫架!呢科都係我有興趣既一科,所以雖然第一次見面,都勁多野傾!
之後會合埋好多Benny既朋友仔:河馬,jessi,同埋阿pat,阿pat男朋友,仲有曾經一齊打過Volley既男孩子,唔記得咩名!哈哈!買齊bbq既野我地就搭車去清水灣.勁大霧呀!好似雲遊仙境咁!完全睇唔到出面d風景!而且我地搭既巴士都勁搖搖下,極為驚嚇?真係好似搭緊車去天堂咁!
bbq site果條奪命長樓梯,落去果陣就好開心,行番上黎果下就勁辛苦!真救命!去到我地就開始bbq啦,後尾阿釗啦,阿釗個朋友仔啦,仲有幾個人黎到,唔知叫乜名?仲有個叫張東海既物體,coco見到佢好似見鬼咁?哈哈?勁爆笑?
我地燒到11點半,因為驚無車搭,我地就閃人啦!係度等小巴,十足等緊鬼巴士咁!個個都話我睇得電視太多,中曬毒?哈哈!好開心咁見到小巴黎,我竟然忘記左我袋毛毛拖鞋掛住係巴士站果度!!嗚嗚..好唔開心!
我地係將軍澳轉MTR返屋企,我地搭果班車係尾班車囉!勁好彩!果個傻Benny竟然明知係尾班車都仲要送我送屋企!傻架?我屋企都無車搭既!But anyway,多謝佢請我去BBQ,仲送我返屋企.
勁眼訓既一日,由起身眼訓到夜晚返屋企都係處於眼訓狀態?返到屋企,即刻大覺訓?


text:
K歌app唔係咩新嘢,我間唔中有用headphone咪唱K歌逹人.不過近排好多朋友,甚至連唔唱K嘅同事都去淘K歌神器.我都忍唔住上香港格價網搵香港行貨買,睇相有分別,但用其實又分別不大,爭百零蚊,叫做有香港代理1年保養囉,電子嘢,撞手神,高仿都未必會壞.係代理話真有laser貼紙,或者有代理右邊個貼紙,機身平滑同埋有產品專利號,假果啲聲再「浮」啲喎,冇認真研究.同事話去羅湖100人仔有交易.
一路用K歌達人自娛冇理share俾人問題,但朋友whatsapp俾條mp3我,我都唔識俾返佢.
於是試天籟K歌,connect枝咪好簡單用返IOS個bluetooth就得.點歌後就識自動喺咪出你把聲同音樂聲,個人認為夠大聲.
但到錄音呢,唔關枝咪事,係IOS同Android都唔support bluetooth in條人聲(未爬文,或者有其他app得),一定要用佢條線插咪同iphone/ipad headphone位先得.問題就嚟喇,
音樂太大聲會撞曬咪,太細聲根本聽唔到,發覺自己都甩曬bit,而錄人聲太細聲,即使已校100,之後校細echo,校大音樂係冇問題嘅,亦都冇V聲,同普通headphone個咪錄一樣好太「風」聲,可能我揀咗「錄音棚」音效模式,不過噴咪聲就好咗好多,兼冇曬啲呼吸聲添,其實應該唔係好事.錄音感覺有少少delay,太大聲會拆拆哋,不過強國嘢嚟計,OK啦.
然後保存.同小米盒子一樣,大陸嘢係好難用正常邏輯去諗明,點解唔係我的主頁,斷估係英文local drive去垃圾翻譯為「本地作品」,天籟已經算就IOS,喺呢度可以俾你導出.
上網爬文可以用裝iTools(試咗都ok啦),要小心唔好同時裝埋好多垃圾落PC.但其實用返PC iTunes就得.
file無論save乜,齋音樂,mv都係出MP4 format,要用返是但一隻mp4 to mp3 converter先得.
正常應該save條聲就係導出mp3啩(要試吓).
音樂比人聲大,我將人聲校85,音樂55都ok.之後可以上網搵任何edit audio file嘅equalizer去搞搞.例如:NCH隻WavePad Sound Editor.不過我未摸熟邊個Hz要boost邊個Hz要fade住,唔理住.
反正將個file e俾自己,喺IOS開email,save file再share返落whatsapp就得.
都幾煩:)
呢首薯話合格,冇執過任何嘢,開心些牙:不過又由mp3轉返mp4都幾無聊(._.")


text:
今日都仲係我請假陪小明返學, 為方便照顧, 都係一家四口一齊出門口
我唔駛再觀課, 可以由頭到尾陪住小明, 於是工人姐姐留係屋企攪衛生, 有小慈真係好好多, 弟弟見小慈換衫佢又肯換, 見小慈揹書包佢又即刻揹住, 仲渣實張學生證唔放, 佢實左太鍾意個史迪仔套了 ^^
不過入到學校已經想玩滑梯唔肯換鞋, 氹完佢換鞋要入課室擺書包就唔肯去, 企左係度唔郁! 慢吞吞放完書包已經要洗手食早餐, 弟弟已經抗拒唔肯坐低, 我氹佢食早餐佢竟然問我要 oreal , 好在今日早餐食瑞士卷岩小明口胃先肯乖乖地坐定定食晒, 但唔鍾意飲美綠奶, 用叉技巧有待改善不過好肯自己餵自己, 食完要收拾杯碟, 唔駛人教都識分門別類放杯叉碟, 又幾叻仔
依然未肯坐地墊點名, 不過聽到老師話可以出去玩車車就雙眼發光, 佢恨左好耐架喇, 明明日日接小慈家姐放學都可以玩, 點解著左校服就唔玩得呢? 相信呢個疑團會係小明心中一段時間, 連老師已經超級就佢, 本來係分組做唔同既野, 老師問小明想玩車車, 玩滑梯 or 想玩平衡木? 小明答車車, 於是全隊綿羊組就玩車車先 ^^ 10分鐘後轉組, 連老師又問小明, 想再玩車車定係想玩滑梯? 小明話玩滑梯就全組轉玩滑梯, 真係太攪笑喇~~~~~~~ 連老師仲同我解釋話唔想太多規則嚇怕左恩明, 所以會對佢容忍寬鬆 d, 慢慢黎, 嘩~~ 老師你真係好呀, 希望小明唔好有風駛盡
玩完又係排隊 - 洗手 - 排隊 - 食水果, 等候其間小明扭抱, 係學校我唔會抱佢於是小明想喊, 輔助老師馬老師見到就過黎幫手, 點知小明唔鍾意馬老師抱佢竟然打左馬老師一巴!!!!! 嬲得我即刻捉住小明隻手鬧佢, 要佢講 sorry!! 衰仔竟然答我: "唔 sorry!!" 太過份喇! 我發火都唔係人咁品架, 即時目露凶光壓低把聲惡佢, 僵持左一陣小明都肯 say sorry, 我仲要佢摸番馬老師添.... 小慈個時就算幾唔鍾意都係大喊打自己姐, 真係冇諗過我個仔會打人 @.@ 馬老師仲係新入職, 都唔知會唔會嚇到人地妹妹仔轉行添呀 >.< 此風不可長, 我大大話話之後全日都鵝住小明唔准打人, 一定要佢學識摸人, 唔係打人, 要同小朋友握握手做個好朋友, 要錫老師云云.... 仔呀仔, 乖乖地呀
一出學校門口心情靚晒, 拉我去公園玩


text:
「感受」
過去幾年一路都有喺大學教書,如果你問我現今香港嘅年青人係點?我只可以話香港嘅教育制度害咗佢哋,雖然唔係香港好多年,亦唔係太關注香港嘅教育制度.但係短短四五年係大學教書就已經感受到個問題!當然香港嘅問題唔單止係啲乜嘢評估咁簡單,因為除此之外仲有之前啲所謂「中中」同「英中」到而家嘅「三三四」其實都玩死咗好多學生,令我哋損失一整代嘅香港人!
「評估」
之前因為一直做緊區議會選舉嘅分析,所以仲未寫最近期大家討論嘅「全港性系統評估」.如果你問我就當然反對啲小朋友要為咗呢啲無謂嘅評估要俾學校利用.更何況嚟個評估已經淪為學校與學校之間嘅評估,而評估完之後教育局其實做過啲乜?雖然話就話學生唔知成績亦唔會用嚟評估佢哋,但係學校嘅角度就好唔一樣.點解學校要操練學生?好明顯個原因係學校為咗自己個名多過學生嘅能力!
「問題」
我哋成日話香港有怪獸家長,其實點解?我反而諗除咗家長本身緊張小朋友至外,就係因為學校本身嘅入學要求簡直係嚇死人,因為分分鐘變態過我去見工!而學校變成咁,好明顯就係教育制度衍生嘅問題.政策不斷改,制度又係咁改,用過時嘅填鴨式教學方法,無長遠策略.最終受害者係我哋嘅下一代!老實講我真唔係太希望自己個仔係啲咁嘅制度下成長,因為我知會害咗佢!


text:
大家好,我係夏蕙BB,今次客串做《一日記者》,跟著依莉詩採訪位於觀塘工廈嘅 Party Room.對於觀塘工廈其實我不陌生,數十年前有一段時光曾跟昔日嘅姊妹在附近一帶閒逛, 當時更加是工廠林立,但聽依莉詩講,原來而家少左好多工廠喇,取而代之嘅係各式各樣店舖進駐﹕ Party Room,食肆,特色小店比比皆是.第一次去Party Room,都唔知原來入面有咁多野玩,而家就一一介紹比你地!
十萬首歌任你唱
幾好喎,開 Party 就梗係要同朋友唱下歌仔啦,佢地部機啲歌有新有舊,可以裝到 10 萬首歌,邊唱得晒!我平時出去登台就唱禪院鐘聲嘅,今次就同依莉詩合唱首紫鈺釵你地聽下,不過依莉詩可能太細個,唔係幾識唱.
即席演唱《紫鈺釵》!
(由夏蕙BB 親自操刀拍攝.)
跳舞打機大電視
除左唱歌,仲有得跳舞,哈哈哈,跟住啲公仔郁下郁下,都幾過癮.(編按:其實個部係 PS 4 黎嘅,可以玩體感遊戲,亦都可以打機)
餐枱篤波二合一
我同依莉詩企喺張枱隔離同負責人傾下計,佢就同我地講話張枱有「景轟」,原來打開黎可以打桌球,夏蕙都唔識打桌球,阿哥哥仔仲教我點樣拎好支棍同打波.
哥哥仔教擺甫士.
(由夏蕙BB 親自操刀拍攝.)
自娛娛人兩相宜
呢間 Party Room 原來係由 7 個後生仔自己夾份搞嘅,而且啲裝修全部都係自己搞,唔識點算呢,佢地話可以上網自學,好叻仔.佢地話,因為覺得香港無乜娛樂,所以整呢間 Party Room 出黎俾大家有多一個落腳的地方.除左有得唱歌跳舞,仲有有掟下飛鏢,玩下遊戲呀咁.
(由夏蕙BB 親自操刀拍攝.)
(由夏蕙BB 親自操刀拍攝.)
後生仔多啲嘗試係好嘅,而家香港有好多唔同嘅出路,好似佢地咁工餘的時間出黎做下小生意,做啲大家都開心的工作,都唔錯.而家工廠大廈都變晒咯,啲後生嘅就可以跟住個潮流變通,香港仔好醒目架嘛!
Homemade 負責人(由夏蕙BB 親自操刀拍攝.)
夏蕙當《一日記者》呻:原來要一腳踢,好辛苦!
夏蕙其實都幾經常做訪問架!不過係俾人問嗰個吖嘛!今次要我做《 unwire 生活版記者》呢個角色都唔係話咁易架,雖然依莉詩係旁邊幫下我,提點下我,但做起上黎都要好多技巧.例如,你地睇我好似好開心,可以試玩到好多野咁,但每樣野都係蜻蜓點水咁樣玩下架咋,之後又要寫返出黎,如果好似我咁唔夠經驗,根本唔會知道啲野係好定唔好,要真材實料先可以言之有物架.
另外,要訪問人個度又唔係真係咁容易架喎.開頭我以為都係同阿哥哥仔傾下計呀咁,原來要諗下點樣問問題,先可以令到佢講到重點,唔係傾計咁簡單.而最難嘅係,你要自己判斷究竟哥哥仔係咪同你講緊真說話,當然今次佢地好好啦,但如果出到去做一啲大新聞,就唔係咁講法架嘛,做記者唔係你諗咁易.首先你要熟個題目,然後做好準備,到場仲要臨時執生,都考功夫架.
仲有一樣就係影相喇,依莉詩同我講,平時佢出去做訪問係一腳踢,要自己做採訪,影相,度稿,拍片,有時仲要做埋直播!嘩,我聽見都頭暈暈,原來呢個年代佢地一個人要搞咁多野,好辛苦好辛苦,希望大家尊重記者工作,做得咁辛苦但成日裁員都係由佢地開刀真係好陰公.
今次 UNWIRE 搵我夏蕙黎體驗做記者,我都學到好多野,佢地呢間做生活科技的網上媒體,有個口頭禪(編按:係口號)「玩生活・樂科技」,夏蕙真係相當明白,雖然我唔係幾識用自己個 iPhone,因為啲字實在太細粒喇,但都知道與時並進的重要性.就好似之前我著嗰件幾廿年嘅皮草出街,原來俾人影左相放上網,好在及時用 Facebook 解釋返,如果唔係就俾人嬲嬲要去搵關公架喇.你話吖,我都 80 幾歲,都要學人玩 Facebook,同啲後生仔溝通喎,唔係俾人洗左版都唔知呀!
當日影片(耐心等候 Loading..)
Homemade Party
觀塘道396號毅力業中心13樓B室
6048 3537
The post 全程直擊 !「夏蕙 BB」 做 《一日 UNWIRE 記者》 採訪 Party Room appeared first on UNWIRE.HK 流動科技生活.


text:
2008年8月21日 星期四
衰老豆傳染小B
小B病左呀, 星期一晚上小B發燒 (38.9), 可能好唔舒服喇, 成晚摟計, 攪
到婆婆成晚無覺訓. 第二朝婆婆帶小B去睇醫生, 原來小B喉嚨發炎呀, 又有D感冒, 醫生開左五支藥水比小B, 小B食左藥退左燒,
但醫生話除左退燒水外, 其他藥要全部食晒, 要完成一個療程, 共3日藥. 可能D藥水難食啦, 昨晚小B食完藥就嘔,
攪到婆婆又忙於清潔,又要再喂過小B食藥, 真係辛苦晒婆婆喇.
2008年8月15日 星期五
傻豬小B驚菠蘿
小B開始學行喇, 話說婆婆發覺每當抱住小B時, 小B總要鑽落地, 咁咪同小B著番對鞋仔, 放佢落地, 叻叻小B竟然識得扶著東西慢慢舉步向前行,至於一D唔能夠一步走到的地方,佢更識得自己找駁腳位,慢慢扶著其他週邊的東西, 先至去佢自己o既目的地! 有時為左要去目的地, 小B竟然唔知危險, 一野撲過去, 幾驚小B撲唔中跌親呀, 真激氣! 小B每去到目的地, 一定會擰轉頭對人嘻嘻笑, 好似話比人知佢成功左喇, 幾叻!
前兩日終於發現有樣野可以治到曳曳B 嘅, 就係菠蘿,
上個星期日婆婆去大陸旅行, 買左D神灣菠蘿番黎, 放左生果盆內, 平時小B最鐘意去攪生果盆, 攞D生果出黎玩,, 但自從放左菠蘿後, 小B竟然唔攪個生果盆, 唔通小B怕菠蘿?
咪攞個菠蘿遞比小B, 哈 小B縮手喎, 仲要做個驚o既表情, 原來傻豬小B驚菠蘿架, 呵呵!
2008年8月3日 星期日
小B捉人隻手黎咬-醒目!!
小 B十個月大喇, 仲係好鍾意咬野, 咩都放入口咬, 近排鍾意捉人隻手黎咬, 自己果隻又唔咬, 佢要捉人隻手咬咩, 我地就捉番小B隻手入佢口, 佢都唔知幾醒, 自己隻手就放牙肉無牙個位咬, 人地隻手就放門牙咬, 媽咪同老豆D手指成日糟殃, 前兩日輪到舅父喇, 話說大前晚舅父抱住小B, 初頭在舅父大脾度跳跳下, 跟住就一口咬落舅父個膊頭度, 咬左一大個牙印, 跟住媽咪就收到投訴電話囉, 呢個正曳B.
小B而家有時"撞口掛"叫爸爸同媽媽, 有時"E E ER ER"就自己唱仔, 心情靚時又會做"BYE BYE"手勢, 有時又會"挨"個咀仔, 面仔黎錫下你, 真係好鬼可愛
有時曳曳鬧佢, 佢又會以笑遮醜, 扮可愛, 攪到人地唔捨得鬧佢, 呢個B豬真係好鬼精叻又好抵打架
訂閱: 文章 (Atom)


text:
天氣熱辣辣, 真係要同陽光玩吓遊戲先得, 有咩地方又可以食個outdoor lunch, 行吓街之後仲可以去玩吓水呢?!!! 非赤柱莫屬啦. 上一次去赤柱都有成年啦, 當時應該係wk28(與陶寶B一起的日子- WK28 (大肚look)), 仲懶型咁影咗啲大肚相呢, 所以好想再同陶寶B去一次.
一早起身, 煮好晒陶寶B既粥仔, 執好晒嘢就出發啦. 去到赤柱都係11am, 正呀, 未係太多人, 影相都靚啲呀.
一年後舊地重遊, 去返同一個地點, 同一個backgroud影番張相, 莎拉本來真係想影一張同大肚時同一pose既相, 不過抱住陶寶B真係有啲難度.
好似好深情既對望.
今日陶寶B見到啲花花草草好似特別開心.
影完相就要搵嘢食呀, 去到赤柱, 莎拉一定要係outdoor食個burger先.
剛好撞到朋友, 咁先有機會影到張一家三口既合照.
其實今日天氣好熱呢, 你睇陶寶B呢個露脾脾既裝束就知啦. 所以之前一晚雪定支冰水, 本來諗住係大人飲既, 但點知一物就二用, 陶寶B攬住支冰冰水解熱呢, 佢好似啲動物園裡面啲熊貓夏天攬住支冰柱消暑咁
除咗背心之外, 戴番頂帽一定唔少得.
行咗一陣, 陶寶B都有啲眼瞓, 抱住佢行有冷氣既赤柱商場等佢可以瞓陣叉叉電, 之後就去赤柱沙灘個邊玩吓水.
可能陶寶B啱啱瞓醒, 佢個樣好檬檬呢, 放怇落沙灘行, 佢個樣都唔多興奮呢.
隻腳仔掂到水都好似唔係好有反應呀, 不過今日真係熱得勁, 所以係咁而掂吓水就算啦.
玩一陣好啦, 係時候回家了, 下次要真正帶陶寶B去一次沙灘玩先得!!!


text:
病好得7788,心開始野想去行街,我覺得自己鍾意行街睇野係病態來的,哈
但今晚要返教會,都係冷靜下,休息多兩日先
好!入正題
食波餅有分鹹濕與非鹹濕
非鹹濕既食波餅好多時會發生球場上,好多時都聽到d男生打波食左波餅,一個波飛埋來一定痛!男人最痛算這種
鹹濕既唔講,請女生保持矜持
有d真係食得既…菠餅
係菠菜蛋餅
菠菜就咁食我覺得唔太好食,但配蛋,做Quiche,配忌廉汁卻係完全唔同感覺
今次配上蛋,方便簡單又易整
Fissler二人世界食譜之菠菜蛋餅
材料:
菠菜 1/4斤
雞蛋 3隻
金華火腿 切粒 (自己調較喜愛份量)
鹽 1/8茶匙
胡椒粉 少許
麵粉 1湯匙 *請注意,如果食譜我無寫任何低筋或高筋,就咁寫麵粉即係…Plain Flour,超市賣既麵粉便可以!
泡打粉 半茶匙
菠菜洗淨,然後放落滾水變軟身即撈起,放入冰水之上,呢個方法保持菠菜既綠,然後榨乾水
金華火腿用熱水浸略為軟身切粒
然後將所有材料放入盤,攪勻
燒熱鑊放油,然後放入蛋漿煎至成型,再反另一邊,兩邊金黃便可以
菠菜浸過冰水就會 保持綠色
撈埋就done
好!今次講下不鏽鋼鍋
今次用西式鍋,除了煮或炆外,隻鍋可以用來煎野
好多時好多人怕用不鏽鋼會黏,好似好難控制,其實任何不鏽鋼都係要燒得夠熱,然後放材料
佢好快會辣熟表面再較慢少少火去煎就唔會黏同焦黑
如果你唔夠熱,就會黏表面
不鏽鋼好處係唔會好係易潔咁,少少花都會釋放壞物質
佢唔黏仲表面幾靚仔
用完有少許油漬晌邊,用熱水沖一沖就會甩,唔黏架
佢已經成為我常用既,只要同佢溝通下就覺得不鏽鋼好用


text:
如果將網站用語文分類,對比 internet user,就會發現一個有趣嘅現象;主要係中文網站比例上較中文網民大幅落後,而英文網站佔左全球網站一半以上.依個現象除左反映中国嘅 internet 與別不同之外,亦可以預期中文網站數目增長速度會比其他語文快.另外,internet 作為新時代知識寶庫,亦可以反映英文閱讀能力對學習嘅重要性.
香港語文系統相當獨特,政府網站一般有 “繁簡英” 三文,而其他一般網站以繁體中文為主,公司網站以英文為主,基於制作成本,好少會 “繁簡英” 三文.而繁體之中又有啲用書面語,有啲好似我咁會類似流似雜誌咁用口語寫法.以 online marketing 嘅角度,針對性地區化嘅語文對於 search engine 同地區行銷都有優勢,而且語言同語文相配,表達情感方面比較好,加上中英夾雜先係最貼近香港人日常生活嘅語文.所以除非係學校或者傳統色彩濃厚嘅內容,一般我都主張用口語.
當然主佳方案,能夠顧及唔同人需要,必然係多語系網站.多語系對於 online marketing 有相當大嘅優勢,但唔包括用 Google translate 果類.如果只係用 online translator 嘅話,尤其是中文同英文兩種截然不同嘅語文互譯嘅準確率喺五成以下,比人嘅印象唔專業,甚至會出現內容誤導.比較好少少係用雲端翻譯,wordpress 亦都有 plugin 可以自動將標題翻譯成英文提高 SEO 效果,但準確度亦都係八成左右.
真正多語系網站可以分為 one language per post, one post all language, multi-site,以 one language per post 效果比較好,wordpress 最佳嘅多語系 plugin 係 WPML,有最佳嘅兼容性,功能強大,仲有付費真人翻譯服務.用 CMS 制作多語系網站,可以所有語系共用相片或者版面設計,改起上黎唔駛為左三種語言改三次,已經大大減低制作工序,而且語系轉換係最 user friendly,唔會跳番去主頁,多語系功能亦係用 CMS 制作網站嘅好處之一.而 wordpress ,佢嘅 plugin 或者 theme 要做多語系或者中文化嘅話,除左可以用 WPML,亦可以用 .mo file,好處係可以減低 database 嘅負擔,唔好處係更改比較麻煩,而且可能會出現遺漏.
Reference:


text:
2008年2月3日 星期日
聖誕台の四玩
2007年12月27日
好多次去旅行之前
龍少都話帶我去睇日出
但係... 次次都掛住瞓而未能成行
今次山長水遠專登去到阿里山
點都要去睇吓出名嘅阿里山日出啦
果朝早凌晨5點鐘出發
果陣個天又黑又凍到屎
龍少都忍唔住買咗包熱奶取暖
途中司機大叔有講有笑, 都唔會悶
不過最可惜係, 個天都未光就帶我地去睇神木...
又趕又黑, 只係影到一張相咋
仲要執過先睇到小小.... 唔開心...
叫得神山就係好神
當你一去到見到, 真係忍唔到會"嘩... 咁粗嘅!"
佢嘅樹幹足足要成12個大人先抱得哂
依度係其中一面...
跟住我地就去玉山度睇日出
沿途一路都見到個天開始變色, 真係好靚架~
司機大叔同我地講, 我地好好彩
如果有霧就睇唔到日出
去到目的地,司機大叔就每人俾塊茶色玻璃俾我地
因為當太陽升起果陣, 用唔到肉眼睇架
等等等... 等咗好耐, 又凍又餓, 個太陽開始出埸喇~~
睇完之後, 我地就去睇"夫妻樹"
佢地都好好大棵架,
不過就係因為一場山火, 佢地已經完全冇生命跡象
到依家仍然俾遊客參觀, 提醒大家要小心火種
你地又估唔估到邊棵係夫, 邊棵係妻?
一般旅行團唔會黎玉山, 因為太遠...
之後返返飯店食早餐, 再係附近走走影影相
你睇幾好天~
尋晚就係"華馨園"食晚飯
森林火車站, 之前黑猛猛都睇唔到
阿里山人條地靈, 連隻狗都肥過人
飯店集中地
我地就係住依間"美麗亞..."
食完lunch, 返房執好行李
另一個司機大叔就準備帶我地到另一個景點 ~ 奮起湖
雖然個名叫"湖", 但係其實只係山上一個小盆地啫
依度亦都係森林火車其中一個站
奮起湖有條百年老街, 不過就唔係好長
但係就有好出名嘅"奮起湖火車便當"
我地當然唔會執輸啦
沿途好似去咗九份, 所以有人叫依到叫"嘉義九份"
跟住樓楊就可以上番火車站
好好彩仲見到一日一班嘅回程小火車
原本天氣好好
但係突然間d霧就話黎就黎
連個天都黑埋
好猛呀....
訂閱: 張貼留言 (Atom)


text:
一直都好想買隻「啜」實啲,唔好咁易推跌/反既碗比牽牽,琴晚爬左成晚文,今日即刻同牽牽去mothercare買,其實都搵到有團購,我要個款賣113,如要快遞就加22,不過起碼要7日後先出貨(咁要個快遞黎做乜?)令阿仔進步,學習,我一秒都唔想等,我寧願用錢買時間(十幾蚊我都仲豪得起既)今日買完今晚即用,買左兩隻吸「啜」款,一隻屋企用,一隻係婆婆到用(一個月起碼都返婆婆到兩至四次,每次兩日嘛)每隻128,另外再買左隻細啲既,呢隻45,諗住大啲要黎擺湯(無計啦,鬼叫之前一田bb展時唔識呢隻碗咩,唔係可以平啲啦.今晚試用,效果一流,的確「啜」得好實,不過今晚唔係食飯,未試到係咪點都唔會「but」瀉.
琴晚開始同牽牽blw,佢識玩啲食物,但好似唔記得左係可以放入口食咁,但我放入佢佢又識食喎,明明平時都有比佢自己拎野食放入口架?唔知點解琴晚成碟放係佢面前,佢又唔太主動放入口呢?唔通太多有壓力?今晚用calibowl同埋比隻匙佢再試,我覺得效果好過琴晚喎,起碼佢都有用手放入口食幾啖同埋用匙「but」入口,太好喇,每日進步一啲,希望好快就可以自己食.(就係因為嬰幼兒每日都係到快速成長,所以我覺得係唔可以拖/耽誤佢地既時間,團購要等知7日實在太奢侈喇)
原本想同牽牽去買埋baby color,不過要行落家樂,然後又要上返黎新世紀搭車返屋企,我前揹住牽牽,後一個背囊,無力量行咁遠喇(畢竟牽牽成廿二磅,唔野少架),唯有擇日再買啦,橫掂水畫布都係畫左兩日之嘛,baby color都唔太趕既.
作為全職媽媽既我,每日都好想同阿仔充實啲,但又唔可以安排得太多,始終佢仲係bb,玩幾個鐘就要抖抖架喇,而且我唔想因為成日同佢出街而攪亂佢便便(我仔似乎係如忍到都會揀係屋企先屙個隻,今晚我六點幾同佢返到屋企,一落揹帶,佢鞋都未除,就聽到佢「唔唔」聲了^^)需知道每日有無便便係好重要呀.
今日仲同牽牽試埋用飲管杯飲奶奶,佢個招積豬仲係屋企邊行邊飲,比佢笑死,不過一到眼訓奶始終都係要用返奶樽先比到安全感佢,唔緊要啦,一步一步黎啦.
我總希望自己可以做到個稱職既媽媽~


text:
2014年7月28日 星期一
飲青島啤飲到去青島啤酒廠(中)
上星期我地介紹左青島市入面同啤酒有關既部分景點,但去一次旅行總冇可能將全部時間放喺酒依方面,今次就帶大家睇下青島啤酒廠以外既青島市!
位於山東膠州灣海邊既青島,喺清朝後期曾經係德國租界,而第一次世界大戰以及其後既一段時間,青島亦曾經受到日本管治,種種歷史背景令青島既規劃變得同其他中國城市完全唔同,有時候甚至令你有置身外國既感覺.
四月青島 花滿中山公園
如果講到睇櫻花,唔計去長洲關帝廟依類咁另類既行程,相信大部分既人都會第一時間諗起日本,但原來青島喺日治時期都種落左唔少櫻花,所以一到四月開花既日子,賞花既人潮之多,絕對係超乎你想像.
當中規模最大應該係位於南區既中山公園,公園入面更加種左超過兩千棵櫻花,其中大部分都係日本常見,比較淺色既染井吉野櫻,唔同香港台灣多數種植另一類偏向桃紅色既品種.
每年五.一前後既二十幾日,更會有一年一度既櫻花盛會,熱鬧到可以媲美日本花季既祭典,除左可以沿住公園入面既「櫻花路」邊行邊睇,你亦可以同時喺附近搭建既小食攤位買啲野食坐低慢慢賞花.
除左櫻花之外,中山公園亦都有荷蘭引入既鬱金香,五顏六色整齊既花海相比起櫻花獨沽一味又係另一種唔同既感覺,鍾意花既朋友四月尾黎到絕對可以影返大半日相.
如果係其他月份黎,雖然冇依兩種花,但大家亦可以留意下會唔會係桂花,牡丹,菊花等等品種盛開既日子.
當然作為一個綜合性既康樂設施,中山公園仲有好多吸引人既地方,好似古色古香既亭台樓閣同水池,各種藝術雕塑同佈置,有通向山上既觀光索道,仲有適合一家大細既動物園同遊樂場(如果大家敢玩佢啲機動遊戲……).
不過再靚都好,睇到附近人群既行事方式,你都會明白自己依然身在中國,我諗依張圖唔使解釋大家都明佢地有幾守規矩.
同場加映某一晚路邊見到既「夜櫻」.
穿梭各區 訪尋德國建築
喺過去一百多年既歷史入面,青島有幾乎一半都係比外國勢力管治,所以規劃同外貌上比其他中國城市好唔同,雖然好多舊時起既建築已經失去佢原來既作用,但係好彩大部分都仲保存到落黎,漸漸就慢慢變成左青島市獨有既景觀.
其中一個比較出名既會係「八大關」風景區,依個人口密度非常低既別墅區,由幾條用中國古代關隘命名既街道組成,圍牆入面一棟棟歐洲風格既建築,闊落既街道以及兩邊整齊排列既樹,以及佔地極多既綠化帶同公園,都比到人一種好舒服既感覺.
而八大關亦係中山公園以外另一賞櫻熱點.
位於海邊,睇落成座堡壘一樣既花石樓更加係必到既景點之一,除左可以親身入去睇下古典既西歐佈置,屋頂既平台更加可以比大家感受下超過180度既無敵海景,以及回望剛才行過既八大關!
而另一個就會係西面比較近火車站既老城區,依度唔少舊既教堂,醫院同埋其他政府建築都係德治時興建,例如天主教堂,基督教教堂,總督府,迎賓館等等都係非常熱門既景點.
除左依幾個大型建築,其實漫步老城區既途中,偶然你都會發現路邊有一棟幾靚既歐洲風格大屋.
其實遠少少仲有一條德國風情街,但附近就比較冷清少少,雖然環境唔錯,但好多睇落充滿歷史既建築都未必開放比人參觀.
因為青島咁多美輪美奐既古舊建築,亦令依度慢慢成左影婚紗既熱點,甚至有幾條婚紗街集合左大量相關行業既店舖.基本上你去到每個著名景點前面,都會見到幾對新人同時喺度影婚紗,有時我真係好佩服啲攝影師,竟然可以喺咁擠迫既情況之下取景……
因為仲有好多地方未講,所以下個星期我地都繼續留喺青島,睇下沿海地區,以及一部分比較有特色既景點!
Article 016 原載於主場新聞 2014.6.28
飲青島啤飲到去青島啤酒廠(上)
講到青島啤你會聯想到啲咩畫面?會係一大班麻甩佬坐喺大排檔,食住野飲住酒大聲傾計?定係茶餐廳入面,一條友食住火腩飯,享受依份「男人的浪漫」?
雖然價錢咁親民都唔會係乜野高檔啤酒,但你又有冇諗過深入啲了解下佢地個牌子呢?今次我就帶大家去下佢既發源地青島,睇睇依個地方有乜好玩!
歷史簡介
青島啤酒始建於1903年,最初只係英,德商人為左供應居住當地既西方人而成立,雖然業權幾經轉變,但一直以黎都用最傳統既德式手法去生產啤酒.經過百幾年既發展,佢已經係全中國最大既啤酒品牌,長期佔全國啤酒總出口量一半以上;亦係歐美市場入面,其中一個最受認可及歡迎既亞洲啤酒.
上世紀九十年代,青島採取左「做大做強」既策略,喺各地不斷併購其他啤酒廠,現時全國廿幾個省份入面,青島啤更加擁有接近六十個廠房!雖然生產既重任已經唔止落喺原廠身上,但作為起源地的青島啤酒廠,地位亦都不減當年,甚至成為當地特色景點,帶動左旅遊業既發展!
周圍都係青島啤
黎到青島旅行,你會發覺好似行到邊度都會有啤酒賣!唔同喺香港你淨係會見到黑啤白啤同青島純生,依度既超市同便利店入面,你隨隨便便都可能見到十款以上既青島啤酒,麥芽濃度,酒精含量以及產地既分別都會標埋出黎.
當地幾乎喺每一間餐廳,你都可以輕易地叫到一扎青島生啤,講究少少既你甚至可以同一個地方搵到幾種唔同等級既原漿啤酒,似乎真係你每餐飲啤酒,都未必試得曬當地限定既款式……
更誇張既係,有時行行下街,你都會見到有啲路邊檔擺左一大個不鏽鋼桶既啤酒,斷斤賣,可以比你用膠袋成袋拎走,一路行一路飲!可惜我見到果時冇買,而之後兩日行程一係飲得太多,一係就遇唔到依啲鋪.
漫步青島啤酒街
除左舊既青島啤酒廠變成依家既青島啤酒博物館,廠址前面既登洲路亦都改建為帶有歐洲特色既青島啤酒街.
由延安二路到廣繞路依度近1公里既長街,有超過60間唔同既食肆,大部分都係提供青島當地出名既海鮮,另外部分外國菜既餐廳以及酒吧,等大家參觀啤酒廠之前亦可以順便醫下肚.
唔止街道兩邊既建築物感覺唔似係中國,馬路亦變成青島啤酒標語性既綠色,甚至連路邊既垃圾筒同長櫈都係啤酒桶/啤酒樽既造型!
每年八月更加有為期16日既青島國際啤酒節,到期時成條啤酒街會化身一個大型嘉年華,各種各樣既文化節目,攤位同埋表演充斥住成條街,發展左廿幾年已經成為當地既一大盛事.
百年青島啤酒廠
講左咁耐終於去到我地既目的地,青島啤酒廠!比起啤酒街刻意營造既復古感覺,依度擁有既歷史就明顯多出好多.
雖然人民幣60元既入場票價幾乎係冠絕當地景點,但的確係非常值得參觀既一個地方.(門票包括2杯啤酒及1包啤酒花生).
首先會係一啲歷史性既展品,例如廣告,舊酒標,新聞,註冊文件等等.
之後會去到生產既部分,其實同威士忌有少少相似,例如發麥,糖化,發酵等等,雖然參觀路線見到既設施都唔係運作緊,但亦都可以比大家具體啲了解下啤酒既生產.(值得一提係依度既假人幾可亂真,冇留意真係會比佢嚇親...)
可以拎上手玩,甚至係試食既麥芽,啤酒花等等原料,麥芽會似平時粟米片果啲穀類製品,而啤酒花就比較苦.
去到中段會有得試未經過濾既原漿啤酒,味道比平時飲到既濃郁太多,當然酒精含量亦超過10%,如果午餐已經飲左酒既朋友要小心醉!
反而裝瓶依部分你可以真係睇到運作緊既工廠.
玩視覺錯亂既醉酒小屋,幾有趣.
行到最尾有一個比較大既會場,大家可以係度換埋門票包既另一杯啤酒,坐底慢慢嘆;而旁邊既紀念品店除左大量印有青島logo既周邊產品,仲有幾款得博物館先有得賣既特別啤酒,以及同啤酒相關既食品飲品,大家都可以買啲手信比鍾意飲酒既朋友.
當然仲有個特別少少既服務,係印一支酒標有自己樣既「肖像啤酒」……但我相信大部分人都對依個冇興趣……
依篇就講住咁多先,下星期帶大家睇睇青島酒以外既景點!
Article 015 原載於主場新聞 2014.5.20
訂閱: 文章 (Atom)


text:
六月三十日
開始有d凍 同埋想落雨喇
♡ 楽しいhokkaido-Day Three-
小樽古跡運河_魚市場 ♡
餵完海鷗 我地就去左北海道icon嘅小樽古跡運河喇 媽咪同我講 上次同嗲地嚟呢度係冬天 所以好浪漫架 而今次夏天嚟 就覺得冇咩特別 同冬天係完全唔同感覺呢
我好鐘意呢度呀 可能有條好長嘅走廊比我跑嚟跑去嘛 … 媽咪讚我喺度好聽話 叫我影相都冇托過手踭呀 嘻嘻 其實只要我心情靚 你叫我做咩都得啦 媽咪! 除左運河之外 我仲喺嗰度玩水呀 好多人都等住同呢個小小泉影相 (但我覺得似水龍頭多d 哈哈哈) 所以媽咪同姑姐都好唔好意思咁拉開我 …
“高抄”咁影完小樽運河 我地沿住條河散步 嗲地喺度玩跳河 姑姐姑媽同媽媽玩”跳” 個個都喺度跳 我點可以輸蝕架 “嫲嫲 放我落地 我都要跳呀!!!” 可惜我跳得唔高 反而落地之後比媽咪有偷拍我嘅機會 真係激c我喇!!!
時間過得真係快 我地喺度玩左一個鐘 係時候上返車 我地就醫肚喇 今日嘅lunch會喺小樽嘅魚市場度食
呢個魚市場同之前嗰個 “熊魚蟹”爭好遠呀 算係一個好細嘅魚市場
媽咪話好開心呀 冇諗過去到兩個魚市場 今次跟團都算唔錯 而今次喺呢個魚市場 我地見到09年嘅候選港姐tim 同報紙所講一樣 今年嘅質素真係"好"到嚇c人呀
而比較好少少嘅港姐 都算係同行嘅港姐師姐級胡杏兒喇 佢好高呀 個人應該都幾nice嘅 … 佢地都係喺魚市場度食飯呀 但我諗食嘅野同我地會唔同呢
我地今日食之前order嘅毛蟹 仲有團餐嘅北海道特產美味燒魚 同蟹腳shabu shabu 講開條魚 佢有名堂架 但我唔記得左 等我問下媽咪先 …
食飽飽 我地落左去一個小小商店度shopping 我第一次見到好靚嘅小小天使魚
媽咪仲喺嗰度發現左一部貼紙機 部機可以比你揀d日本特色公仔加埋你個名落去做sticker架 名嚟講可以揀英文韓文日文等等 嚟到日本 梗係揀日文啦 姑丈好醒目咁叫導遊幫我拼日文名 哈哈 原來我嘅日本名同英文名都好似架 真係唔講都知呢 多謝你呀 哥哥!


text:
2013年10月25日 星期五
Minimoto BB衫
話說上次去Bebe Dream 血拼時見到好多Minimoto 嘅bb衫價錢合理,款式又ok
之後係茄媽媽俾豬仔包袋二手B衫中都有Minimoto夾衣,試咗之後感覺良好
正當媽媽決定再去Bebe Dream掃貨(因為呢樹嘅Minimoto嘢比較集中)之際,收到朋友送來的禮物
真好,兩姊弟都有份:
家姐姐芝士餅收到呢套冬天家居服
係夾棉嘅呢,入面唔水著太多衫都可以保暖,啱晒好動型的餅餅〜
隻粉紅好柔和,而且質料軟熟,feel so good ~
你o地睇…….呢個家姐餅著得幾開心, 仲攬住套衫唔願放~
另外細佬佬就收到幾件夾衣,和尚袍同埋小玩具:
不過友人當了豬仔包係囡,買咗粉紅色,哈!
豬仔包e家個月齡著過頭笠嘅夾衣好麻煩,而且過頭笠果d個d領口又通常比較大(雖則有d款又當真幾靚...不過都係大個d先著)
所以e家都係著和尚袍同側邊縛繩/拍鈕嘅夾衣方便d
我好喜歡BB衫個牌係釘晌出面,好細心呢!
因為如果係入面怕整到BB,但剪咗又唔知咩size,所以個牌係出面我至like
除了質料舒適,我發覺Minimoto d 夾衣係無骨位無縫剪裁,貢樣可以減少縫合位對BB肌膚嘅摩擦
而且個領口有包邊冇貢易殘,BB著上去又比較貼服
雖則係粉紅色,但因為個pattern比較簡約,豬仔包著上身都幾好睇呢
嘻嘻, 原來豬仔包都carry到粉紅色wor ^^
呢件白色都好好睇
發覺自己原來都有幾多Minimoto嘅用品,好似多功能抱枕,暖水杯,尿墊,換片板,紗巾,浴巾,竹碳席...e家再加埋嬰兒服飾
不過以佢嘅價錢,提供到都幾優質舒適嘅嬰兒產品,我都幾like呢個品牌呢〜
訂閱: 張貼留言 (Atom)


text:
好啦,嘆返個早餐先~食飽飽等家姐放學
然後我地今日去睇戲呀
家姐仔上完話劇,露比姐姐讚你愈來愈叻女呀
咁乖就獎你可以睇你一直都話想睇既:怪獸大學
諗諗下好似對上一之都係同小燑去睇的
今日阿祖B第一次睇戲,本身都好擔心佢會喊
仲要係3D囉...要個小朋友仔帶眼鏡睇戲?
買左飛先諗到呢個問題..HAHA
趁未夠鐘之前同祖祖玩返夠本
希望佢陣間可以乖D啦~
食飽就準備入場LU
入場前2個都跑左一大輪先入去..HAHA
阿祖仲跌親TIM,攪到個咀都腫埋
汽水,POP CORNS,燒賣,糖!OK!READY
一入去黑蚊蚊,第一個驚既係...MAMI
因為MAMI怕你地驚囉,HAHA
坐底左係家姐有D怕,好快就無事,因為有野食
祖祖B真係一個咩都玩得一餐既BB
估唔到仲可以帶住3D眼鏡睇戲~勁呀
有D時候突然好大聲都會嚇親...
反而家姐叫左幾次唔想睇要走~又話要出去
捱到最後都無離開過,好順利呀
出左門口小燑就講自己感想..
竟然呢個3歲半既小妹妹有感想
燑豬:MAMI,我睇到睇完個時差D喊左出黎呀
MAMI:吓?你真係好驚咩?唔洗咁驚啦
燑豬:唔係呀,我睇到單眼仔(HAHA)一個人上車呀
MAMI:一個人上咩車?係咪佢要走個時呀?
燑豬:單眼仔上左巴士,毛毛又無上我好擔心呀,
我驚佢地無左好朋友所以想喊囉!
MAMI:傻豬黎咖...佢地最尾一齊返喇
燑豬:係呀,好開心
原來小燑識得欣賞一套戲了,真係大個女啦
BAPA話佢都望到小燑似喊過,開頭以為佢扭計喊
點知呢個傻豬咁感動??好可愛呀
丫,仲有細佬豬
睇完戲係咁扮怪獸係到“WOW...WOW”
你地2個真係笑死MAMI呀
勁愛你地呢~LOVE SO MUCH!!!!!


text:
測試頻率:144.640MHz
Mobile器材:Yaesu FTM-350AR / Diamond CR77 @ 5W
又有一個新IGate啦!就係位於青衣嘅VR2UGF-10.其實呢個IGate早兩星期已經in service,我都有親身去青衣同埋荃灣玩過.不過由於其天線剛於前兩日先至正式架設(之前係臨時setting來的),所以相信今日呢個test會比之前嘅結果較有參考價值.
都叫做玩咗一排APRS,喺過程中發現其實data比起telephony QSO對訊號強度同穏定性要求更高,畢竟TNC只係一個用喺RF嘅modem,只係一台識得1同0的解碼器,你係不能夠要求佢好似人咁,就算成句冇咗兩隻字,你都可以明晒全句意思.對TNC嚟講,只要數據傳輸中一有雜訊,又或者訊號中間有半秒fading,都可能令佢全句解唔到,所以有時聽到一啲fading data聲都幾無奈,你見佢可能都有S3,用telephony QSO肯定冇問題,但個TNC就係解唔到,有時真係想去工聯會問下,有冇啲人耳1200bps數據聲解讀初階課程~
正因為以上原因,所以今次測試加入咗兩個新方法:
- 除咗部機會定時30sec就發一次beacon之外,亦會按路程決定手動TX beacon,每次發3個beacon,希望增加成功率;
- 車速儘量慢.因為我發現車速愈快,可能由於訊號fading愈嚴重,成功hit中IGate嘅機會明顯降低.就今次測試嚟講,行70km/h我只行50km/h;上到三號幹線都係最高只行70km/h~
話說今晚入咗元朗B仔食甜品,奉勸大家千祈唔好叫芝麻糊,開粉之餘,又太甜,好鬼膩~啊!講返個測試,今日希望先測試VR2UGF-10喺周邊沿海道路嘅覆蓋能力,所以今晚就揀一條儘量靠近海邊嘅路線,如下:
元朗>屯門公路>青山公路(汀九)>海安路(即麗城花園)>荃灣路>三號幹線
由元朗開始一直開著beacon TX,同時開住iPhone mon住aprs.fi,落到去青山公路過咗汀九橋底,見到VR2UGF-10開始接收到訊號:
一直用慢速行上述路線,久唔久就三連發beacon,總括嚟講全段路都能夠track住.而最後一個可以收到beacon嘅地方,就係三號幹線美孚對出,即係落荔枝角支路出口嘅位置:


text:
今朝一早天都未光就起身,點解咁早?因為要 9:30am 去到銅鑼灣煤氣烹飪中心度上堂呀!今次跟 Annie 學整脆皮燒腩同埋鹵水豬腳仔,除咗 Louisa 之外,仲有佢果 friend,連家姐都一齊嚟上堂,好開心,好熱鬧呀!!
首先做好插針同醃嘅步驟.
跟住入爐先焗好個底.
翻轉後喺塊皮上面鋪上粗鹽,之後入爐繼續焗.
將表面嘅粗鹽撇走,再插針.
再入爐焗至皮脆.
Annie 仲教咗我哋幾招秘技去整脆個皮.
攪掂,出爐喇!
呢嚿係 Annie 整嘅,佢斬開哂俾我哋試食.好食過燒臘檔買返嚟嘅
燒肉呀!不單之皮勁脆,仲唔會好鹹,味道啱啱好,肉又唔嚡,
勁正囉!
嗱,呢嚿就係我整 o架喇,係咪都幾掂咁呢!!同街賣果啲都差唔多呀!
將自己整果嚿拎返屋企做餸,食之前再入爐焗番脆佢,Hm …… 一樣咁正!
不過可能因為撇唔乾淨面頭啲鹽,攪到個皮勁鹹!!好彩仲脆卜卜啫.
不過之後要做清潔就真係想死囉!!好彩廚房可以用到熱水,如果唔係,都唔知點去清洗乾淨個烤盤,烤架同其他用具.
除咗實習整燒肉,Annie 仲示範咗個鹵水豬腳仔,一樣咁好味!不但好
入味,仲好爽口 o添!呢個都唔難整,我一定會至少整一次 o架!
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
Tuesday, January 28, 2014
IT interview (8) - CV
農曆新年就黎到,我相信好多公司都會喺呢個時候派Bonus.無論大公司定細公司,工作性質如何,呢個時候都好多人諗住收左Bonus就轉工,而head hunter亦都開始進入旺季,要部署一連串嘅獵頭行動,而市場 (尤其JobsDB)上嘅工亦會明顯比前一兩個月多好多.
講到轉工,我諗最多人煩惱嘅係唔知點寫CV.小弟大大話話都in過好幾十人(可能過百),而比人in嘅次數我諗都有好幾十次,所以今次就分享下點寫CV先可以有效吸引眼球.不過大家要留意,我講嘅係IT工嘅CV,如果你唔係IT人,你可以參考下,但唔好完全套用,因為每個行業着重嘅野都唔同.
首先要講嘅係CV最基本元素.基本個人資料,聯絡方法當然要有,呢D係基本中嘅基本,我諗唔洗我多講,不過要留意嘅係,基本資料中最好包括婚姻狀況(單身,己婚,離婚),因為有D interviewer係特別唔鐘意已婚嘅女士,佢地覺得已婚女士懷孕機會大,一大肚就請長假,公司會得不償失.所以,你寫明自己係女性同埋已婚,如果對方係唔鐘意你,就無謂浪費大家時間,因為in一次最少都要用你半日.不過,我亦見過大公司特別鐘意已婚男性,因為佢地有頭家要照顧,所以就算做得幾辛苦,幾唔愉快,都唔會話走就走,同埋已婚男性經歷過婚姻,理應處理過結婚呢個大project,心智同處事通常都比較成熟,所以呢個都不失為一個賣點.
基本個人資料中,近年有公司會要求你提供LinkedIn嘅URL.作為一個IT人,如果你能夠喺CV上提供此訊息,表示你有留意現今網絡發展,而且追得上潮流,而唔係old school派.當然,如果你比埋LinkedIn URL比人,就梗係要記得執靚個LinkedIn profile,最好叫埋同事朋友去確定你寫嘅skillset,咁個profile就更加可信.
除左基本資料,CV當然要有學歷同工作經驗,但我會先寫current salary同expected salary,然後係availability.點解?首先,而家有9成嘅IT工作都要你寫,所以你CV一定要有,你唔寫的話,到你interview時都一定會問你,咁你希望浪費大半日,聽到人地話你貴,定係寧願人地一早覺得你貴,唔洗你去interview?冇錯,你可能因此而少左interview機會,但如果人地叫得你去in,就證明人地係接受到你嘅expected salary同埋你嘅加幅,即係你嘅成功機會己經提升左.即係你原本可能一個月有10個interview,而家可能得返3個,但你原本可能要in 20次先搵到工,而家就in 5次就搵到.道理就係咁簡單.咁點解要比其他野寫先?因為CV其實係要將最重要嘅野寫先,最唔重要嘅野寫最後.所以就算你寫工作經驗,都係先寫最近嘅工作,一直寫到最早嘅工作.學歷都一樣.而current salary同expected salary係比其他野更重要的.而availability我會貼住expected salary之後寫,因為係相關的.仲有一個item係一般人冇留意到,而且100份CV入面可能得一份會寫,就係current location.如果你係send比local公司,你唔寫唔緊要,但如果你係target國際公司或者大陸公司,current location就代表你而家身處邊度,如果你申請嘅職位係要飛去第二度開會,甚至要relocation,咁間公司就可以憑住呢個item去估計要幾成本.Current location其實仲包含左好多意義,包括你嘅語言/語文能力,expected working environment,呢D野並非最重要,但當interviewer要二揀一時,呢D就係要黎決勝負.
跟住落黎就係寫工作經驗,你要記住,工作經驗比學歷重要得多,所以工作經驗一定要行先.就好似上文提到,要先由最近嘅工作開始寫.每一份工都要列明公司名,當時職位,由幾時做到幾時,工作內容.咁你可能會問,如果我曾經升職,咁我應該點寫職位?咁我會問返轉頭,點樣寫先對你有最大好處?當然係寫最後職位啦,因為你份工可能做左10年,由junior升做senior,你做senior可能只係做左5年,但你寫個senior嘅職位,人地就會覺得你做左10年,咁咪著數左囉.仲有一樣野要留意,工作內容一定要用point form,因為冇乜interviewer會用大半個鐘去睇你寫一大篇爛英文.要記住,成份CV一定要簡潔,唔好有多餘嘅野.
寫完工作內容,記得要加多一個point,寫你呢份工用過咩skill,e.g. C++, J2SE, J2EE, GIT, Oracle DB, SQL Server, etc.咁樣寫有個好處,就係interview一睇就知你呢份工大概係做D乜,清楚易明,好過你用一個表去寫你每個skill用左幾多年.另外仲有一樣野要記住,如果你有D工作係未過probation己經冇做落去,咁就唔好寫,因為interviewer會覺得你好jumpy,而且你做得一兩個月,佢會當你冇做過,所以只有壞影響,咁不如唔好寫,話嗰段時間去左旅行好過.
好喇,寫學歷喇,呢個部份其實都好多人寫得唔好.你做左三五七年野,做乜仲要寫中學讀邊間?仲要寫埋A-Level考成點,HKCEE考成點?大佬呀,你當時讀左D乜,你而家都唔記得啦,仲話我知有幾多個A係冇用的.不過,中學學歷都有一個情況係要寫,就係當你搵第一份工.因為你冇工作經驗,你嘅學歷就係你嘅一切,所以你需要寫落去.拜托,只要你做過一份工,就唔好再寫中學學歷落CV,比我見到,你幾叻我都唔請.另外,寫大學學歷,唔需要寫邊科咩成績,你只需要寫你係1st Honor,Second-up等等,最多只可以寫GPA幾多.
最後就係寫Other Qualifications.你讀過D咩cert,有D咩特別技能,就喺呢度寫.我諗唔需要多講.
以上咁多野,就係寫CV最基本要知嘅野,但好多時有D工作係有特別要求,例如要你加張相落去,咁你咪按要求加落去囉,但如果人地冇要求,你又唔係靚仔/靚女,咁就無謂獻醜喇.寫CV,最重要係寫D加分嘅野落去,減分嘅野冇必要就唔好寫.
其實搵工,CV當然重要,但cover letter都好重要,九成IT人都唔會寫,下次就講cover letter啦~如果覺得小弟講得有道理嘅,麻煩share出去啦~
Subscribe to: Post Comments (Atom)


text:
峰景坊
餐廳地圖
餐廳描述
最近新開張嘅峰景坊,並唔難搵:有少少vintage style嘅門面,加上霓虹光管嘅招牌,喺亞豐素街比較舊區風格嘅街道入面,突出但係唔違和,好靚嘅裝修.裝修好,都要食物好,先可以吸引到顧客,佢哋嘅主打,係葡國菜同埋多國菜.佢哋嘅葡國海鮮飯,就用上咗大量嘅海鮮,好似成隻蟹(無睇錯,真係成隻蟹),青口,魷魚,中蝦同埋龍脷柳等等,剩係海鮮嘅種類同埋份量,已經夠哂吸引;再加上葡式嘅茄汁湯底,酸甜味令到大家更開胃,亦都唔會搶走到海鮮嘅鮮美.老闆仲要同我強調,佢哋絕對無落味精架,食到嘅每一啖,都係食材嘅原汁原味,對食材咁有信心,加上又足料,難怪成為主打.
佢哋另外一道受歡迎菜式,就係葡汁燒豬仔肋骨.大家平時喺美式餐廳,都應該食唔少燒豬肋骨,但佢哋嘅口感,一般都比較硬身,但呢度就用咗梳打粉同埋七喜去醃,令到豬肋骨變得比較鬆軟,但又唔會好似用咗鬆肉粉咁,變得太霉.再加上佢哋自製嘅BBQ醬,成個組合都好新鮮,一道美國菜嘅經典菜式,小小變化,就充滿葡國風味.
除咗葡國菜,佢哋仲有其他地方嘅菜式架,好似天多利串燒雞,就係源自印度菜,天多利醬加上香草,令到串燒雞嘅味道唔係以鹹香為主,反而有一陣酸甜,對我哋嘅味蕾,都幾有衝擊


text:
一 個 人 要 入 醫 院 嘅 時 候 , 就 梗 係 病 到 五 顏 六 色 , 六 神 無 主 , 所 以 我 特 登 喺 度 整 份 claim 醫 療 保 險 嘅 check list 俾 大 家 , 方 便 大 家 辦 理 醫 療 保 險 索 償 .
入 院 前
記 得 睇 下 自 己 份 保 單 , 屬 於 大 房 病 床 , 半 私 家 病 房 , 定 係 私 家 病 房 嘅 級 數 . 如 果 攞 住 份 半 私 家 房 嘅 保 單 , 入 住 私 家 病 房 , 就 會 賠 得 好 唔 足 架 啦 , 詳 細 情 況 可 以 睇 吓 我 篇 醫 療 保 險 二 .
住 院 期 間
醫 療 保 險 索 償 表 格 第 二 部 份 , 要 由 主 診 醫 生 填 寫 , 醫 生 巡 房 嘅 時 候 , 記 得 交 畀 佢 , 出 院 嘅 時 候 醫 生 就 多 數 會 填 好 架 啦 . 咁 就 唔 使 出 院 後 要 專 登 去 診 所 搵 佢 填 , 浪 費 大 家 時 間 , 仲 可 能 會 有 額 外 收 費 忝 .
如 果 你 自 己 有 一 份 醫 療 保 險 , 公 司 又 幫 你 買 一 份 , 可 以 攞 定 兩 份 表 格 俾 醫 生 填 , 第 一 份 唔 夠 賠 , 第 二 分 都 可 以 補 上 .
出 院
出 院 時 記 得 攞 收 據 , 同 埋 Lab Report 副 本 . 如 果 你 想 claim 兩 間 保 險 公 司 嘅 話 , 記 得 叫 第 一 間 做 完 claim 之 後 , 退 翻 晒 啲 收 據 俾 你 , 等 你 可 以 同 第 二 間 claim. 通 常 在 claim form上 tick 一 個 格 仔 就 得 架 啦 .
Claim 呢 啲 醫 療 保 險 係 有 時 限 嘅 , 一 個 月 至 三 個 月 內 要 提 交 索 償 表 格 , 視 乎 唔 同 保 險 公 司 . 千 祈 唔 好 Hea, Hea 下 hea 下 , 啲 時 間 就 好 快 過 架 啦 . 即 使 你 文 件 唔 齊 , 都 可 以 交 左 份 claim form 先 , 等 保 險 公 司 開 咗 File, 之 後 再 補 齊 文 件 就 得 架 啦 .


text:
原本今個月阿姐話唔返o黎同我哋食預祝生日飯,佢話要同啲roommate,朋友留係康州慶祝,見今年係佢大學最後一年就由得佢啦,但佢其中一位roommate 因為要返屋企一敞,佢屋企住係New Jersey,所以話一齊去紐約預早同佢慶祝生日
星期六阿姐同啲同學仔一齊搭火車返紐約,佢哋Book 咗唱K,阿姐仲約埋佢個好朋友Tracy
佢哋唱完K,飲完嘢至call 仔仔爸去接佢返屋企
星期日,係屋企食完早餐,要同阿姐去買嘢,我同阿姐講夠鐘換衫出街喇,一入到阿姐房就見到
阿姐話佢點捨得起身呀,唯有等Marble仔自己主動走咗貓,至換衫出街
我哋走去行Broadway,阿姐話去St. Mark食泰國菜,佢之前同啲friend o黎過,話呢間啲Lunch set 幾抵食
因為早餐我哋又好晏至食,今晚又會比較早去食飯,所以我哋唔敢食咁飽,只叫咗一個Set lunch “些牙”食 ,而呢問o既Happy Hour 全部$3
我哋叫咗個海鮮Pad Thai,叫咗杯cocktail (
右手邊有飲筒嗰杯),味道真係唔錯
行完街買完嘢趕返屋企餵飽啲貓,至楂車上Midtown食飯,咁阿姐生日就梗係唔好食中餐,要就吓阿姐食西餐啦
之前睇過啲旅遊節目,啲西班牙海鮮炒飯都幾正,我又幾想試,所以叫阿姐search 邊間有得食
呢間仲有coupon,比$20可以當$50用
呢個係送o既小食
個炒飲兩人份量,但超大碟,其實一早都預咗食唔晒要打包
所以都叫多兩款菜式試吓
牛尾
牛肚湯
個炒飯炒得幾乾身,我鍾意,因為我本身唔係咁鍾意撈汁食飯,唔鍾意濕,啲蜆好大隻,但可能大隻得滯,啲蜆肉唔熟
呢一餐o黎講,每樣都好好味
今年情人節當日好鬼凍,睇Marble仔嗰日都捲埋個波咁瞓
不過就算唔凍都唔會去慶祝o架啦,都老夫老妻,都好多年無慶祝
嗰日仔仔爸攞衫去洗,又要買餸,又要買報紙,佢見當日報紙呢間donut 店有coupon 有平,仲有心型dount 咁應節,就買咗半打返o黎食
\
裡面啲醬好鬼死甜,我嗰幾日喉嚨已經唔係咁舒服,啲dount又唔可以攞得耐,想唔比面相公唔食都唔得,食完搞到起晒痰,呀唔係,係嘢晒痰,仲更加唔舒服,查實呢,我覺得佢買o黎係想show off 多啲,因為佢即刻影相post 上佢屋企人個WeChat group 度呃like ,哈哈


text:
2015年3月8日 星期日
Subway ( 外賣 ) @ 屋企 ( 8-MAR-2015 )
( 8-MAR-2015 SUN )
今朝 8 點半起身 食完早餐 番屋企沖涼 抖陣就番主日學喇 依家好鍾意番主日學 所以起身無難度 哈哈 ~
崇拜完畢之後就行陣商場 估唔到可以買到 4 件衫 有 3 件係同款唔同色 次次一着到舒服就會買幾件唔同色 之後再買多件 tee 質地勁舒服 因為上次旅行着咗 好後悔無買多件 估唔到淘大有得買 感恩感恩 ~
番到屋企都 2 點喇 抖到 2 點半就食 tea 再去德福買電飯煲比 fat fat 行多陣就去買餸 里奧大人就番屋企先 ~
勁想食雞蛋仔 不過麻麻地
時間過得好快 番到屋企都 5 點 所以即滾番熱 d 湯飲喇 ~
媽咪煲嘅蓮藕瑤柱蠔豉豬骨湯
本來想煮飯 不過勁攰 最後都係唔煮 7 點落去 Subway 買包 依家淘大開咗間 Subway 唔駛 1 分鐘就到 勁方便呀 哈哈 ~
食完抖陣 8 點幾就同里奧大人一齊出去徑步 好難得無雨呀 所以勁開心呢 ~
今晚又行埋晨運徑條路 咁樣反而有汗出 最鍾意咁呢 同埋我依家要段練體力呀 唔想行平路 ~
等埋里奧大人沖完涼就食生果 依幾晚都有飲黑茶 咁我地坐喺度一齊食 又飲埋杯熱茶 勁有阿伯 feel 呀 哈哈 ~
出咗一身汗 再沖埋熱水涼 我覺得好攰呀 所以又係 11 點即瞓 ~
2 則留言:


text:
脆脆炸薯條
和風比薩 ( 叉燒 / 照燒雞 )
雞腿肉串 ( 鹽燒 )
鮭魚卷
牛肉火鍋
烏冬
梅酒
椰汁芝麻湯丸 @ 金滿堂甜品
椰汁紫米清心丸 @ 金滿堂甜品
( 19-nov-2011 sat )
今朝特登遲 d 起身 8 點先醒 8 點 25 分出門口 一開手機就有 SMS 原來係家姐問我起身未 之後我再問佢喺邊 佢話喺菇場附近 因為佢唔敢打比我嘈醒我地喎 ~
尋日佢去咗長洲 買咗 d 魚蛋同芒果糯米糍比我 所以想等我快 d 食 襯新鮮嘛 咁我都即打的喇 咁樣可以一齊食早餐 如果坐巴士 起碼要 25 分鐘 ~
我同家姐去我平時食果間茶餐廳食 家姐問會唔會見到 8 卦 我話唔會啦 8 卦 off 嘛 同埋如果 8 卦番工嘅話 我會轉場囉 我唔會比 8 卦見到家姐 唔係一陣又問三問四好煩 我好唔鍾意囉 ~
食到 9 點 10 分就走喇 家姐都番屋企 lu 我食嘢買嘢都會諗起家姐 但多數會叫佢自己黎拎 我突然間覺得自己好衰咁呀 ~
菇場次次都係咁嘅 逢星期六實好多嘢做架喎 但我唔做架 除非好 urgent 囉 ~
放工即走喇 去百佳買豬肉 有 7 折呀 估唔到仲有得買 之後再兜多個圈就番屋企 lu ~
Lunch 煮魚蛋蝦子麵 唔好浪費家姐一番心意嘛 食完就開機洗衫 再煲紫貝天葵同煲湯 好充實呀 ~
之後抖下喇 整理 d Recipe 抽起哂想煮嘅出黎 咁唔駛臨時臨急諗煮咩好 ~
今晚同媽咪去和民 本來媽咪想去 APM 架 但我話想煲湯比里奧大人飲 所以話去和民食 咁我 d 時間就好用好多喇 ~
食完再食糖水 超飽呀 唔記得留肚飲湯 所以要留番聽日先飲呀 里奧大人之後就去跑步 我唔去喇 呢排唔知點解好攰 唔想做運動囉 ~


text:
( 13-nov-2010 sat )
呢朝同媽咪家姐飲茶 之後家姐車埋我番工 真係好爽呀 ~
尋日掛住傾 今日要博老命做番哂 d 嘢喇 ~
今日 3 點半先針炙 咁啱里奧大人要番工 所以尋晚約佢食 lunch 點知佢今日自己約咗去大姑奶屋企度食飯 順便拎衫 仲好話我話晏晝自己食添 如果我真係自己食 我就唔駛約喺邊度等啦 真係丫 ~
本來諗住睇完針灸同家姐去超市掃貨 依家改為我食完 lunch 再同家姐掃貨 之後里奧大人就打黎話陪我食 太遲啦 我都費事改黎改去喇 ~
掃完要即走喇 呢朝又早起身 所以其實都好鬼攰呀 上車都瞓咗陣添呀 今次約 3 點半 點知差唔多 6 點先搞掂哂 番到屋企已經 7 點 咁就無咗成日 lu ~
是日懶餐 - 煙三文魚 + 出前一丁
煙三文魚 - 如果唔係朝早拎咗出黎解凍 我真係唔食呀 實在太攰喇 ~
出前一丁 - 我都攰到無心機煮 所以呢個麵係里奧大人煮架 又幾好味架喎 之後佢懶叻啦又 我話你試下日日煮嘢丫 睇你有無心機煮 仲有喎 我幫你煲埋水 你就咁放個麵就得 我仲要洗埋呢 真係丫 ~
嘩 呢日唔知咩事 眼瞓到頂點呀 10 點坐喺梳化都瞓咗呀 瞓到 11 點先醒 之後先入房瞓咋 ~


text:
今日係太陽媽媽的生日,咁重要的日子,我地點會唔理佢,佢連牌都唔打,都係想我地同佢慶祝je,所以我地都好識做,同佢食晚飯慶祝!佢就揀左去新強記食燒鵝!今日太陽哥哥的哥哥唔得閒,所以只得我地一家四口!
四個餸加個鮑魚雞粥~~
同太陽媽媽最夾就係大家都好鐘意食蠔,所以得女仕柯打左焗蠔咋,幾威水!焗蠔上面有層好好味既薯蓉,真係好正!
買咩禮物我都諗左好耐,舊年就送左個燕窩,得體就得體,但無咩用,同埋比太陽爸爸食晒,哈哈!今年,太陽哥哥話不如實際d,佢會比錢媽咪,叫我都比一份啦;開頭都怕好似唔禮貌,但太陽哥哥信心保證話媽咪唔會,加上大家又唔係初次見面,咁熟絡,唔洗扮野,最緊要佢鐘意同實際!所以我最後都buy左太陽哥哥既意見,一齊封左封大利是比太陽媽媽!仲用左個好cute的麥嘜利是封,太陽媽媽真係好鐘意呀!我仲講笑同太陽媽媽講,我費事又買燕窩啦,比太陽爸爸食晒;佢就好開心話:叻女!醒目!枉我無信錯太陽哥哥!哈哈!之後佢仲回返利是比我地添,真係皆大歡喜!多謝太陽媽媽!
回家後,太陽哥哥又比左個驚喜我!佢偷偷買左個chip n dale大枕頭,用被冚住,我一拉開張被時就發現左,當然好驚喜同開心啦!
話說之前的普通枕頭加cushion,訓到我個頭成日跌左落個坑度,宜家有個長枕頭,邊個都唔會跌落坑度,就會訓得舒服晒啦!仲要係我至愛的chip n dale,訓得仲會甜d啦!
佢同我講,我地之前係trendyland見到,但咁岩冇晒貨,佢行左成個潮樓特區,仲有家樂附近的精品店,仲有女人街,花園街...搵左好耐先買到架!但最終又唔肯同我講邊度搵到,激死!不過,真係太傻瓜了,佢好想我今日見到,所以尋晚誓要買到...嗯,知啦,明啦...總之,多謝您呀!


text:
引用:
首先你真係要話總時間長
我道歉,係冇得逃避指責
玩法所限,我用幾多時間係要睇埋對方點打先回應到做要做既野,
你話你自己唔係發火
但就狂怨人用得時間多
首先開局前大家冇指定用幾多時間,每一步可以諗幾多時間
其次你選擇每次打得唔順就做自己野,都冇俾到尊重對手,仲好意思話人心胸狹窄?
用黑綠白打果次你自己隻野衝唔到埋黎(我冇任何counterspell/阻你做野既卡)咪又係淨係識話悶跟著做自己野,一輸就悔氣執牌,咁顯得得人格高尚/心胸廣闊?
本身我副deck玩法係要控制到戰場先有得打,deck種唔同,玩法有分別情況(客觀環境)下你係要話我時間長,一定要同你或者其他玩快攻/combo既大大比我無話可說
只能用其他deck或者拒戰
唔順draw一係技術救局,一係順勢輸,我又有怨過?我唔清楚一局遊戲目的係要限時內決勝負或者禁用某d卡或手段贏,情況好似對面打pw control你罵對面出唔到2卡combo贏你咁
本身消耗戰後期如果大家靠top deck 但一家有有利控制draw卡永久物/其他有正面長遠效果永久物(如staff of nin / pw)在場,2-3 turn時間優劣勢分野會好明顯,但你堅持玩落去又要話對面浪費時間何以又顯得正氣澟然,邏輯何在?
我都厭惡有時要講返之前人地有乜做得唔夠好(當然我都有時會真係做錯),但同樣問題爭論次數真係太多,言辭我都好難修飾得客客套套,只想講,當下有不滿最好當面講清楚,下下走左至清算真係得個嘈字
今日打deck時我都有部份野理解錯,最好盡量講得清楚,唔好再因為少少事情要嘈吵埋怨


text:
2015-04-20
劉BB 戒奶咀了!
但自從放完產假開始返工後 有時BB 太嘈 老公都會頂唔住會俾
到左BB 5個月時 為免佢將來難戒 我決定幫佢戒奶咀
BB 嘛... 總係中意食下奶咀 一來有安全感
但我唔俾佢一喊就食 5個月開始 只有夜晚準備放果陣先俾佢
有時佢唔喊我直頭唔俾佢
幸好劉BB 對奶咀未上癮 到左第6個月劉BB 已經可以唔需要用奶咀來訓覺
當然有時半夜我都仲要做下人肉奶咀 不過都係一星期一次
老公有時會覺得我對BB 太Harsh 但我覺得如果戒到都盡量戒啦...
到了六個半月 劉BB 好似已經唔記得左奶咀呢樣野
老公試過俾佢食 佢食左一啖就吐番出黎喇! YEAH! 證明我成功了!
不過當然佢多左食手指啦... 我一樣係成日同佢講NO! 唔俾佢食~~
加上姨姨都好努力幫手 劉BB 而家食少左手指了..
但訓覺時仍然係會食住訓... 有時食下咬咬巾都會訓得著
自從食少左手指後 BB 好似病少左... 希望你快D 戒啦~~
加油!!!
13 則留言:
好叻呀!anki近兩歲先戒手指,你都加油啦!回覆刪除回覆
而家都開始戒緊手指, 佢食少左, 不過就開始食玩具...刪除
劉BB咁叻,咁快戒到奶嘴!回覆刪除
我奶奶話啜奶嘴會入風,所以我兩個囡都係冇畀奶嘴架,戒少一樣野 :P回覆
小洚,劉BB好叻叻,咁快就學識戒奶咀,其實我都覺無必要就唔好比BB接觸奶咀,怕日後難戒!講個小秘密你知,我知道小ryan家下夜晚都仲有用奶咀,真係醜c怪!><回覆刪除回覆
係呀, 如果堅持到, 做父母都唔好俾奶咀BB, 不過果陣返工真係頂唔順`~~ 哈哈, 咁你有冇叫小ryan 唔好再用奶咀喇!? 大個仔喇~~~刪除
- 回覆
無諗過咁快就戒到呀刪除
上網睇人地講話BB靠個口去認知學習新事物~食玩具都唔係壞事丫回覆刪除回覆
都係, 但佢周街見到咩都想撼落口, 醫生話咁樣會比較易病~刪除
巨龍冇食過奶咀啊,我奶奶話食奶咀唔好,所以一開始都冇食過呢,嘻嘻...回覆刪除
不過其實唔食奶咀好啊,我見巨龍有D 同齡的同學,返PG入校門要食奶咀,O晒....
劉BB好叻呀,咁快戒到奶咀,不過下一個唔好比佢食奶咀了,因為其實一開始唔食就冇事的,哈哈....XD回覆
因為我地主要係自己湊, 夜晚佢成日都喊, 我第二日又要返工, 所以老公先忍唔住俾佢食... 不過好快戒左咋!刪除


text:
上個星期日屋企附近有個EASTER FAIR
有個EASTER BONNET(復活節帽) COMPETITION.見放假,就同D女整咗頂嚟參賽
呢到有D學校會叫小朋友整,整嚟喺EASTER PARADE到戴㗎!
我今次無WIM到,但唔緊要,整得開心咪得囉:) 教識小朋友要輸得起~
(記得有次喺BK有個媽咪參加比賽輸咗,喺BK開POST批評大會唔公平,話自己同小朋友嘅作品比冠軍嘅好...其實咁會教到小朋友D咩呢?死LUR人地就會比個獎你???教識小朋友享受過程更重要!)
好啦...講返點整
呢種係紙藤. 細個時見到亞媽織.到我十幾歲時就攞亞媽D書嚟學識(勁嘅係我而家仲記得~)
材料有白膠漿同雜誌紙, 仲要一條長圓條(有專業嘅賣,但我覺得飲管,鉛筆都OK.我用咗飲管)
飲管平衡紙嘅對角
平衡對角,拉下飲管,開始卷紙.記住飲管頭要突出D...
(卷時應該係會一邊窄D一邊D闊~駁紙條好有用,下面會講點解...)
咁卷完可以拉返條飲管出嚟:)
喺三角位置加白膠漿嚟固定紙條
卷好一定數量就可以開始織啦
先係好似下圖咁開頭
之後拎起其中一條順時針一上一下咁織
一路織時將紙條距離拉開呈圓形
紙條就織完時就要駁紙條.喺紙條頭窄嘅一邊黐白膠漿. 紙條頭窄嘅一邊套入紙條闊嘅一邊.咁就會駁到紙條㗎啦~可以繼續織
織到要"轉彎"時,係咁屈下紙條就得㗎啦
緒緒下唔夠紙條...
靖翹幫我手卷紙條~佢負責揸白膠漿
就織好啦
織好就SIB紙條入帽入.𥥛突出部份可以剪咗佢
我仲SIB多咗幾條紙條喺頂,用嚟做樹靖翹話要油啡色喎
影曦都有幫手油㗎
仲出動埋閃粉
我地用TISSUE PAPPER整咗D花,葉同草.
仲油咗隻蛋放埋落去
扭埋隻EASTER BUNNY就攪掂:)


text:
香港時間昨日凌晨,Apple 就係 WWDC 2016 大會上推出了全新 macOS 10.12 Sierra.配合 macOS 全新命名方式,其實都加入了不少全新功能,究竟新系統用落覺得點?有幾多新功能已經可以用得到?辛尼就係 MacBook 12" 上面裝咗 Developer beta 版,率先為大家試一吓最新體驗喇.
Macbook 用落都唔覺得變慢
每次 Apple 出咗新 OS,無論喺 iOS 定 macOS,大家最關心除咗新增功能之外,升完之後部機有冇慢咗先最重要.睇返今次 macOS Sierra,2009 年或以後嘅 MacBook / iMac 同 2010 年後嘅 MacBook Air/MacBook Pro/Mac mini/Mac Pro 都可以升級.至於今次評測用嘅 MacBook 12",升級上 macOS Sierra 之後都無覺得慢咗,同時開住 iTunes 聽歌,睇 YouTube 片,App Store 下載程式再做文書處理都依然相當流暢,咁當然越舊嘅型號升級之後,都有可能個反應慢咗,情況就同 iPhone 4 用 iOS 9 一樣 .
中文輸入未見有變
至於中文輸入法方面,辛尼慣用嘅倉頡輸入法就無咩大問題,倉頡碼同選字表無分別,關聯字嘅編排亦都較聰明.不過 Safari 經常發生的超慢 bug 或突然出不到中文字的 bug 仍然存在.(識用一定用 yahoo keykey)
▲對香港人嚟講,中文輸入法真係好重要,macOS Sierra 個中文輸入法用落都好順手,連關聯字都無咩問題.
Universal Clipboard 唔洗同一個 Wi-Fi 都用到
macOS Sierra 其中一個新功能 Universal Clipboard,測試前以為要 iOS Device 同MacBook 要用同一個 Wi-Fi 先做到,但原來只要兩部機用同一個 Apple ID 就得,而且瀏覽器亦都無限制,試過用 Safari 定 Chrome 都一樣得.呢個功能用落其實都真係幾方便,試過複製相同字都無問題,不過影片就暫時仲未可以直接 Copy.但如果各位 wire 民真係要用呢個新功能,最好都係兩部機係用同一個 Wi-Fi,因為試過如果 iPhone 用 4G 嘅話,複製文字沒有影響,但相就相對要等較耐.
▲用法其實好簡單,只要選取想複製嘅文字,再好似平時咁揀 Copy.
▲想複製相片亦都係用相同嘅方法,配合埋有 3D Touch 嘅 iPhone 6s / Plus 就更加好用.
▲之後喺 macOS 入面任何軟件,只要揀選 Paste 就可以將文字同圖貼上,經測試用 Wi-Fi 貼圖會較快.
兩邊檔案修改即時 Update
辛尼初初用 macOS Sierra 搭 iPhone 6s@9.3.2 做測試,但就只可以見到 Pages 嘅資料夾,咁唯有將手上嘅 iPhone 6s 升埋上 iOS 10 先可以見到其他資料夾,當中可以見到有 Desktop,Documents,Pages 同其他軟件產生出嚟嘅資料夾.如果係文字檔嘅話,可以直接喺 iPhone 上面做修改,結果仲會即時同步返 MacBook,連 Upload 嘅動作都唔洗做.至於相,片同歌方面,就要先下載就可以照睇照聽.至於刪除動作方面,大家就可以放心,iPhone 上面刪除嘅檔案,只會刪除 iCloud Drive 上面嘅檔案,macOS 本身嘅檔案就唔會有任何影響,呢點就可以避免唔小心刪除咗重要資料.
▲macOS Sierra 入面個 iCloud Drive 就會見到更加多嘅資料夾,當中包括咗桌面同埋文件.
▲iOS Device 要用嘅話,就同樣必需升級至 iOS 10 先可以見到所有資料夾.
▲以測試用嘅 Desktop 資料為例,用 iPhone 進入就可以見到所有在 macOS 桌面嘅檔案.
▲如果要喺 iOS Device 上面睇片或者聽歌,都要先從 iCloud Drive 下載就可以播放.
▲如果開啟好似文字檔呢類文書檔案,仲可以直接喺 iOS Device 上進行編輯.
▲最重要就喺會即時同步落 macOS,咁就唔洗再用好似 Dropbox 或者 Google Drive.
乜 app 都有 Tag 開相同 Apps 超慳位
好多時為咗方便工作或者搵資料,都可能會同一時間開同一隻 App 幾次,例如去旅行搵地圖等等,但開多幾個地圖就會阻住晒成個畫面.現在大家就可以用 TAB 功能去簡化桌面,不過就只有部份 Apps 可以支援.呢個功能個諗法確實係唔錯,例如同時開 3 個地圖出嚟,同以前比較就只會佔用一個視窗嘅位置,而且可以快速進行切換,但可惜唔喺所有 Apps 都支援到,好似 iTunes,Music 呢類就唔得,咁又合理嘅,試問又點會同一時間聽幾首歌呀.
▲部份支援 TAB 功能嘅 App,可以在 Window 下面揀「顯示標籤列」.
▲之後就可以好似平時大家用開嘅 Browser 咁,只要按「+」就可以用 TAB 形式開多幾個又唔會令到桌面好亂.
YouTube 仲未支援畫中畫功能
講到畫中畫呢個新功能 macOS Seirra 終於叫做作出支援,不過其實用落同現時 iPad 上面嘅功能係一樣,都只可以對應到部份嘅影片網站例如 Viemo,至於香港人較常睇嘅 YouTube 都仲係未能夠支援,感覺上就對於香港 wire 民嚟講作用不大.
▲YouTube 仲未用到真係令人有點失望,好似 Viemo 咁當播放影片時就可以按右下角的 PIP 圖示.
▲影片就會獨立分割出來,咁大家就可以邊睇片邊執行其他程式.
▲仲可以自由移動到唔同嘅位置,亦都可以調整影片嘅大小.
搵唔重要嘅檔案幫你慳位
由於今次測試用嘅 MacBook 係全新安裝,所以未能真正試到 Space Optimization 呢個功能嘅實際成效,但從發佈會上見到,可以將 20GB 剩餘空間提升返 150GB.至於實際用嘅時候,佢會有一個視窗話俾大家知唔同類型嘅檔案已佔用嘅空間,之後就可以選擇性作檔案刪除,例如佢只會保留較常用嘅檔案或相,甚少用的就會放上 iCloud,當重新要用先 Download.另外,可以將已經睇過或聽過嘅歌同片嘅暫存檔直接刪除,對於成日上網睇片聽歌嘅 wire 民,用咗呢個方法可以釋放最多嘅空間.最後就是將程式安裝檔,重複檔案或者 Cache 等直接刪除,而垃圾筒內的檔案 30 日後亦會自動刪除!呢個方法好處就係佢會跟據返大家嘅使用習慣,同時又唔洗擔心邊啲檔案可以安全刪除,對於仲用緊 128GB 嘅用家嚟講,升級之後就可以先試用.
▲喺左面會列出唔同類型嘅檔案現時所佔用嘅空間,至於右面則是建議選項,可以幫大家釋放空間.
▲如果各位 wire 民鍾意經 iTunes 睇片嘅話,利用呢個功能就可以直接刪除已觀看嘅影片,可以釋放大量空間.
▲除咗片之外,相亦都係佔用空間嘅重要元兇之一,新功能就只會保留較常用嘅檔案或者相片,其餘就會上傳至 iCloud,當要再用時先從 iCloud 下載.
無得用「喂 Siri」
Siri 今次加入 macOS 家庭,基本上嘅用法都同而家喺其他 iOS Device 上面差不多,都只係用語音就可以叫 Siri 幫手搵資料,不過今次 Siri 仲可以做到搜尋功能,大家可以當係語音版嘅 Spotlight,要用嚟搵 macOS 入面的檔案資料就更加方便.不過唯一缺點就係冇得「喂 Siri」,必需要按 Siri 個 Icon 或者自己設定一個快捷鍵.想知 Siri 喺 macOS 入面嘅新玩法,就要睇吓另一篇詳細教學喇.
iMessage 好玩過 WhatsApp
新版本 iMessage 更獲得大幅度強化革新,究竟有何新功能加入?與我們常用的 WhatsApp,FB Messenger 又有何分別?當中包括相片網頁預覽/即時播片功能,同朋友溝通嘅時候仲可以加入對話 Bubble Effect 特別效果,而大家都好鍾意用嘅 Emoji 仲可以放大 3 倍咁大,想知更多 iMessage 有咩新玩法,就要睇下艾域為各位 Wire 民分享嘅試用後感吧 .
辛尼評語:Clipboard 同 iCloud Drive 最實用
今次 macOS Sierra 嘅更新,可以話加入咗相當之多嘅功能,但如果講到最實用,就一定喺 Clipboard 同埋 iCloud Drive,始終呢啲功能對於大部份用嚟講會取經常用到.Space Optimization 相信亦都係重點功能之一,因為好多時換機都係因為唔夠位而唔係部機唔夠快.至於 Siri 同 iMessage 就相對上玩味成份較重,就好似 iOS 上面嘅 Siri 功能,講真小編真係絕少用,至於 iMessage 暫時香港黎講都未多人用. • 不想錯過新科技 ? 請 Follow unwire.hk FB 專頁 http://facebook.com/unwirehk/
The post 辛尼:「超好用 ! macbook 都順」 macOS Sierra 香港中文版評測 appeared first on UNWIRE.HK 玩生活‧樂科技.


text:
下星期就去韓國旅行了,但似乎都未預備好禦寒衣物,黎緊每晚都幾忙碌,冇咩時間抽到出黎,今日見細妹放假,反正我地夜晚都有親戚飯局,就放了半天假,陪她睇下d厚褸/羽絨;去了幾間運動鋪,又去了戶外城,佢都睇唔岩心水;反而我就買左好多野...
一心諗住去CHOCOOLATE買件紅色外套送比太陽哥哥,點知見到CHOCOOLATE宜家出埋女裝,件件原價只係三百蚊樓下,唔算太貴,知佢唔會好似 izzue/IT咁轉個頭就減價,我又好鐘意one piece貪佢夠方便喎,加上細妹都覺得好睇(其實有d款佢原來已經買左!!),所以決定即刻買!其實開頭冇咁狼揀晒三件架,只係要左兩件,但原來買滿一千蚊就有隻大猿人杯,細妹話想要喎,咁就有個借口買埋第三件啦!
太陽哥哥好鐘意呢類外套襯衫,上星期我見呢隻粉藍色好靚,都買左件比佢!
行b+ab時又睇中呢兩件one piece,點知佢冇新,要聽日覆第二間鋪有冇...唔係今日就真係大豐收喇!
話咁快就到六點,都未夠喉呢;但就要過油蔴地,因為約左七點食晚飯呀!去到永安想買砧板,琪琪推介王祖藍呢款,佢係工展會買左,好好用喎!仲話呢期呢款砧板好hit呢,天然毛竹造,無臭防霉又唔會花,但我今日先第一次見囉,真係out...
如果買砧板,原價$354一套既刀剪,只係$177就可換購!
我買了中size,永安再平$100,只係$240,不過都唔夠工展會價$188咁平;但唔通再等一年工展會咩,所以都係買啦,因為屋企真係有呢個需要!
因為我有五百蚊永安現金券想用晒去,所以買埋其他清潔用品,湊夠條數!


text:
上網睇左人教點樣去雞翼骨,今日媽咪咁岩整開雞,我就拎左佢個兩雙雞既四隻雞全翼去練習!
第一步要將雞中翼雞尖與雞鎚位分開,先用手feel下軟骨位既位置,然後係呢個位落刀,打斜咁切開:
咁就可以好靚咁將雞翼分開兩截啦,最重要唔係亂咁斬斷d骨,唔係就會好易有碎骨,食係上黎好易會拮到!
然後用較剪係軟骨位附近剪開晒d骨膜:
剪開骨膜後,一面向外反d雞皮,一面推d肉去底部:
直至反到見到成對骨:
擰走支幼骨:
再楂實翼尖及雞中翼的肉,擰走埋支粗骨:
成對骨就好完整咁離開左隻雞翼架啦!
再將係雞尖位置的雞中翼肉,向內反返上來:
一隻完整既雞翼就出現返係眼前,就咁望落去,完全睇唔出入面係冇左對骨呢!
學左點去雞骨後,遲d就可整"釀雞翼"啦!練習完後,右手食指覺得刺刺痛,原來係練習去骨時比雞骨界損了,傷口仲比平時返工被紙界得更深呢!所以話呢,原來做主婦仲難過做 坐office 架,只係去四隻雞翼骨,咁小事已攪成咁,媽媽真係偉大!不過咁睇,釀雞翼真係一道好花心思+時間+精神+耐性既菜式呢!
今日跳aerobic好勁,流左激多汗,激到連面上既毛汗都慘出汗點,忍唔住要影低...吸汗頭箍似乎已開始唔夠用,可能已經開始掌握晒成隻碟d舞步,所以比以前跳得輕鬆容易,跳時變相特別落力同起勁d,所以標左勁多汗,正呀!
因為想影close-up影到汗的"流動",如果張相較得太細張又睇唔到d汗珠,,但太大張就變得眼睛同鼻哥窿會嚇親大家,所以遮住佢地先!


text:
今日係婚姻信望愛最後一堂課堂啦,今日講愛情與考驗;可能講者好想比好多訊息我地,所以講左好多好多好多...變左present時有欠生動,所以今堂都幾悶,最好都係上一堂的第二課.
今日反而少了一頁note,等於平時的一半呢,但就多左好多notes冇的slides!
尾部講多左教會及信仰...
三堂課堂完成晒啦,太陽哥哥話學到既比佢預期低,因為講的道理/理論其實人人都已知,只係做唔做啫;我都認同,不過就同佢強調返,呢個只係令我地學下男女有咩分別+兩性溝通的課堂,唔係婚姻輔導,所以唔係針對性.我都覺得花左好多時間講理論/道理,的確係人人都懂,只係兩個人一齊耐左,一定會比熱戀時唔同,呢個係感情不變的定律;咁我就當呢幾堂課係一個提醒及自我反省,希望令自己做返一d忽略左既行為.
不過令我最開心同意外,唔係學到幾多,而係太陽哥哥的出席;佢黎晒三堂不特止,仲一分鐘都冇遲過,今日仲早過我就到添,呢樣係我好意外同感恩既,亦係反而令我最開心既!所以上完堂食飯時,我特別多謝佢架,我知佢咁有心,真係付出左好多;我知佢上呢d堂好悶好難頂,但都堅持撐過晒,係我心目中已經高過預期好多好多!我真心多謝佢時,佢反而同我講,呢樣野係佢應該做既...真係令我好感動!我開頭仲擔心,佢會唔會唔放係心架,求其黎一次就算呢?我要唔要提佢呢?死啦,第一堂我都覺得悶,之後個d堂佢會唔會搵借口唔去呢?好多如果...但學識交託,盼望,相信,我第二堂開始完全冇提佢/催佢,直至今日最後一堂,佢全部自動波;呢樣亦係我呢個月的得著,凡事放心放鬆,效果更會出人意表!


text:
Story Workshop
服務詳情
評語 提交評語
之前我哋成班媽媽為大概20個一歲BB搞咗個party,於是就自己搵sponsor,喺fb係咁搵,最尾Story Workshopy就offer咗十張free trial coupon比我地,於是就whatsapp約佢哋影相.
嗰度係銅鑼灣嘅商業大廈,studio都幾乾淨,等緊影相嗰陣有玩具比小朋友warm up,仲有預備bb零食氹bb.我覺得預備零食呢點係幾細心,之前去過其他地方影都未必有預備到.
嗰度有兩個佈景,白色佈景就主要影家庭照,另一個佈景係生日景,有生日蛋糕,就主要影bb.Assistant同攝影師都會係咁同bb玩,令自己同啲bb熟落啲.佢地好落力,會扮鬼臉,整啲奇怪聲音同埋用道具,睇得出佢哋用盡方法氹佢地笑.
唔計warm up大概影咗一個鐘,中間有少少時間抖.影完就約時間㨂相,大概兩三日之後就上去㨂相,好快手.上到去嗰陣佢仲記得bb個名,話記得佢上次食咗好多星星餅.㨂相嗰陣冇壓力,佢就咁開電腦比我地㨂,冇人係隔離sell,所以成個過程好舒服.Studio嗰到貼咗張紙明碼實價講咗加相要幾錢張,所以都唔需要再問佢.
有部分相覺得麻麻地,所以啱啱好㨂左十張就冇加相.其實我去之前都預咗如果啲相好既話都唔介意加錢買相,但最尾都係無加.好欣賞佢哋見我冇加相都冇所謂,笑笑口叫我介紹啲朋友上嚟影,又有同我哋傾計,所以成個過程都幾愉快.
最後都要讚吓佢哋個有一個好得意嘅道具生日蛋糕,有一set英文字母可以tailor-made砌返BB個名上去,好似真係bb嘅生日蛋糕咁,好得意!


text:
卡地亞 Cartier
服務詳情
評語 提交評語
"我哋喺Cartier度買結婚戒指,因為鐘意佢啲款同個品牌比較classic,係我心目中嘅經典結婚戒指款式.之前我喺Tiffany都睇過一款幾好,但因為男女款比較唔同,我就唔係咁鐘意.
我記得serve我嘅staff叫Iris.因為嗰時我到就快要去韓國影結婚相先諗起不如帶埋結婚戒指去影,所以買嗰時就好趕要即刻攞走,無時間刻名.Iris佢就話唔緊要,可以之後攞返去刻,又幫我哋搵對新貨,所以我之後返舖頭都係直接搵返佢幫我跟.我覺得Cartier嘅戒指好滑身,戴住喺手唔會唔舒服."
結婚介指我哋喺Cartier買咗玫瑰金色嘅幼身介指,因為我哋都唔鐘意好粗嗰啲.我哋都無搵其他,因為我老婆本身就好鐘情Cartier,而且結婚佢大晒架嘛,當然唔使再揀.啲款式都好好,包裝都好靚.我覺得如果佢啲樸素清雅嘅設計多啲就更好喇,因為呢類款嘅選擇同變化相對上就比較少.個服務員就認真熱心,估唔到之後生日佢仲有寄生日卡同久唔久寄啲catalogue俾我.
我哋喺金鐘間Cartier買,其實睇過其牌子都冇咩特別,啲款麻麻哋,始終都係想買啲普通啲嘅款,所以就揀咗Cartier.我隻手比較細,要戴五號戒指,但係當時就冇樣板喺到要去其他店到攞.個sales提我哋因為就快加價,叫我哋快啲買,最後都係費事煩,始終個款都啱就即時買咗.
結婚戒指係Lee Garden間Cartier買,其實之前都有睇過Bulgari同Piaget,但係最後發現Cartier嘅款式比較低調.
款式方面都係因為太太鍾意.我哋無特登揀情侶對戒嘅款式,而係大家各自喺男仔嘅款同埋女仔嘅款到揀,結果我同太太最後決定嘅款式都唔係佢哋公司嗰啲couple對戒,不過我同太太都好鐘意.員工態度都幾nice,整體都okay.
揀卡地亞嘅原因喺因為求婚戒指喺Tiffany,所以要有唔同牌子,哈哈!同埋因為兩個都喺我好鐘意既牌子,所以冇考慮過其他品牌.
戴耐咗之後發現好易花,亦好「哽」手.不過,試款嗰陣唔會清楚,只有戴耐咗,日日戴先知.隻戒指喺粗邊有一條條橫線,冇石.我覺得佢哋態度唔hard sell,非常之好!


text:
強國紙紮星矢強化版 — 科大撼莊奇珍神獸展
2016年2月4日 (四) 上午11時04分
之前強國有條Weibo話強國街頭出現咗一批紙紮嘅聖鬥士星矢,唔知係二次創作定係有星矢土豪粉絲瓜咗老襯孝子們紮嚟燒畀老豆,o采!乜新年流流講啲貢嘢~
呢頭笑完「鄰近經濟強國」8-1,嗰頭香港3大學府之一嘅科大竟然出現咗類似嘅東東!不過望落其實都唔似紙紮,感覺結實,用料又靚,有啲仲好閃閃!
角色方面,有原創,當然都有二創!冇乜膠味,睇落都幾Cute嫁~
至於典解有呢堆奇珍神獸出現?科大畢業嘅小編讀書時從未見過,拱梗係立即馬上即刻借啲椅whatsapp美少女師妹問吓啦,原來科大呢排係撼莊期,即係唔同Soc(學會)嘅選舉期!喂,人哋真普選嚟家嘛,拉票認真落力啲是常識吧!所以就每支莊(即係候選內閣)都整返隻吉祥神獸出嚟震吓聲威助吓選咁~選舉唔係吓吓都要爆對手黑材料貢低手嘅~
嗱,老老豆豆,啲神獸唔知會擺幾耐,因為個個Soc嘅選舉日子都唔同,亦唔知隔離學校個「你個漿」會唔會擔心友校同學又Take咗嘢,Call 啲慈母入嚟清場,所以,要睇要影相的話就新年好返去觀摩吓喇~
最後,身為上莊老手嘅小編點醒下各位科大同學仔(動作: 反枱 | 語氣: 爆粗),「上莊唔駛貢認真,但求玩得夠開心」~仲有,[ 動真氣Mode ] 唔該關心同參與多啲社會運動啦!隔離學校嘅事都係你嘅事呀!
兩莊互片中
文/編: 黑莓
攝: 科大暗黑林志玲


text:
會所1号 郵輪堤岸 ClubONE Harbourfront
商戶搜索
服務詳情
評語 提交評語
因為我自己唔係好鐘意金碧輝煌或者有旋轉舞台嗰啲地方,所以就上網睇下有無啲感覺清新同綠油油嘅地方擺酒.另外,我又覺得酒樓可能會令人覺得唔夠高檔次,但酒店預算又太高,所以都係傾向搵會所嗰類場地.我自己上網睇到ClubONE郵輪堤岸都覺得幾鐘意,而且價錢比較公道,加上我家姐之前喺ClubONE德藝會度擺酒,我覺得ClubONE啲嘢食同埋啲人都跟進得OK,所以就無乜再睇其他,就決定上網聯絡ClubONE郵輪堤岸嗰邊.
嗰時我online問佢哋嘢,就有一位sales聯絡我.我俾個日子佢問吓佢嗰日有無期,佢好快就覆返我話有期,但好似有另一個人都想揀嗰日.雖然我家姐話可能佢都係講吓架啫,但係我又怕之後真係無期.我見自己都好鐘意嗰度又無乜其他target,就好快決定咗.大約喺問完之後2個星期左右我就落訂,之後再去郵輪碼頭嗰邊confirm同埋睇場.俾尾訂嗰時,佢哋嘅職員Ronald就嚟同我哋講,佢就係到時嗰日會全程follow up我哋嘅人.之後我就同佢一直透過Whatsapp傾嘢,都好OK,雖然我成日問嘢佢都唔會話覺得我好煩.幫我負責做decoration都有直接Whatsapp問過佢嘢,例如係問下佢張枱幾大,佢就真係攞把尺去度晒成張枱嘅尺吋俾我哋,我哋都覺得佢好細心.結婚之前早幾日我攞啲片上去試片佢都跟得好足.到後來我結婚之前嗰日佢會放假,佢都交低晒啲嘢俾同事同一早攞晒啲物資過去場地嗰邊先,好有交帶.所以我都同我啲姊妹講,到嗰日有咩就搵佢啦,佢真係好幫到手.
到結婚嗰日,我有啲朋友遲咗嚟,然後有啲座位亂咗.我先生見我好忙,又因為佢係馬來西亞人嚟,都唔知點處理好.於是佢就直接去同Ronald講「Ronald,我呢度有2個朋友,但我真係唔知點算,你幫我搞掂佢啦!」.然後Ronald佢就去搵到2個位,安排嗰2個朋友坐低.佢真係好勁,連呢樣嘢都幫我搞掂埋!有時其實呢啲嘢要自己安排啲親戚朋友分分鐘仲難搞,多得佢呢個場地負責人幫手.其實嗰晚我好忙都無食到嘢,唯一係進場後,食咗兩碗係佢哋攞俾我哋試吓夠唔夠味,似湯底嘅嘢.但佢哋就打包啲俾我哋攞走食,我返到去食都覺得OK.至於賓客們feedback都覺得啲食物質素OK.場地方面,ClubONE個screen真係好大,好似電影院入面嗰啲隔離2邊有簾,中間就係好大塊布幕嗰種,嗰度樓底都好高.我睇場嗰時其實都無考慮過,所以到播片嗰時到見到畫面好清,啲音響同聲又正又夠清楚,都好開心!最後當晚我哋先俾埋尾數,都係等佢哋攞張單嚟話我知尾數係幾多,佢哋完全唔會俾壓力要我哋俾tips,不過我就自己俾咗啲tips.整體嚟講對場地各方面都好滿意,特別感謝Ronald嘅幫手.
我哋揀喺Club One擺酒係因為有朋友介紹.未去之前上網睇都見到幾靚,好似個backdrop幾靚﹑冇咁悶,感覺新鮮啲,另外場地亦都幾空曠,樓底又高.因為鍾意場地佈置同埋價錢合理,所以決定係度擺.當日銷售嘅時候話會有wedding planner提供,另外有位負責場地嘅同事叫Apple.後來我哋同wedding planner見咗兩次,傾吓當日係點同埋有咩事前要準備,佢都好幫得手.不過以我所知唔係個個都有wedding planner提供,如果可以提供會更加好,因為可以幫手打點一切.
當日係有循環旅遊巴提供,喺五點到八點半會有一架車接載啲賓客到場地,走嘅時候就有三架車接啲賓客去九龍灣地鐵站,交通安排都唔錯.
食物質素方面我自己覺得okay,另外親戚朋友都話比預期中好,味道係okay,但係份量就唔會好多.
另外AV equipment方面啲咪音量就比較細,可能去到後面一兩排就唔係幾聽到
係婚展就被佢場地個裝修外貌吸引,Club One郵輪堤岸係商業寫字樓地下,只係普通會所式嘅場所,但就冇酒店咁貴,去到個場個環境同啲相係一模一樣.
有一樣值得一提嘅,係婚宴當日我地攝影師早拍晚播果到甩漏左一個鐘,Club One好積極咁諗辦法幫我地解決,佢地嘅staff仲直接同攝影果邊溝通,唔會齋坐係到唔幫手.
之前聯絡開嘅職員(唔知Betty定Becky)一直都係到睇住個場,落場嘅staff亦好幫得手.佢地音響器材控制嘅職員亦十分好,因為我地煩左佢地好多次,又話啲片播得唔清楚果啲,但佢就俾左好多建議我地,又教我地點樣同攝影師溝通.


text:
好多人都話,送情侶手機係最好嘅禮物.因為手機日日跟身,如果變成「情侶裝」,日日用起手機都會諗起另一半,其實都幾 Sweet.但係就黎又到咁浪漫嘅聖誕節,緊係唔可以好普通咁送個手機出去就算啦,今集就教男WIRE 民應該送咩機俾女仔先啱對方心意,再教大家點包裝先冧到另一半 (好簡單架咋)!
情侶裝要有特色 唔係咁易架葉師傅
假如情侶裝只係用同一款手機,咁世界就少好多煩惱啦!可惜嘅係,世事並唔係咁膚淺,叫得情侶機,一定要有自己特色之餘又有相同嘅特色連繫住大家.否則一街乜風物風,咪全街都係你情人?好,事不宜遲,今日筆者決定先教咗男生揀女朋友嘅手機先,以免你地 Last minute 先嚟諗買咩,到時有咩三長兩短就唔好啦!
男女手機各有所長
因為男仔同女仔用手機嘅習慣唔一樣,所以挑選手機之時,都要有唔同嘅策略,今次阿瓜為大家介紹嘅手機點解能夠成為「無敵情侶裝」,係因為兩款各自針對男女唔同嘅使用習慣.
根據非正式統計,女仔好多時都會用手機自拍嘅!
自拍功能齊全嘅手機最吸引
女仔鍾意自拍就係人都知,但係自拍並唔係女士自戀咁簡單,阿瓜話你知,其實自拍好多時都係一段戀愛開始同增進感情的好方法.因為大家習慣前鏡影相無神器,要兩個人貼到好近先影到,呢啲身體接觸係增進感情嘅好方法.不過,又唔係乜嘢手機自拍都得,一陣功能唔好搞到俾女友係凱旋門面前爆粗就死喇,到時你真係作法都唔掂.(唔知咩嚟?自己睇返黃子華個棟篤笑啦!) 所以,要揀啱部手機好重要,今日要介紹嘅呢款手機就啱晒鍾意自拍嘅女朋友喇!
Zenfone Selfie 專為女生自拍而設
粉色系機背 拎出嚟自拍勁 Sharp
拎得出嚟自拍,除咗鏡頭要靚之外,當然個外型都要唔輸蝕啦.ZenFone Selfie 有粉色系(清新藍)嘅機背,係後面睇落就夠晒cute!
背面係粉藍色,拎出嚟自拍一睇就認得.
單手都用到 手細細都唔怕
ZenFone Selfie 有樣好貼心嘅設計,就係可以將螢幕顯示部分縮小嘅單手操作模式,只要按兩下 Home 鍵,就可以縮細螢幕去一邊,方便單手使用.有時行街一手拎住袋一手又要覆 Whatsapp 都非常容易.
只要連按兩下 Home 鍵,就可以縮細屏幕,即使機身大部亦可以單手操作!
開啟咗單手操作模式,仲可以自己調較大小,方向添!
前鏡功能強勁 媲美後鏡
有時自拍隨咗要影得廣,有時都想做到一啲後鏡先做到嘅「景深」效果 (前清後濛) .但下下要轉返後鏡自拍,又睇唔到效果,又驚走位撳錯掣.而喺 ZenFone Selfie 就唔使咁麻煩喇,因為前鏡已經可以使用到景深.想再特別啲Post 上社交網站呃 Like,可以拍埋 GIF 動畫.
可以係前置鏡頭開啟景深模式,造出「前清後濛」感覺.
亦可以開啟 GIF 動畫功能,將幾張自拍做條動畫仲得意!
呢張係用手機內景深效果攝影,不涉後期修飾.
此為 ZenFone Selfie 內相片,不含後製.
1300 萬前置鏡頭兼有美顏功能
內置 1300 萬前置鏡頭嘅 ZenFone Selfie,前置鏡頭非常強勁,除咗做到景深同 GIF 動畫之外,仲有咁高像素,影出嚟嘅影像質素非常不俗.前鏡仲有自行設定膚色,美白,大眼,瘦面等等唔同嘅美顏功能,啱晒班女人!
開啟美顏模式後,可選擇美白嘅度數,由 1-10 ,10度最美白.
大眼嘅度數都可以選擇,同美白模式一樣.
你仲可以選擇胭脂嘅顏色.
使用美顏效果後嘅製成品,可見到使用了瘦面,大眼及胭脂模式.
以下係手動模式,無論係快門,ISO,EV,同埋白平衡都可以自已設定,市面上無乜幾部機可以連前置鏡頭都有得手動設定,女仔可以隨時設定一個最適合嘅模式去自拍.
可以見到,有好多功能都可以自己設定,頗為專業.
雙色補光 LED 夜晚自拍無有拍
事關有時出夜街,想自拍一下但街燈唔夠光,影出嚟嘅自拍又多雜訊,又睇唔清個樣.ZenFone Selfie 嘅前置鏡頭就有補光 LED 功能,就算係燭光晚餐或者係低光環境,都能夠發揮好大作用.仲有就係,有兩種唔同色溫嘅補光燈,就唔怕啲光打落塊面咁硬好似 Key 相咁啦.
ZenFone Selfie 備有兩色溫嘅 LED 補光燈,用嚟自拍除咗顯得更自然,仲可以係暗黑環境發揮作用.
教埋你包裝:俾個 Surprise 你女友好無?
雖然呢個包法有少少「偷雞」,但係都好過你就咁用花紙包掛?顯得你無 Heart 之餘,一拎起手都知你送咩啦,邊有驚喜?
阿瓜就建議咁多位男生,其實而家上淘寶可以買啲手摺星星(可以search:手摺 星星 成品),其實送到黎嘅時候已經摺好晒,唔洗自己逐粒摺架嗱!買個靚啲嘅盒包住,用星星墊底,有需要放多一兩隻聖誕小公仔 (可以於 12 蚊店度揀,大把款) 入去,等佢可以擺喺 office 枱頭,日日望住.當你女朋友一打開仲覺得你花咗咁多心思實冧死佢!
搵個靚靚好似書本嘅盒仔裝起電話,再用幸運星墊底,非常唔失禮,仲突顯到你嘅心思添!(其實係淘返嚟…"笑")
女朋友收到實冧死啦!
收到新禮物,梗係即刻同男友瘋狂自拍啦!
$1,999 有功能齊全手機 值回票價
最重要係,ZenFone Selfie 而家只係賣 $1,999 ,抵過買「潘朵拉」啦,起碼手機用上手,一諗就記起你.而家喺推廣期內購買,仲送埋原廠電池及充電座套裝 (價值 $259) ,聖誕 Party 就可以俾女友瘋狂自拍啦! • 不想錯過新科技 ? 請 Follow unwire.hk FB 專頁 http://facebook.com/unwirehk/
The post Unwire 教你嚴選情侶手機:男生送禮篇 appeared first on UNWIRE.HK 流動科技生活.


text:
而家真係乜都要多功能架,繼上次件多功能風褸之後,又有個經眾籌而成嘅集資項目又面世喇.呢個背囊,名為都係「蒙馬特城市安全防盜背包」,個名都長過人,但係我哋又好想知道到底有咩特別,所以一於為各位 unwire.hk 讀者借返嚟玩下.
KickStarter 集資 £212,635
無論日常生活或是旅行都越來越多 Gadget 隨身,Notebook,耳機,相機,外置電池就免不了.不過在去到治安差的地方,很多趴手會開你背囊偷東西,甚至割爛它直接拿取.可能因為這個原因, 荷蘭的 XD Design 設計了一款方便整齊放置 Gadget 同又具防盜功能的背包
暗藏式拉鏈難偷嘢
呢個防盜背囊,最特別就係將個拉鏈收埋去背部位置,喺正面幾乎係完全搵唔到有一個拉鏈,因此佢嘅設計就係防止啲扒手偷偷地開咗拉鏈嚟攞你啲嘢.之但係唔好睇小啲扒手,其實佢地都會用刀仔去割開一啲袋,從而偷到嘢,咁樣一來,任你收得幾密實都無用.
條拉鏈佢收埋咗去近揹帶果個位,仲可以冚住,所以要搵到個拉鏈位係完全唔輕易.
扒手都無計.
背部可防割兼防水
佢第二個功能就係防割嘅功能.背囊正面嘅物料係用上一種防割嘅材質,令到扒手就算真係要割,都需要好大力好大動作,咁就令佢難以落手喇.至於背面,因為你自己揹住嘅,所以就無用上防割嘅材質.
佢仲話係防水架,黑色嘅膠面就係完全防水嘅,而灰色部份嘅布料就係跣水嘅,問返代理,佢哋話呢個袋都頂到黑雨……一陣嘅,太大雨嘅話佢都係會慢慢滲入去,所以都係唔建議大家雨天拎去淋.
仲有就係,個袋係唔可以洗架,因為佢入面收埋咗一條 USB 線,同埋有個 USB 接位,一洗就係咁先架喇!
防割方面呢,你要好大力先可以割得爛,到你割爛嘅時候,人地都已經發現咗喇…
個背囊都有少少防水,黑色位置因為質料關係完全唔滲水,灰色位置就跣水,可以跣走啲水.我將杯水倒落去佢都無滲到入去,證明佢都 ok 防水.
間隔多 USB 尿袋專用位 + 八達通位
睇落佢好似好唔方便咁,下下要拎嘢都要打開個後袋咁咪仲易俾人有機可乘?其實佢已經幾個暗格位,方便你收埋啲常用嘅物件,例如八達通卡,信用卡,銀包同手機咁,咁就方便日常通勤嘅嘢喇.
至於背囊嘅內部,就分成咗一格格唔同嘅嘢,方便你將你嘅 Notebook,平板電腦,筆記簿等等工作上需要嘅嘢放置整齊,係拎出嚟用嘅時候又的確係幾方便嘅.而佢內部亦特設一個專為「尿袋」而設嘅充電線頭,只要將「尿袋」連接上充電線,再將你條充電線連接上佢喺背囊外面嘅 USB 接口,你就可以唔使拎住個尿袋都可以一路充電一路用電話喇.不過,筆者琴日就試過,有啲充電器要先開咗至可以通電,因此唔係款款都可以做到咁「瀟灑」一插即充,呢個位真係敗筆.
揹帶上有暗格可以放到八達通卡大小嘅嘢.
背囊底部都有個格位可以放到銀包等常用嘅個人物品.
袋入面有好多細格位分好咗,可以俾你擺手提電腦,平板電腦等等唔同嘅用品,令你可以將啲嘢執得更整齊,都值得加分嘅!
▲ 佢貼心地整咗個 USB 接口,裡面有線接駁個充電器,方便啲人個尿袋放係袋就唔使拎出嚟都可以叉電,不過佢無諗到加多個掣,有啲尿袋要開咗先叉到電嘅…
背囊可以受壓防跌
呢個袋係介紹嘅時候就講到佢耐壓同埋襟撞嘅,咁唔知道佢跌落地嘅時候,會唔會震壞我啲電子產品呢,你知啦,又 iPad 又電腦咁,一跌壞咗,咁就麻煩喇.我哋亦都實際試過,由一個人咁上下高 (小弟有 1 米 7 高) 跌落地下,入面嘅嘢都係無事嘅.不過再高啲又唔知得唔得呢.
女同事異口同聲覺得唔啱女仔
阿 Gi :我襯唔起佢
筆者首先問阿 Gi,佢話:「下唔好啦.」個袋嘅外型太似
毒男男裝,佢襯唔起呢個袋.
依莉詩:十足十個龜背咁
筆者問咗依莉詩,佢話要揹住個龜背出街,不如留返俾我揹算喎.
水哥:「功能齊全又唔算貴,但外型比較男性向」
我就覺得個袋其實功能上真係好夠嘅,就算撇除佢個防割嘅設計,佢嘅設計都好方便各個經常要揹住各種電子產品周圍走嘅人.加埋部份防水功能,都算得上叫做全天候嘅,不過單睇外型,就算係男仔揹我都覺得有啲毒……我諗如果佢外型靚返啲,或者會多啲貪靚嘅人買,你知啦,而家追求嘅又要靚又要多功能架嘛!提提大家,個袋無保養架,所以,小心啲用!
蒙馬特城市防盜安全背包
售價:$598
查詢:2317 7523 (GiftU)
相關影片 : (請耐心等候 Loading..)
The post KickStarter 超紅產品 ! Gadget 人勁愛 XD Design 防盜背囊評測 appeared first on UNWIRE.HK 流動科技生活.


text:
2007年10月4日 星期四
Trainer 的神仙旅程
雖然我係公司既 Trainer,公司內只有我教人,係冇人教我的,不過我時常找到學習既素材,尤其是響教人既過程,我都學左好多野.而我所學既野,完全唔係 academic 既野,亦都唔係 soft skills 既野,籠統 d 講,係一種只有自己先至體會到而旁人又一定學唔到既野.
今日上 training,好老實我冇事先準備教 d 咩,只係按一般程序 check 下佢地既進度,之後就即興同佢地上左個幾鐘既 training.上完之後,大家都好 enjoy training 既過程,同埋我好清楚佢地真係學識左某 d 野,而果 d 野係冇 syllabus 可跟的,同埋最重要係對佢地黎講係好有用的.最有趣既係,我響為佢地上 training 之前,對課題本身只係掌握左七八成左右,不過響 training 既過程中,自己自動腦震盪,即時通埋餘下果兩三成,我諗好多 trainer 都經歷過類似既神仙旅程.響教人之前,無論你做幾多準備功夫,你所掌握既都唔係十足十.不過當你同學員 interact 既時候,腦部自然運作,將你未掌握既部份全部迫哂出黎,簡直係思想既高潮.
響呢個過程,我充分感覺到去到咩位要落咩藥,到咩時候要教 d 咩,好有揮灑自如既感覺,好 high!呢 d 野,我唔可以稱之為 skill,不過絕對係我做 trainer 時比我學到既一門絕技.而呢門絕技,唔係教就得的,真係要自己體會過先至會明白.
做我秘書有時都幾執生,因為我一口氣「爆肚」左個幾鐘,仲即席響 whiteboard 度邊諗邊寫埋一大堆筆記,佢要即時抄哂我「飛紙仔」既 notes,仲要幫我打埋,諗落佢都幾陰功.跟我做野既人,有時學野都會好隨時隨地,不過未必有得隨心所欲.哈哈~
3 則留言:
- 癲狗 提到...
-
影相之後抄返咪得囉XD 我上堂係咁影notes的
嗯, 我都覺得比起自己坐係度讀書呢, 去教一個唔識做份功課的同學的時候, 有d本來自己都唔係好明既位都會明埋
跟據我老師講話係因為教人個陣要將d碎件排好再講番出來, 個邏輯通咗, 所以教人會學得到更多喎
- 2007年10月5日 上午12:57
- C.M. 提到...
-
呀,呢種神仙旅程唔止Trainer可以得到,連管理者(通過管理過程)都可以得到,真係開心.
就因為呢個神仙旅程,所以我都好enjoy 教人.
- 2007年10月5日 上午10:13
- 菲菲 提到...
-
癲狗︰
哈哈!當時我掛住寫,完全冇諗過叫同事影低 tim~ 下次可以慳返好多功夫.
c.m.︰
今日我又上左六粒鐘 training,明白左 2 樣野.第一樣係︰返啅係唔好味的.昨日講過既野今日再講,已經冇左果種興奮既感覺.第二樣係︰同一樣野教唔同既人,係有南轅北轍既效果.哈哈哈!
我極 enjoy 教人,不過唔 enjoy 教冇反應既人.
- 2007年10月6日 上午1:21


text:
家姐要辣椒豉油 我整咗 6 隻指天椒 家姐話勁辣呀 我點咗小小都覺得超辣 佢食唔哂 d 指天椒 咁我倒啦 倒嘅時候 d 辣味湧上黎呀 即刻咳咗幾下 不過家姐話勁辣 咁對我黎講係超級勁辣 @.@
( 5-MAY-2013 SUN )
因為家姐今朝會同媽咪飲茶 之後會車埋媽咪番屋企 所以我就約咗家姐 車媽咪番屋企之前打比我 比沙律同餃子比媽咪呢 ~
所以我就 9 點半起身先 包咗 16 隻餃子比媽咪 之後再沖涼 同里奧大人落去大快活食早餐 買埋早餐坐定定 我就拎沙律同餃子比媽咪喇 ~
比完媽咪 我就上番去大快活食早餐喇 ~
食完番屋企抖陣就番教會 咁 Ivy 即刻同我講 話想里奧大人幫佢 load 歌 無問題啦 里奧大人實幫嘅 ~
崇拜完畢即番屋企 load 歌喇 之後約埋 Ivy 一齊食 tea 我都完全唔記得部電話係我地陪佢地買 買完再同佢地 load 歌 因為已經係 6 年前嘅事 我真係無哂印象呢 ~
家姐要我地幫眼睇廚柜同門嘅顏色 所以黎我屋企食飯呀 7 點黎度坐陣就開餐啦 ~
是日晚餐 - 韭菜豬肉餃子 + 土匪雞翼 + 菜心
韭菜豬肉餃子 - 今次大鑊啦 買咗 $12 餃子皮 原來可以包好多隻 我估包咗 60 隻左右 有排食呀 家姐話 d 皮比較滯 不過鍾意 d 口感 而里奧大人不嬲都鍾意雲吞皮多 d 因為無咁滯 但我實在唔鍾意雲吞皮 所以最後都係買餃子皮喇 自作自受 ~
土匪雞翼 - 家姐同里奧大人話雞翼無味 即係唔夠底味 得個皮有 d 味 慘 ~
菜心 - 抵食呀 食咗 2 餐 ~
差唔多 8 點幾食完就陪佢睇顏色 最搞笑係我咩都話唔好 之後我都忍唔住笑 關我咩事 佢鍾意就得啦 嘩哈哈哈哈 ~
家姐 9 點幾走 佢着鞋嘅時候 我就喺廚房整嘢 聽到家姐用哀求嘅語氣同里奧大人講 聽晚記住幫阿妹食 d 餃子 如果一個人食哂好慘呀 記得幫佢食呀 里奧大人話放心啦 實迫佢食架喎 無可能唔食呢 ~


text:
墨魚滑 - 好似對鞋裝住咁 哈哈
水餃 - 好味呀 不過唔鍾意有筍絲
呀 mi 第一時間問呀喂食唔食脆肉腩 我真心覺得佢好細心 佢次次都問我同里奧大人食咩 呀喂食咩 佢唔會話自己想食咩咁先架 同埋次次實夾嘢比我地先 所以真係樣樣一定要有 4 件 唔係佢會無得食架
豬粉腸 - 得里奧大人唔食咋 細個成日食及第粥 最鍾意食粉腸呢 蘸豉油胡椒粉好好味架 我話食呀 呀喂喺度笑 可能以為我講笑 @@
黑豚肉 - 好奇怪喎 明明好鮮紅色架 點解影到咁啞色嘅 @@ 咁我地 4 個都唔食牛 頭先我同笠話依家出街打邊爐已經轉食豚肉 但呀喂居然唔信 慘啦 我發覺同我越來越熟嘅人 就會越來越唔信我講嘢 一係就係笠成日話我吹水唔抹咀 無理由呀喂會咁對我 嗚嗚
呀喂最快手"北"嘢 自己"北"完 好似無問老婆要唔要 呵呵 不過我唔會怪佢 因為里奧大人都係咁 次次出去食嘢 如果食粉麵 佢拎自己果對筷子架咋 所以我會問佢 我係咪要用手食粉麵呀 ?! 但我唔係港女囉 咁一齊食就一定拎埋人地果份家嘛 家姐同我地食嘢 次次拎嘢都 3 份架 唔會拎自己果份 我都唔會就咁拎自己果份囉 ~
開心痴牙時 ~~~~~~~~
椒鹽三文魚 (免費) - 新鮮熱辣架 我鍾意食呢
( 9-JUN-2016 THU )
7 點 15 分起身 刷牙沖涼之後即落樓食早餐喇 ~
食完就番上屋企抖陣 約咗家姐 8 點 45 分喺九龍灣地鐵站 去到葵涌再搭的士上去 ~
我地 9 點 40 分都到咗 但負責人未到 同埋我地要等埋馬婆婆先可以見 fat fat 佢差唔多 10 點到 簽埋名就可以見 fat fat 家姐叫我唔好睇 話唔同哂樣嘅 因為媽咪都係咁 所以我都唔睇喇 其實我唔係驚 自己親人駛乜驚 只係知道自己望完之後 個心會好唔舒服囉 ~
我又係咁喊喊喊 所以其實都唔知儀式幾點開始 負責人問邊個按制 我見馬婆婆都唔想按咁 但其實我一早諗住都係我同家姐按 所以我地一齊行埋去按 fat fat 無牽無掛喇 一路好走 ~~~~~~
其實媽咪走咗之後 我都無打比 fat fat 我覺得好內疚 但果段期間 我連家姐都唔想打比佢呀 真係心情跌到落谷底 總知同邊個講電話就會想喊 同埋我又無家姐咁有心成日拎嘢比 fat fat 所以我對住 fat fat 又係帶住一份歉意 ~
天文台講話今日會落雨雷暴 感恩儀式進行當中都好好太陽 到搞掂哂 等緊小巴先灑咗一陣雨 之後落車都無雨 lu ~
無諗過落到葵涌地鐵都只係 11 點唔夠 但表妹又未番舖頭 我地諗住早去早剪 點知原來佢已經有客 同埋講好 2 點 所以我地坐地鐵去荃灣行陣啦 又去行新之城 我買咗 1 件衫同 1 條褲 家姐就買咗 1 條褲 我覺得今日心情放開咗好多 因為有 mood 睇嘢同買嘢 ~
咁我叫里奧大人話比 mi 知我地喺荃灣 其實無諗過約食飯 因為我會同家姐食嘢嘛 又唔知剪到幾點 所以唔敢約佢食飯 最搞笑里奧大人問我做咩要同 mi 講 我話我一到荃灣就會同 mi 講啫 無咩嘢喎 哈哈 ~
其實唔太餓 但要搵地方坐 所以去金坊 去到只係 11 點 55 分 佢地營業時間係 12 點 我話應該開咗門喇啩 所以照上 原來已經有幾枱人 lu ~
泰式甜酸烏頭飯 ($59) - 好味呀 但食唔哂碗白飯 實在太大碗 同埋又唔餓 所以食到飯已經好勁 佢地直頭唔食飯添呀 @@
咁對比又唔係好大 激死
青木瓜絲沙律 - 我唔記得叫小辣 好在家姐喺度 哈哈
飛天通菜 (+$25) - 好難食喎 無厘味道 d 菜又老 @@
菠蘿沙冰 (+$6) / 芒果沙冰 (+$11/杯)
冬瓜湯 (餐) - 無胡椒味 有就發喇 哈哈
食下傾下 1 點走人 經過正隆行 買咗 2 pack 檸檬夾心餅 我同家姐講話之前我完全無興趣睇嘢買嘢睇零食 家姐佢話佢都係咁呀 因為我地都係好為食 一見嘢食會企定定研究嘛 所以我同家姐講話今日終於有番 d 心機睇零食 可能今日又搞掂埋 fat fat d 嘢 算係鬆咗一口氣呢 ~
去到表妹度 佢同客剪緊髮 咁我地坐低等下 感恩好快到我地 哈哈 ~
其實我同家姐洗唔洗頭都得 咁佢可以同里奧大人剪先 咁我話我同家姐洗啦 我正想開水喉 表妹又過黎 問家姐有無圍毛巾喺條頸度 我地話無呀 嘩哈 比佢鬧死 大佬 我又唔係做呢行 無呢個 concept 嘛 諗住一瞓低就洗 最後都係表妹同家姐洗頭 哈 ~
對於我黎講 我其實覺得自己 d 頭髮好長 里奧大人就最憎 話我個樣好攰喎 我話短頭髮個樣都一樣攰囉 呵
之後我剪完就洗頭啦 個水龍頭壞壞地咁 凍水洗頭呀 洗完頭就成個人凍哂 我望下自己個樣 咀唇係紫色呀凍到 之後係咁搓手 個人先無咁凍咋 @@
呵 無諗過 4 點唔夠就搞掂哂 家姐想飲凍奶茶 附近得一間茶餐廳 咁入去啦 不過麻麻地 但無計 家姐一陣喺附近坐巴士番屋企 唔想佢行咁遠 ~
食食下 里奧大人話 mi 話如果我地未走 佢地就搵我地 咁無問題丫 今晚仲可以一齊食飯添 ~
我其實今日全日都無睇 Line 所以唔知道我地個谷講咗 d 咩 反而今日里奧大人就有睇 Line 因為我同家姐買嘢睇嘢 佢無嘢好做 哈 真係好在佢睇咋 唔係我都唔知笠笠話見面呢 woo ~
笠笠同呀喂 4 點半到 呢間茶記唔掂 所以話轉場 笠笠話去麥記 咁我叫里奧大人同笠笠呀喂去麥當勞先 我陪埋家姐去美心買蛋糕再 join 佢地 ~
唔記得講咩 笠笠無啦啦講 ban-na-na 我覺得好搞笑 哈哈 里奧大人又成日喺屋企講 ban-na-na 架 因為佢次次一講我就會笑 所以佢成日氹我笑 佢真係好好 (
家姐係都要送我去麥當勞 之後話要同笠笠呀喂講拜拜 唔係好似好無禮貌咁 我話笠笠呀喂成日食好嘢架 家姐一入到麥當勞 就好認真同我講 佢地可能去 McCafe 因為 McCafe d 咖啡好飲 d 哈哈 咁我地睇過唔見佢地 之後里奧大人就打比我 以為佢真係轉場 原來佢喺問我飲咩 哈 ~
家姐同笠笠呀喂講拜拜之後就走喇 頭先我問家姐 如果佢見到 mimi 同呀喂會唔會認到佢地 佢話認到 之前見過嘛 之後佢問係咪里奧大人朋友 我話唔係呀 係我朋友黎架 寫 blog 識架 家姐就話係咪煮嘢食好叻果個呀 ?! 整蘿蔔糕比妳果個 ?! 我話係呀 佢話 mimi 唔似識煮嘢食 因為十指纖纖 同埋我話 mimi 打扮又唔似師奶呢 ~
咁諗住一陣食飯 所以地方要坐得耐 d 但....佢地話我首要條件係要有冷氣 之後呀喂話有間飲啤酒好平 $20/2支 Asahi 咁就呢間啦 ~
喺麥記坐到 5 點幾就走喇 其實呢間麥記地方幾大 但就好焗囉 ~
笠笠帶我買胡椒粉 但無開舖 最搞笑有個呀叔企喺店鋪前面 佢好激動同我地講話今晚收 6 點 因為頭先佢黎到 話店員同佢講收 6 點 可能人地唔做佢生意 所以咁激動 哈哈 ~
我話想買車厘子 笠帶我去買 順便買埋恐龍蛋就去食店喇 ~
今日我地成日講錯嘢 唔記得邊個話啤酒 $20/3支 我就講咗 $10/2支 衰笠即時串話平過飲汽水 咁又係呀 汽水細細支 啤酒大大支啊 ~~
次次一叫嘢食 里奧大人就最大反應 話成日叫人叫乜叫乜 最後又話唔好叫乜叫乜 所以佢唔叫嘢食呀 衰衰咁 呀笠都係衰 成日和應佢 哈 ~
講開煮嘢 我有次好開心同 CC 講話會煮粟米湯同炒脆肉瓜 條友就話就咁粟米湯無肉碎 ?!?! 脆肉瓜就咁炒 ?! 我呀媽會加 d 瘦肉炒架 咁樣好食 d 所以我成日話佢 佢唔識煮仲咁多要求 ?! 人地唔知以為妳自己煮嘢好勁 家姐又係架 又話煮呢 d 點解唔加乜加乜 呀姐姐 妳個妹煮嘢唔係好掂架咋 用蒜蓉炒菜已經好勁架喇 以前只係灼菜咋 ~~~~
好喇 我呢晚又講呢單嘢 呀喂居然話: 係啦 唔識煮咁多要求 嘩哈哈 講完出黎比自己老婆串番轉頭 佢仲唔醒 之後講多次佢先知串緊佢 所以呢 里奧大人好好架 成日話出去食 曲線話我 d 嘢唔好食 哈哈 ~
傾呀傾 呀喂講開呀媽 d 嘢 我又忍唔住喊咗出黎 頭先同家姐食 tea 又係一講媽咪即喊 不過都係喊兩嘢 所以我好驚咁囉 一喊就個氣氛變得靜哂 嚇死呀喂 哈哈 因為我喊唔關佢事嘛 只係我諗起媽咪 同埋其實有時話題牽涉到呀媽 真係好難避免 我覺得真係要聽笠笠講 唔好再諗番以前 個人會舒服 d ~~~~
食下傾下 兩杯落肚 呀喂問我同笠識咗幾多年 呀笠話 18 年 我果下都覺得原來咁耐架喇 ?! 再諗番應該無咁耐喎 所以呀喂話 8 年呀嘛 呵呵 ~
我飲咗半杯啤酒 但突然間好凍好凍 呀笠即問我要唔要熱茶 我本來話唔要架 始終夜晚飲茶驚瞓唔着 但實在太凍 所以都係要囉 ~
4 個人傾 好多時未講完東就講西 所以有時里奧大人同呀喂傾 我同笠傾 講極唔完 不過都 10 點喇 呀喂驚我地夜 所以埋單走人 ~
佢地送埋我地坐小巴 我回頭一望仲見佢地 好在我回頭望咋 唔係好似唔理佢地咁 嘩哈 ~
我同里奧大人一前一後坐嘛 之後坐喺里奧大人隔離個呀叔好好人 話同我地調位 我地話唔駛 但佢好快企喺身行出黎 咁我都快快手轉位喇 因為差唔多開車呢 ~
咁同里奧大人傾計啦 我係咁手指指 唔知點解我講嘢真係要手指指咁架 人地唔知以為我鬧緊人 之後我話頭先都成日手指指住 mimi 傾計架 可能呀喂以為我鬧緊佢老婆都未定 哈哈 呢個手指指習慣真係要改 因為好似好無禮貌咁 ~~~~
番到屋企都係 10 點半左右 即沖涼喇 之後又 line 下 差唔多 12 點先瞓呢 ~


text:
( 27-FEB-2013 WED )
woo 又係潮濕天氣 個天又灰灰暗暗 心情無咩影響 只不過係個人好攰咁囉 ~
今朝去到 van 仔站即有車 6 分鐘就到餐廳附近 所以今朝去另一間食早餐 難得無咩人 其實之前食過架喇 咖啡好飲 不過我唔太鍾意長高櫈 但突然好想食碎蛋吞拿魚治 所以就去呢間喇 ~
菇場靜 lu 一粒聲都無呀 ~
今日去龍皇酒家食 Farewell Lunch 因為 Account Manager 唔做喇 做咗起碼 7 年都唔做 真係估唔到呢 ~
放工即走喇 懶得去街市 所以去超市買餸 ~
番到屋企浸菜醃豬扒 之後開機洗衫 里奧大人 7 點半先放工 所以我自己食先 lu ~
是日晚餐 - 茄汁洋蔥豬扒 + 紹菜 + 髮菜蠔豉乾瑤柱雞腳湯
茄汁洋蔥豬扒 - 尋晚家姐話整茄汁豬扒 咁我都跟啦 懶得諗 同埋屋企仲有 3 個洋蔥 係時候要食埋去喇 今次求其整 d 汁 估唔到里奧大人話好好食 我好開心架 因為我想佢食哂我煮嘅餸嘛 ~
紹菜 - $6.9 一大條 就咁加薑同雞粉淥咋 最緊要方便 ~
髮菜蠔豉乾瑤柱雞腳湯 - 媽咪煲架 食埋渣都飽 仲驚唔夠飽 所以煮個菜 之得唔煮個菜啦 ~
等埋里奧大人食完飯 洗埋碗就沖涼喇 之後再熨衫 最怕潮濕天氣 因為開冷氣又凍 開哂窗又無風 熨到我出汗 所以叫里奧大人自己熨佢 d 褲 我唔想再沖多次涼呀 ~


text:
( 8-MAY-2013 WED )
又話今日會落雨 好在無落 但個天都灰灰暗暗架喇 我覺得應該夜晚放工先黎落 因為好多時都係咁呢 ~
陪里奧大人買包 佢買菠蘿油 所以我早餐又食菠蘿油喇 ~
菇場有嘢做 時間過得快 不過快極都好仲係 11 點咁囉 ~
有 lunch box 唔駛諗食咩 衰里奧大人尋晚話食唔哂 d 瓜 好飽喎 我問佢幾多舊 佢話 2 舊 之後佢話比埋我 我心諗 肯定唔止 2 舊 點知今日一叮飯 見到真係 2 舊脆肉瓜 係咪咁都食唔落呀 但又飲得哂 1 包石榴汁 ~
本來諗住唔出街 咁 8 卦又問我出唔出 我話唔出 佢丙我呀 話係我叫佢食完飯唔好瞓 出街行下當做運動 我都完全唔記得自己講過 因為我依家都好懶下 咁佢講到咁 我就同佢出啦 順便換埋 Line 嘅公仔 ~
差唔多 4 點又有嘢做 呢 d 時間有嘢做嘅話 我就會快手快腳做 唔想有心事未不咁呢 ~
放工同同事一齊坐巴士去淘大 落車之後各散東西 我去百佳買牛展 又買下薯片 我鍾意買 d 真空包裝嘅嘢 脹卜卜好難袋 不過薯片好小係真空囉 ~
番到屋企抖陣 再食碗豬腳薑 差唔多 7 點 45 分先煮飯 煮好之後里奧大人打黎話放工 咁等埋佢一齊食啦 炒埋佢尋日食剩嘅西炒飯 我就唔食喇 就咁食餸 因為食完碗豬腳薑覺得好滯呀 ~
是日懶餐 - 脆肉瓜金菇牛展
脆肉瓜金菇牛展 - 一心諗住用黑椒汁 點知樽黑椒汁發霉呀 用咗 1 次咋 心都痛 所以用四川擔擔麵醬煮囉 又驚里奧大人話辣 唔敢落咁多 不過落 1 大湯匙其實都唔辣嘅 ~
呢期我勁鍾意睇 "中國好聲音" d 人真係唱得好好聽 真係好自然會 me 埋眼去聽 正到不得了 所以依家多咗 " 親佬活動 " 因為里奧大人都會忍唔住一齊聽呀 ~


text:
越式炒金邊粉 - 難得里奧大人食金邊粉 我超勁開心啦 可惜係無味道 @.@
馬拉盞炒通菜 - 算 ok 啦
椰汁珍多冰 - 呢個 ok 呀 話哂有椰味 哈
椰汁石榴子冰 - 好難有得食石榴子 lu
( 3-nov-2012 sat )
今朝同 8 卦一齊食早餐 唔夠 9 點番到菇場 同佢食嘢真係好鬼趕 但叫佢走先 佢又唔制 要等埋我 ~
菇場忙呀 差唔多 12 點幾先忙完 好在都可以準時走啫 ~
去完惠康買嘢先番屋企 買咗 1 pack 梨 16 包出前一丁 4 支茄汁 但無帶環保袋 係咁質落手袋 幾驚爛埋個袋呀 ~
3 點先去食米線 之後番屋企 hea 差唔多 6 點就出旺角睇相機 不過無得買 lu ~
去埋信和買色粉 之後周圍行 好感恩買到毛毛 boot 因為冬天嘅菇場實在太凍喇 其實里奧大人次次同我出街 見到鞋舖都會入去望 想我快 d 買到對毛毛 boot 驚我冬天無得着 又問買唔買多對 我話唔駛住 雖然好暖 但差唔多款就唔喇 咁我鞋都未除 佢已經企咗喺 cashier 度等比錢 快到呢 ~
行到 7 點幾就去食嘢 我帶佢去越興苑 不過我覺得越興園好味好多呢 ~
諗住坐巴士 但里奧大人話食飽唔想企巴士 唔係好易嘔 所以去搭 van 仔喇 ~
經過商場 又買咗個袋 女人真係好容易買到嘢 ~


text:
2014年2月9日 星期日
蒜汁洋蔥豬扒 + 髮菜蠔豉娃娃菜 ( 9-FEB-2014 )
( 9-FEB-2014 SUN )
今朝 10 點起身去太興食早餐 咁我同隔離單位嘅鄰居一齊搭 lift 佢問我開工未 我話上個星期五已經開咗工啦 我見佢個樣都好愕然 我心諗 星期五番工都番咗 2 日啦 有咩咁愕然 之後佢問我係咪前幾日嘅星期五呀 因為上星期五係新年喎 嘩哈哈哈哈 又係喎 無計啦 啱啱瞓醒嘛 ~
我入到太興先打比里奧大人 點知原來里奧大人啱啱先有位有黎 感恩感恩 ~
其實我想食個扎肉辣肉碎米粉架 不過無咗 嗚嗚
番到屋企抖多陣就番教會喇 我實在覺得自己好衰 太耐無番教會 靈命完全無成長過 ~
崇拜完畢就同里奧大人去百佳買菜 之後就番屋企喇 好鬼凍呀 ~
我熨咗 2 機幾衫 里奧大人就執自己嘢 3 點先食 tea 今次我要去大快活 因為佢 d 凍咖啡好好飲 ~
衰里奧大人 又証明佢聽我講嘢都唔用心聽嘅 求其答我好好好 哦哦哦 因為我之前同佢講話去大快活食 係因為佢 d 份量夠哂細 同埋我唔太餓 話會比一半燒鵝瀨佢食 點知我一見到佢個餐咁多嘢食就驚啦 佢話餓喎 我咪話頭先同你講咗 share 我個餐嘛 暈
燉好肉汁又執屋啦 之後 6 點 45 分就開始煮飯 lu ~
是日晚餐 - 蒜汁洋蔥豬扒 + 髮菜蠔豉娃娃菜
蒜汁洋蔥豬扒 - 今次 d 雞扒醃得好夠味呀 個汁又好味 我好開心呀 里奧大人話我煮嘅時候 都聞到好香呢 ~
髮菜蠔豉娃娃菜 - 加埋 d 娃娃菜就無咁鹹 好味好多 上次食真係好鹹呢 ~
搞掂哂就沖涼 之後就休息睇電視劇 睇到 11 點半就瞓 lu ~
4 則留言:
濕笠笠..good你個大morning~好耐無見啦..你幾好嗎?回覆刪除
應該都好好啦~日日係咁食食食..哈哈! 3日旅行出post未呀?
快手d先得架..成日排住食食食..慢吞吞~哈哈哈哈!
d男人係咁架..阿喂有時都係咁~同佢講野呢..唔留心
所以次次都要佢講返一次比我聽~佢講野我都好留心聽架ma~衰!回覆
陽光笠妳好啦 今日終於見到陽光喇 勁開心呢 所以一陣出去食 lunch 慶祝 ~刪除
我係一個有食力嘅人 唔係食無咩好做喎 呵呵 ~
旅行 post 都未寫哂 好攰呀 要慢慢寫 ~
衰奧成日一餓就咩都好好好 雖則我有食力 但都有飽嘅時候家嘛 嘩哈哈 ~
蒜頭咁大陣味二之之~ 嘩..今日超b呀 同事放假做到冇停手 如果日日係咁實屎冇生呀...今朝仲係勁潮濕呀 你有冇狂開抽濕機呀回覆刪除
我都like太興嗰個米粉 仲有下午茶嗰個雞翼撈麵..兩樣都冇佐lu 公仔麵呢個又成日都喺到喎...
算喇..佢地成日都close隻耳仔架喇 如果有啲嘢佢一定要做既..我一定要佢重複架 同埋要佢應承一定做得到我先安心架 哈~ 唔係實煩到佢應我為止
明天再見喇...留留下又好多嘢攪@@回覆
木木 我叫香蒜玉笠知道嗎 ?!?! 蒜頭不知幾香 哈哈 ~刪除
超 b 時間過得好快 不過日日係咁又唔得囉 好攰架 ~
今日陽光普照啦 可以洗 2 機衫 哈哈 ~
木呀 我就係想食個扎肉辣肉醬米粉先去太興咋 點知無咗 改咗沙爹牛肉麵 激氣呀 嗚嗚 ~
唉 個衰奧一餓起上黎 就咩都好好好咁架 ~
如果要佢地做嘢 我都要佢講多次 因為我最憎執手尾呢 ~


text:
2015/11/11
親親大自然@南丫島
2015/10/1
秋天開始一步一步接近啦, 係時候開始由玩水轉為行山啦. 國慶假期雖然天陰陰有可能有陣雨, 但係反而咁既天氣行山仲行得舒服一些呢. 食過早餐就出發去中環碼頭, 剛剛好趕得切去索罟灣既加班船, 雖然船程只係短短30分鐘, 但係架船盪盪吓真係好想瞓一陣呢. 上一次嚟南丫島時都大約2天前了, 當時陶寶B全程由嗲咃揹住行山, 今日陶寶B大個仔啦, 唔知自己可否自己行畢整個行程呢?! Let's go!!!!
因為出發前已經食咗早餐, 所以就決定行完山先食lunch, 因此快速穿過兩旁既餐廳就開始今日既行程: 索罟灣至榕樹灣.
路過天后廟, 陶寶B見人地拜拜佢就有樣學樣扮拜拜.
陶寶B你識唔識睇地標架, 不如你帶路啦.
行經石灘見到啲水清到真係見底, 唔怪得有人行落去玩水浸腳啦.
沿途路旁都有一啲自然教育既牌, 莎拉行埋去望真啲時陶寶B都不甘示弱要一齊睇, 見到係介紹樹蛙既佢都會有心機聽吓, 但係如果係介紹植物既就聽兩秒就掉頭走人啦.
行咗1/3既路程終於都到第一個check point涼亭#1啦, Um, 座低休息食吓提子先.
先前既1/3行程, 陶寶B都係自己行既, 到了第二部份既1/3行程, 陶寶B就開始要扭抱了, 所以唯有就Keep住同佢講一陣第二個涼亭就有雪條食架啦, 加油自己行啦.
不過小朋友既意志就當然係薄弱啦, 所以呢一段既路程就係在扭抱->鼓勵(雪條利誘)->扭抱->鼓勵(雪條利誘)呢個cycle中完成. 終於都到了山頂呢個涼亭#2啦, 唔好講笑, 啦啦聲食番支雪條先.
雖然話就話天陰陰, 不過都出到成身汗架, 真係好彩唔係陽光譜照咋, 如果唔係真係曬到溶呀. 到了最後見到洪聖爺灘就即既到了最後既1/3行程啦.
雖然係落山既路程, 不過陶寶B行咗一陣都係想扭抱, 好不容易終於都行到山腳既阿婆豆腐花啦, 又咁好彩有位當然要食翻碗啦, 平時鬼C咁長人龍.
沿途落山既行程有唔少檔口賣手作仔, 最特別就係有個婆婆賣既手造金魚仔, 好得意手工又靚都只係$10, 真係手工心機錢都要啦, 諗都唔諗就揀隻(可惜行行吓唔見咗, 帶唔到金魚仔返屋企).
小朋友見到玩具就一定會衝去睇, 睇既時候幾精神呀.
不過睇完玩具後, 相信陶寶B已經攰到極點了, 點樣氹都已經唔肯自己行啦, 好啦抱就抱啦, 抱唔夠5分鐘就已經瞓著啦, 都係既平時呢個時候陶寶B一早瞓緊晏覺. 陶寶B瞓咗就不如搵間食店坐底食個lunch, 最後就去了食泰國菜, 食吓串燒加個東陰公粉真係好滿足喔.
雖然陶寶B瞓咗, 但食飽臨走前都不忘買了兩串串燒等陶寶B瞓醒有得食呀, 莎拉仲諗住陶寶B一定食唔晒啲串燒, 勢估唔到陶寶B係回程船上一個人就KO晒, 真係勁呀.
Subscribe to: Post Comments (Atom)


text:
阿Sa潘瑋柏晒情侶口罩 楊丞琳加入戰團
藝人蔡卓妍(阿Sa)舊年9月同陳偉霆分手後,感情一直未有着落,粉絲都戥佢搵另一半心急.尋日下晝,阿Sa喺微博突然晒出一張戴住黑色口罩嘅自拍照表示搭飛機,而隔咗冇幾耐之後,台灣歌手潘瑋柏又晒出一張同樣戴住黑色口罩嘅自拍照,個口罩仲要同款添!潘瑋柏仲@咗阿Sa,不過就冇講任何嘢,神神秘秘咁…咦!呢種默契似唔似藝人要公開戀情嘅前奏?唔少中港台網友見到後都嚇咗一跳,話諗極都唔明點解阿Sa同潘瑋柏扯上關係,佢哋仲要冇合作過,又點會一齊以「情侶」姿態搭飛機?
到咗夜晚,潘瑋柏又再出招,不過今次@嘅係阿嬌(鍾欣潼)…今次Twins真係都畀佢玩晒啦!而喺呢個謎團仲未解開嘅時候,台灣女星楊丞琳卻突然主動加入戰團,喺微博晒出一張又係戴住同款黑色口罩嘅相,仲要@埋潘瑋柏,令成件事變得更複雜…
可能見到一時玩大咗,阿Sa就急急腳於微博解畫,佢轉發潘瑋柏條博文,並留言:「同款連接~」哦…原來咁啱口罩同款,貪得意post吓啫!今次真係畀你哋嚇到心肝仔都跳埋出嚟呀.
而潘瑋柏今日亦喺微博表示此行係飛去北京出席新店開幕禮,而同行嘅人仲有好友唐志中同劉畊宏,咁即係唔係同阿Sa出埠拍拖拖?睇嚟大家可以放心喇!


text:
DAY 4 (Part 1)
木曜日 晴
行程~ 奧飛驒・新穗高囗一プウェイ
新穗高囗一プウェイ
是奧飛驒人氣景點之一, 分為兩個區間, 第一區間為   , 第二區間為   ,
未夠鐘上車, 先去車站入面既店舖行吓先, 今日終於第一次見到飛驒寶寶
成間店都係賣寶寶既商品, 有咁多, 睇到我頭暈暈
一陣回程時要買番幾件先得呀
呢個造型好搞笑
個盒就好靚喇~ 唔知好唔好食呢
KITTY x 寶寶真係勁可愛! 有排放血喇
好大隻kitty寶寶呀, 點解係非賣品黎架...不過咁大隻, 有得俾我拎走, 都唔知點拎
我地買左兩個區間的來回票2800円/人, 都幾貴下
第一站下車~ 鍋平高原駅
跟住就行去しらかば平駅搭乘第二區間吊車
第二區間係雙層吊車, 是日本首部雙層吊車
到山頂西穗高口駅展望台喇
其實都無咩睇, 看看山岳美景就可以回程下山了
黎到呢度我又不忘寄番隻木牌俾自己先
回到しらかば平駅, 我地打算係到行一陣..睇吓風景先再撘下一班車下山
有個無人足湯, 我忘記了帶毛巾, 花先生都話要浸, 所以他一人獨享足湯喇
呢個時候有少少肚餓...要買隻溫泉蛋食呀
真係好鬼正
煲蛋中
影番張吊車限定先
下山後車站附近
離開新穗高吊車..係時候搵食, 我地到附近的道の駅
就呢度食拉麵啦
如果我家可以放得下咁大隻狸貓就好
唔記得叫咩烏冬
呢條岩燒魚, 燒左好耐, 麻麻地好食
...續...


text:
七月四日
三十四個月至三十五個月閒記
(由於小ti唔再入讀呢間學校 所以以前嘅private page都變返public喇 大家有興趣請到蒂蒂の可愛教室睇返之前返學嘅片段啦 多謝!)
今日係小ti嘅大喜日子 佢維持左一年嘅n班課程終於完結喇
由初初咩都唔識咁返學 到依家嘅變化真係轉變左好多
收到學校嘅邀請咭 大家都有d失望 因為入場券得兩張咋 所以淨係得我地爸爸媽媽先有得去......
二零一零年七月四日
畢業典禮假座於香港伊利沙伯體育館舉行
姑姐出動紥左個好靚嘅公主頭呀! (相好似有d散 但現場睇好整齊好靚架!)
舉行地點 : 伊利沙伯體育館 場面都好熱鬧啊!
留意嗰三個打鼓嘅小朋友 真係好厲害 唔好睇佢細細粒 好勁好rock得架!
仲有場刊任攞 嘻嘻 我地攞左三本呀!
小ti嚟緊就嘅幼稚園都有交通安全隊呀 小蜜蜂隊等等 好多課外活動
到時都唔知點揀好....
依家見d小朋友做交通安全隊呀 聖詩班呀 仲有舞蹈班 個個都好得意 搞到tima咩都想比小ti學tim
一班服務過十嘅員工 其中有小ti嘅嬸嬸 順姐 真係好多謝妳一年嚟嘅幫忙
從小ti口中 知道妳平日點樣工作.....
跟住小ti就上台攞畢業證書喇! (第一行第四個呀!)
呢個代表攞證書嘅女同學仔應該好細個 明顯地"的骰"過其他同學仔 好cute呀!
小ti上到台仲喺度搵我地 真係搞鬼!
台上有人攞證書 台下有人拍手鼓掌
跟住又係d家長覺得好精彩 但我地悶到訓著嘅表演....
哈哈 小ti最鐘意嘅老師居然唔係自己班主任 .....
而係佢講左好多次嘅隔離班劉老師仲有兩位外籍教師呢 可惜都同佢地合照到
而下面呢位就唔知叫咩老師 佢抱完小ti再抱小ti嘅朋友仔喬喬 (一起入讀新幼稚園 好開心呢)
哈哈 留意小ti成日搵我地呀 我地喺山頂呀 傻豬!!! (部傻瓜機咁遠都影到都算係咁咯)
完場喇 你地睇下後面d家長 就知學校安排得好差
唉 d人好似搶仔咁 我地都係呀 一完場就仆住衝落去搵女 哈哈哈 d家長一邊行一邊鬧呀! x*#$$YZ咁鬧呀
其實我地d家長都唔急 如果佢一邊叫咪一邊接就得啦 好過全部家長衝落去
完左場有食物招待 但唔係比家長 係比嘉賓咯....
我地都好奇怪 有幾多個嘉賓呢? 我地比三千蚊學費 唔通一包飲料都唔請我地飲?
anyway 點都好喇 今日就係小ti n班學校生涯嘅一個總結...
我地返左屋企就問小ti : 你有冇唔開心呀? 有冇唔捨得d老師同同學仔
小ti : 好開心! 以後唔返明我幼兒院lu
tima 完全估唔到佢比呢個答案 之後佢好快再問
小ti :我想快d去 XXXX (新幼稚園名) 呀! 幾時去呀? 攞左校服未呀? 要買黑鞋喎 (下刪數十句)
Tiba同Tima都對望一陣 點解小ti突然唔鐘意返呢間學校嘅?
完左呢一日畢業禮 我地終於知道答案喇.... 一個令人好傷心 好失望嘅答案


text:
中環在線:潮追韓流 《星星》由頭睇到尾
陳德霖也愛煲韓劇
■陳德霖有唔少興趣,包括煲劇.
金管局總裁陳德霖(Norman)平時面對公眾說話,通常一句就一句,兼且冇乜表情,畀人冷冰冰嘅感覺;而貴為金管局總裁,大家總覺得佢日理萬機,日常生活除咗工作,應該都係工作,但原來佢跟好多人一樣鍾意煲劇,舊年大熱韓劇《來自星星的你》,佢都由頭煲到尾,認真估佢唔到!
初時以為金秀賢是女人
聞說,陳德霖喺工作以外,都有唔少興趣,打高爾夫球,聽音樂,睇舞台表演等樣樣都啱,就連大家最鍾意嘅煲劇,佢都有煲埋一份.不過佢嘅工作始終比較忙,未必可以坐低煲幾集,只可以有空檔時睇15分鐘或者一集,半集.
一講到煲劇,當然唔少得舊年紅到𠵱家嘅《星星》喇,劇中兩位男女主角金秀賢與全智賢,憑呢套劇人氣急升,廣告多到不得了;事隔一年,最近仲攞到最具影響力電視劇演員獎,都咪話唔誇張!
陳德霖同人提起《星星》都有紋有路,講得出成個劇情同埋裏面嘅細節位,真係由頭睇到尾,唔係不停按快鏡,大概知道劇情就算.佢最初睇呢套劇,好奇怪點解金秀賢飾演嘅都敏俊經常木無表情,好似唔識做戲咁樣,知道佢喺地球生活400年嘅外星人,又唔可以跟其他人產生感情才覺合理.
最搞笑係,由於韓星嘅名字幾相近,金秀賢,全智賢聽落又好似差冇幾,陳德霖未睇《星星》之前,一直以為金秀賢係女演員,睇咗先知道佢係靚仔一名.金秀賢有套新劇將會喺下月首播,到時陳德霖會唔會捧場呢?
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
靚抽王
Cap圖龍虎榜
Ads by Google
平日一打開 facebook同 WhatsApp,可謂 cap圖滿天飛, cap圖已經成為我哋生活嘅一部分.今期至新至 hit嘅 cap圖係乜?睇 cap圖龍虎榜啦!!
香港,勝在有高登巴打
喺呢個風雨飄搖嘅大時代,正當所有香港人都感到非常失落同迷惑之際,好彩!仲有高登巴打!喺佔領活動進行得如火如荼嗰幾日,巴打們不斷為大家發布新消息,仲幫手起底踢爆唔少疑似造假個案,當中包括有:輔警「示威者」同警察握手宣布撤退,政總保安係臨時演員等等.另外,「高登起底組」嘅臉書專頁,聲言邊個搞亂檔,起底組有能力令佢一世抬唔起頭做人.唔知道仲以為係蝙蝠俠寫嘅,真係有型到震呀巴打!
使徒行者大預言家
神聖嘅網民喺《使徒行者》裏面 cap咗好多有意思嘅圖,同呢排發生緊嘅事有密切嘅關係.我哋唔多作解釋喇,反正聰明的你會懂的.有人話大台嘅編劇有預知能力,計我話,佢哋同警隊同氣連枝就真.
講嘢唔用腦,因住現眼報
周大福女公關 Joanna Kot就有女生喺示威區被非禮事件,竟發表膠爆言論,聲稱係「和平非禮」.呢啲冇常識冇良知嘅言論,同上星期嗰個自稱係「現代教育」老師嘅 Carol Chan嘅「坦克殺學生論」互相「輝映」.我哋唔係好明,點解作為一個公關會發生一個咁嘅公關災難?點都好,據稱佢已經被迫離職,所以話「講嘢唔用腦,因住現眼報」就係咁解.
自稱喺周大福做到 Deputy Head嘅 Joanna Kot,喺 fb post相 post文叫被非禮學生唔好報警,話係「和平」嘅非禮.事後,有網民話佢已經「被離職」,天在看呀.
撰文:娛文樂


text:
文 | 蔣薇
迫降奇蹟呢套戲,絕對唔係一部令人聽個名就想去睇嘅戲,因為裡面無英雄,無十五分鐘經歷一次高低起伏嘅荷里活公式,更係一套真人真事改篇嘅戲.
所謂迫降奇蹟,飛機迫降佔嘅戲份唔多,絕大部份時間都係講事後發生嘅事.
主角機師(湯漢斯)將成機人救返之後,當然被受讚許啦,但背後就要面對紀律聆訊之類嘅野,有人質疑佢呢個行為唔符合規則,亦有好多不足之處.
一班調查委員用電腦模擬出事發嘅情況,然後推算出唔同處理方式,再去質疑主角當日下嘅決定有問題.
主角最後反擊話:你哋嘅模擬片段,無論電腦定真人都好,都要預先知道會撞機,一早警告之下先會毫無緊張可以冷靜地跟住預設嘅程序執行,成功回航降落機場,但當時我哋無人提早知會將有意外同埋教我哋點做.
你哋搵真人模擬咗幾多次先得出呢次成功片段?十七次?我只有一次機會就成功降落,點解你哋可以用呢種資料去質疑我多年專業?
事後孔明,唔單止係華人先有,連外國人都有,主角義正詞嚴嘅反駁,罵嘅唔單止係戲入面嘅無知委員,更係同廣大觀眾上咗一課.
仲記得當日牛頭角工業大廈大火,每晚都有唔少「孔明」上網指點江山,認為消防員要點點點做,更有人話唔好再派人入火場滅火,由佢倒塌就算,每次我見到呢班「孔明」就會心火盛.
先唔講外行管內行嘅錯誤,好多人連樓宇結構,火場知識都係一知半解時,都可以專家上身,發表一個又一個不負責任言論.仲評批當時做嘅決定係錯,係草管人命.
但呢班「孔明」從來唔會知自己身處係一個安全地方,有大把時間俾你去「砌」一個完全計劃出嚟,更唔會有機會用上你呢個精心「計劃」,太多太多成語去形容呢種行為,「事後孔明」「紙上談兵」都係鬧緊呢種人呢種事.
問責之前,請先將大家置於相同環境,情況,代入對方心境先好再數對方不是,如果一個身經百戰嘅機長,都好不容易先應付到呢種情況,作為外行人,你有冇能力Handle.
對於班「孔明」,我心諗,如果俾你話事就真係死得人多.


text:
2016年9月30日星期五
晚餐在將軍澳的亞來街
今日雖然唔洗返學都好忙,早上又喺整早餐,午餐盒跟住去做清潔完去買定今晚餸,因今晚同學有Tvb飛去睇曾志偉的我愛香港,買完餸回家突然收到通知話奶奶入咗院,咁就拿拿聲煲左廋肉粥跟住就去醫院睇下咩嘢事,可能搞咗成朝奶奶好肚餓見到我好開心,我話煲咗粥食唔食第一次好快話食,我就立即餵她好快就食完,原來喺咳得好利害,咳到啲痰都有血絲,老爺唔理咁多就叫車入院,睇完奶奶回家就整定今晚餐飯,煲好飯喺飯煲順便整咗元肉杞子蒸雞,再煲定個魚肉湯底,老公回來滾起加菜就食得,搞掂完又出門約咗個同學食嘢後再join其它一齊入去睇,喺將軍澳唔熟邊到食嘢好,同學話行下先缺定,行行下見到好似食泰國星咖波見還有下午茶,四十幾蚊有個餐就入去試下,我地叫咗二個餐都幾好食,理單每人都喺$41,食完行下就去等車,大鄉里的我第二次入,第一次都喺好多年前肥肥的公益金去的但就九龍塘,今次我哋睇有8男8女嘉賓阿佘,少雲都記唔起,喺現場睇真喺好笑過電視,玩果個口型估字真喺笑到唔識出聲,好開心走時還有好多禮物,大家多謝比飛的同學,順便話下次有好嘢再叫我哋,返到家己經12點幾
咖哩魚蛋配朱扒包,味道唔錯賣相好吸引
哩個啦沙喺米粉同油麵二樣一齊,我哩個大鄉里己為無米粉所以加啲麵,原來喺二樣撈的
好豐富的禮物
哩盒喺頭抽加蝦抽,蝦抽都未用過,有機會一試
訂閱: 發佈留言 (Atom)


text:
坐車沿途又影下相啦 影下傾下 話咁快就天黑 lu ~
( 里奧大人見到水龍頭叫我影 阿表話係水務處黎架 )
( 平民區 )
影完去 Look Out Point - Ampang 去到要行一小段樓梯 再行上去就可以睇到 KL 夜景 沿途都有好多餐廳 坐喺度食嘢真係好好 feel 但阿表食開果間 pizza 又執咗 其他餐廳又無試過 所以唔喺呢度食喇 ~
我好驚行木板咁樣嘅樓梯 我成日覺得好唔穩陣咁囉 但唔行上去 又去唔到最好位置睇 KL 夜境喎 wow 真係好靚呀 唔係阿表帶我黎 我地又會錯失欣賞 KL 咁靚夜境嘅地方呢 ~
( Look Out Point - Ampang)
今晚去 Mamak 檔嘅 Steven's Corner 食晚餐 雖然係平民餐 但地方好乾淨 食物又好味 唔會因為平民而求求其其 賣相樣衰衰咁 特別係個 Cheese Naan 芝士好似唔駛錢咁 多到湧出黎呀 同埋食到好多唔同款 Roti 里奧大人最開心呢 之後找數 明明我地比咗錢 點知阿表同 Waiter 打哂眼色 話帶朋友黎食 所以佢點都唔收里奧大人嘅錢 係都要比番 d 錢比里奧大人 要收小寶 d 錢 佢仲拍拍里奧大人膊頭安慰佢話 Next Time Next Time 好搞笑呀 ~
Roti Canai 點嘅醬有 3 款 :
Curry Dal 豆 ( 左邊 ) / Curry Ikan 魚 ( 中間 ) / Sambal ( 右邊 )
香蕉 Roti ( 左下角 ) / 原味 Roti ( 右上角 )
我嘅 Nasi Lemak Ayam Goreng ( 炸雞 ) - 阿表話 Sambal 味道同 Madam Kwan's 有 d 唔同 不過我食唔出呀 哈哈
阿表嘅 Nasi Lemak Sotong Goreng ( 魷魚 )
Tandoori ( 咖哩雞肉 ) - 咖哩唔辣架 係好香
Curry Kambing ( 咖哩羊肉 ) - 唔羶架 口感似食牛腩 唔講真係以為係牛腩呢
Rendang Kambing ( 乾咖哩羊肉 ) - 好羶啦 所以叫里奧大人食哂佢 因為係阿表知道里奧大人會食羊 所以特登叫比佢食呢 好感動呀
香蕉餡 Roti - 香蕉餡好特別 第 1 次食咋 當飯後甜品唔錯
Roti Planta ( 牛油 Roti ) - 阿表同 Waiter 講話第 1 碟嘅 Roit 整得唔夠好 所以第 2 次再叫牛油味嘅 Roti 就整得非常靚仔喇 好香好脆呀
Cheese Naan - Woooooo 第 1 次見到咁多芝士 超好味呀 我主動話要 Encore 食滯都抵呀 哈哈
( 湧出黎嘅芝士 )
( 可以拉到好長架 不過我懶得行遠 d 影 同埋好想快 d 食 凍咗無咁好味嘛 )
( 估唔到 Encore 仲多芝士 好似火山爆發咁湧出黎咁呀 我覺得芝士多過包 真係超滿足呀 )
我嘅 Neslo Ais ( 咖啡 + Milo )
里奧大人嘅 The Tarik ( 拉茶 )
阿表嘅 Limau Ais ( 青檸水 )
小寶嘅 Ice Tea
( 佢地一見我拎起相機就笑 好合作呀下 good 對鏡頭咁敏感 真係想影佢地認真做嘢個樣都唔得添 嘩哈哈哈 )
( 我影完樓上兩位哥哥就走啦 但聽到有人叫咗幾聲 Auntie 我唔認家嘛 不過個方向係向住我叫喎 又得我一個人行 即係叫我啦 咁我又唔想咁無禮貌直行 我一拎轉臉 佢已經擺好 post 叫我影 嗚嗚嗚嗚嗚嗚 做咩叫人 Auntie 架 定係所有女人都叫 Auntie 呢 咁樣諗會舒服 d 嗚嗚嗚嗚嗚嗚 )
( 呢餐銀碼好似係 RM7x 多謝阿表 & 小寶 ^^ )
食完又到重點節目 就係食貓山王喇 今次買去阿表屋企食 一路食一路傾 一望鐘已經 1 點幾 點解 d 時間過得咁鬼快架 我地想自己坐的士番酒店 不過阿表唔比 係都要開車車我地 真係辛苦哂啊 ~
( 呢架就係榴槤車喇 )
( 原來貓山王好細個架咋 )
( RM17/kg 開咗 2 個 多謝阿表 & 小寶 ^^ )
( 左邊呢盒貓山王係甘 d 右邊嘅就甜 d 但得我覺得左甜右甘囉 食咗幾粒都係咁喎 真係好怪 所以佢地再唔相信我味蕾 lu 喔喔 而有榴槤就實有 100 號陪伴左右呢 )
番到酒店睇下自己用咗幾多錢 好似無乜用到咁 因為餐餐都係小寶比哂 咁我同里奧大人都諗定計仔 無理由要人地比哂 佢地真係出心出錢出命呀 晚晚陪到我地咁夜 又送埋我地番酒店 朝早又要接我地 再諗番起阿表叫我地兌換 RM500 咁小 更係唔想我地請客啦 好在我有計仔 咁就可以好安落咁瞓喇 ~
呢日行程完畢 ^^


text:
家鄉燻魚
上海小籠包
上海炒年糕
樟茶鴨 ( 半隻 )
炒鴨鬆崧子仁跟叉子燒餅
( 21-AUG-2014 THU )
里奧大人上大陸 所以又可以瞓到 8 點先起身 爽 ~
早餐食奶醬多 好甜好漏 ~
菇場忙呀 好在 11 點幾搞掂 抖多陣就 lunch time 喇 ~
今日有 lunch box 食完其實想出街 不過好鬼熱 都係唔出喇 ~
放工即走喇 約咗媽咪喺 APM 等 book 咗 6 點半 但 6 點 15 分就入去坐 lu ~
坐冷氣地方望住藍天白雲就最舒服呢
家姐差唔多 6 點 45 分先到 所以要快 d 睇食咩喇 因為 8 點要還枱 依家連家傳滬曉都咁衰 只限個半鐘 其實食中菜呢 d 真係起碼要 2 個鐘 最驚一次過上菜 d 嘢好快凍 同埋係要好快食哂 因為張枱唔夠擺 妳知啦 杯碟碗茶壺都佔唔小位置家嘛 所以呢間都未必再黎食 lu ~
8 點走人 送埋媽咪搭的士 之後同家姐一齊行 APM 行到 9 點就走喇 拎住 d 湯同生果好鬼重 ~
搭地鐵番屋企 番到屋企即開機洗衫 之後沖涼就休息喇 ~
里奧大人今晚同姑奶佢地喺深圳食飯 估唔到 10 點就番到屋企 諗住佢 11 點先番到黎嘛 ~
好攰咁 11 點都瞓喇 ~
( 20-AUG-2014 WED )
落雨呀 真係無咩 mood ~
早餐食芝腿治烘底 好好味 不過超勁飽 ~
菇場忙呀 因為我認真執嘢 不過 10 點幾就搞掂 lu ~
好在有 Lunch box 咋 落雨都唔駛驚 呵呵 ~
5 點先忙 不過唔理 lu 聽朝先做 ~
放工番屋企 lu 抖陣寫 blog 里奧大人 7 點打黎話放工 不過今晚只係炒飯 所以可以再抖陣先煮呢 ~
是日晚餐 - 咖哩魚蛋 + 火腿粒炒飯
咖哩魚蛋 - 就咁用乾蔥同蒜蓉 再加利川咖哩醬咋 勁簡單 但又好味喎 開心開心 ~
火腿粒炒飯 - 切菜粒切火腿粒 再炒埋飯 隻手真係超級痛 今次勁豬啦 手痛先黎炒飯 嗚 ~
搞掂哂就沖涼 食埋生果就睇電視 11 點幾瞓 ~
( 19-AUG-2014 TUE )
朝早都係好熱呀 但今日會落雨架 所以點都要拎把遮 ~
無咩胃口 所以早餐食奶油脆豬 ~
菇場唔忙 其實好多嘢都 hold 住咗 因為 d 嘢喺我部電腦度嘛 問 admin 幾時有 佢話比咗錢 依家等送貨 我話我依家用緊果部都就黎神啦 間唔中閃一下 佢話再跟一跟 快啦 ~
諗住同 8 卦出去食 但 d set 又唔啱 所以我話買酸辣米線番菇場食 之後差唔多 12 點 衰 8 卦無啦啦叫我 dun 下個電話 因為佢 dun 完個電話之後 見到好多一粒粒黑色嘢 同埋一隻死咗嘅 "甲由" 我地依家唔會叫小強 哈哈 我呀 dun 完電話之後 真係超勁多一粒粒黑色嘢 頂 我仲 dun 咗隻生勾勾嘅甲由出黎呀 8 卦以為我講笑添呀 丫 嚇到我即刻話同佢出去食 佢覺得我好玩嘢 哈哈 ~
食完行陣就番菇場喇 超勁熱 ~
3 點幾落勁大雨呀 之後停咗 放工又落雨 d 雨好大粒但就唔密囉 ~
去百佳入貨 依家真係停一停諗幾諗先買架 唔想嘥嘢 ~
煲好菊花茶再預備晚餐 整埋聽晚嘅咖哩魚蛋就沖涼喇 里奧大人 7 點半里奧放工 咁等埋一齊食啦 ~
是日晚餐 - 酸梅麵豉蒸排骨 + 炒菜甫豆角 ( 19-AUG-2014 )
酸梅麵豉蒸排骨 - Lunch 見到 8 卦碟排骨好深色 所以我加咗小小老柚 雖然無佢咁深色 但今次好好味呀 勁開心 ~
炒菜甫豆角 - 因為切粒粒真係用好多時間 所以我用較剪剪 其實隻手仲攰 哈哈 今晚好重口味 我加咗四川擔擔麵醬一齊炒 惹味好多架 ~
食埋生果就休息 10 點 55 分就瞓喇 勁 ~
( 18-AUG-2014 MON )
感恩一覺瞓天光 之前實在瞓得唔好 所以真係好感恩架 ~
今朝里奧大人上大陸 我仲可以瞓到 8 點添 爽 ~
早餐食腿蛋治 好味道 ~
番到菇場又要第一時間做 report 嗚 真係眼都未開就要睇 d 細細粒數字 頭都暈呀 ~
Lunch 食 Flakes + 朱古力奶 好似食咗一世咁 但唔食唔得 唔想嘥嘢 ~
去街市買送 番到屋企真係成臉成身都係汗 真係忍唔住 whatsapp 比家姐同里奧大人睇 佢地以為我徑步完呀 ~
浸埋菜就出去徑步 5 個圈夠喇 頭先出咗一身汗其實有 d 攰 ~
好喇 沖埋涼就抖陣 里奧大人 7 點 15 分打黎話喺上水 實在難以置信 平時佢 7 點 15 分都未走呢 所以我都等埋佢先一齊食 但就食咗 2 條粟米先 勁餓呀 哈哈 ~
是日懶餐 - 水餃麵 + 芥蘭
水餃麵 - 剩番 7 隻水餃 里奧大人食 5 隻 + 2 個泰國媽媽麵 咁我就食 2 隻 + 印尼撈麵 因為唔想食到出汗 ~
芥蘭 - 淥咗幾條比里奧大人咋 剩番就留黎聽晚炒飯 ~
食埋最後 1 個 cake 真係有解脫感覺 哈哈 ~
11 點半瞓 算遲喇 不過成日 meme 摩摩先捨得入房瞓呢 ~
( 17-AUG-2014 SUN )
今朝里奧大人 9 點 15 分起咗身 咁我當然唔知啦 之後佢 9 點幾再入黎睇我醒未 因為諗住番教會嘛 不過佢見我瞓到咁林就唔叫我啦 之後佢再開門入黎裝我 果下我都醒咗 不過無郁啫 佢話見我瞓嘅姿勢同頭先一樣 又無鼻寒聲 驚我死咗呀 即刻擺隻手指喺我個鼻度 feel 下我有無呼吸 見我有呼吸先無咁驚咋 咁佢出咗去 我就再抖多陣 咁望下鬧鐘 原來已經 11 點 10 分 嚇死呀 諗住番教會家嘛 依家番唔到喇 ~
咁即刷牙洗臉喇 要同里奧大人落去食早餐呢 ~
食完番屋企 hea 過 唔想郁呀 家姐 1 點幾黎食 cake 差唔多 2 點就落去食 tea ~
我其實唔餓 但里奧大人話餓 好在我可以同家姐 share 食 我食細細碗就得架喇 ~
家姐要用哂 d cash dollar 所以我同里奧大人就陪佢買波鞋啦 感恩仲有 9 折 同埋佢終於用哂 d cash dollar 唔駛成日問我邊到有得用 呵呵 ~
之後一齊番屋企喇 因為要佢幫手食 cake 佢 4 點半走喇 我同佢一齊落樓 送埋佢搭車就去八方雲集買生鮮水餃番屋企呢 ~
7 點食水餃再食 cake 8 點半就同里奧大人一齊去徑步 ~
今晚有 d 焗 我只能夠徑 5 個圈 唔想暈呀 哈哈 ~
沖埋涼 等埋里奧大人番黎再沖涼就食生果 今日把口好似無停過咁 ~
11 點瞓喇 勁啦 平時如果朝早瞓到咁晏 我要 12 點先想瞓架 ~
金巢宮保蝦仁 - 個金巢 好似食緊生米咁囉
馬拉盞通菜牛肉煲
脆皮咕嚕肉 - 好味喎 真係脆皮呢
餓起上黎就會覺得呢碟餐前小食好好食呢 哈哈 我最鍾意食蒜蓉花生
( 16-AUG-2014 SAT )
今朝同 8 卦食早餐 本來去食開果間 不過坐入面好焗 所以我等埋 8 卦先叫早餐 睇下出面會唔會有人走 咁我就可以坐出面嘛 點知 8 卦打黎問我喺邊 原來佢話唔見我坐出面 以為我未到 咁佢知我唔鍾意坐入面 所以佢話轉場食 ~
番到菇場諗住做埋尋日嘅手尾就可以停 點知無停過手 仍都係放工都未做完 仍都係唔會理佢 星期一再做過 ~
本身約咗里奧大人喺鑽石山地鐵站等 不過佢話好熱 喺官塘等喎 ~
想買風扇仔 不過睇完又唔想買 食埋嘢就走喇 ~
去 Starbucks 飲凍焦糖咖啡 無厘味道 仲要 $42 好在我有 $25 coupon 咁補 $17 就搞掂 ~
飲完就去 Paul Lafayet 拎 cake 之後即搭地鐵番屋企喇 ~
今日有酷熱天氣警告 所以預咗爆熱 番到屋企即沖涼 唔係會痴線 ~
7 點半出門口 同姑奶食飯 差唔多 10 點先走 雖然夜晚 但都係勁熱 ~
番到屋企即沖涼 抖陣就瞓喇 一出咗汗 個人就特別攰呢 ~
咖哩牛腩煲
金銀蛋莧菜
蒸魚
燒腩仔 / 燒鴨
是日例湯
細細嘅瓦撐湯煲 如果比我用黎煲湯就無咩可能 放咗材料都已經無位加水 lu
( 15-AUG-2014 FRI )
YOYOYO 終於又happy friday 喇 都係果句 如果聽日唔駛番工就好啦 嘩哈哈 ~
早餐唔食咁飽 因為 lunch 同 8 卦出去食米線 ~
無啦啦勁忙 真係唔係咁 happy 噃 不過算啦 咁樣 d 時間過得快好多 反正依家都唔想上網 ~
Lunch 同 8 卦去譚仔食麻辣米線 佢話可以 1 個人食米線套餐 所以我話如果佢唔帶飯 就一定要話我知 我睇佢表演 本來我諗住今日帶 lunch box 架 不過佢尋晚 whatsapp 我話唔煮 所以我都唔帶 不過我覺得呢間嘅米線套餐無我平時食嘅咁大碗 所以我覺得唔夠挑戰性 之後佢話飲埋湯就飽 但其實佢飲咗幾啖 但我都覺得佢勁囉 平時我同里奧大人 share 食都食唔哂 而佢一個人可以食哂喎 ~
食完又要我陪佢行一田 佢依家師奶過我呀 一有平嘢就去睇 之後再去阿信屋買嘢飲就番菇場喇 ~
條友話唔知菇場係咪太舒服 所以一坐埋位已經想瞓 我話出面好熱嘛 出完汗好眼瞓 隔咗半個鐘 skype 佢 見佢頭 dup dup 以為佢又做高登仔 點知佢話佢頭先瞓咗 真係夠膽 阿 head 喺隔離房家嘛 問佢驚唔驚 佢又話驚 我叫佢出廁所郁下好過啦 ~
丫 忙忙忙 忙到放工都未做完 唔理 lu 留番聽日做 反正做哂 d urgent 嘢 ~
同媽咪去嘉華食飯 家姐今晚 6 點半到喇 食完就上媽咪屋企坐 順便拎湯拎生果 ~
8 點半走喇 之後見到家姐坐嘅巴士 咁即同佢揮手啦 佢話我笑到成隻貓仔咁 又縮哂膊頭咁笑 個樣好搞笑 不過里奧大人成日都話我笑嘅時候係會縮哂膊頭 可能見到佢地太開心啦 哈哈 ~
番到屋企即沖涼 之後休息 lu ~
里奧大人今晚喺大陸同 d 妹妹 farewell 6 點半即走添呀 約我都唔會準時走囉 衰 不過佢 d 妹妹好好架 又做得嘢 但可惜大陸 office 要搬 仲要搬到老遠 所以 d 妹妹唔做喇 仲諗住里奧大人好夜先番添 估唔到 10 點幾就番到屋企 ~
等佢沖埋涼 同佢傾下計 睇下電視 12 點先瞓呀 ~


text:
( 30-jul-2012 mon )
星期一 lu 又一個新開始 今日又係好好天 仍即係好鬼熱好曬呀 ~
又見到水草阿姐 今朝佢早咗搭車 所以又一齊食早餐喇 不過佢 8 點 35 分就番公司 我就坐到 8 點 50 分先走呢 ~
今朝唔飲咖啡 諗住熱檸檬茶都好濃茶 不過 11 點幾開始眼瞓 lu 下次都係飲咖啡 我都係飲半杯 好過唔飲中眼瞓 ~
晏晝同 8 卦一齊出去食 我提議去我食開間粉麵店 好在佢都話 ok 下次再食 咁都好 話哂大家口味都幾似 之後陪佢去惠康同零食店買餅 成身汗呀熱到 好想番屋企沖涼 ~
放工即走去街市買餸喇 居然無咩菜賣 有嘅都好黃 見到都唔想買果隻 ~
番到屋企即預備晚餐 再煲埋菊花茶 搞掂哂都已經 7 點 10 分 之後 7 點半里奧大人打黎話唔舒服早 d 番 嘩 好在未煮 咁樣就可以一齊食飯 好開心呀又 ~
是日懶餐 - 梅菜蒸鯇魚 + Sambal 炒青豆角
梅菜蒸鯇魚 - 媽咪之前教我 話將 d 梅菜炒完再蒸先好味 所以今晚見有時間 我都先炒後蒸喇 如果里奧大人無唔舒服 我會加埋指天椒仲正呀 今次好感恩買到件鯇魚又大又平 $15 咋 好過食豬肉 話哂健康 d ~
Sambal 炒青豆角 - 自從上次喺馬來西亞食完 Sambal 青豆角炒飯之後 我念念不忘呀 所以今晚我行完一轉街市 已經出咗街市都再番轉頭買青豆角呀 $5 份抵食啦 我人生第一次煮呢 d 青豆角 估唔到又比我想像中煮得好食呀 好爽脆呀 感恩感恩 ~
洗哂嘢再沖完涼都差唔多 9 點幾 條腸好痛呀 睇多陣電視 10 點 10 分頂唔順要瞓覺喇 我覺得好早瞓咁呀 哈哈 ~


text:
yoho 難得每月一次嘅 off 真係超級無敵振奮架 ~
當然要自然醒啦 同里奧大人差唔多 10 點半先起身 梳洗之後就去食早餐 食完就去照腰骨 x-ray $320 搞掂 照完就番屋企沖涼 再出發去長洲呢 ~
搭 619 再轉 603 再坐船 好感恩車程船程都唔駛等 咁慳番唔小時間架 ~
今日好好天呀 超感恩 藍天白雲可以影下相嘛~
( 其實呢日係陽光普照 不過我影成咁 )
( 我發覺好多時都會影到鷹 但影果時又見唔到架噃 )
( 呢張算陽光普照喇啩 ^^ )
差唔多 2 點幾入到長洲 超熱呀 行咗陣再去食午餐 今次又去番蘇波記 ( $198 - 四餸 ) 其實唔係唔想試另一間 之前試咗一間唔好食 真係唔想再試 因為長洲唔係成日黎 唔同喺屋企附近嘛 ~
藍妹啤酒 - 太熱喇 又唔想飲汽水 所以問里奧大人飲唔飲啤酒 佢 O 哂咀呀 咁早飲啤酒 仲要係我話飲添 不過唔凍嘅 所以要加冰
香辣蝦 - 原來係麻辣 好在唔太麻咋 花生送啤酒超正呀 d 蝦又挑埋腸 感覺乾淨好多囉
里奧大人問紅色果 d 係咩 ( 我覺得佢以為係紅棗囉 ) 我話係泡椒啩 笑笑口話應該唔辣 叫佢試下 佢話我笑得衰呀 唔方好嘢 所以幾大都唔試 哈哈
鐵板煎蠔仔蛋 - 鐵板果然唔同 熱辣辣超正 同埋有唔小蠔呀 我點埋魚露一齊食 但 d 魚露超鹹呀
清蒸海上鮮 ( 黃立鯧 ) - 有兩樣魚 不過我揀黃立倉 因為媽咪成日蒸嘛 知道條魚款係點嘛 最怕脹卜卜又大條嘅魚
豉椒炒蟶子 - d 汁唔得惹味呀
最鍾意 226 ^^
食完周圍行 不過真係好熱囉 之後又食豆腐花 再周圍行影下相 ~
( 遮人合一 勁呀 )
芝麻糊豆腐花 ( 凍 ) - 無味嘅 不過勝在夠凍囉
大菜糕涼粉 ( 凍 ) - 呢個糖水又太甜 咁樣中和番無味嘅芝麻糊豆腐花
呢粒大菜糕好似松花皮蛋咁樣好靚呀 我覺得
但太陽實在太猛烈 出咗汗個人好攰 同埋好想入冷氣地方坐 所以又食棉花冰喇 上年食好似 $20 今年已經 $25 lu ~
( 又係 load 相先見到隻鷹 )
鷹呀
橫樑一點點黑色 其實係燕子巢黎架 不過我影唔到 ^^
成個海灘都佈滿垃圾 好恐怖
蕃石榴雪花冰 @ 花園雅座 ( $25 )
食完雪花冰反而有 d 眼瞓 可能飲咗啤酒 所以都係出去行下 本來我特登黎影下相架 不過突然有 d 頭痛 所以無咩 mood 再影 行多幾個圈買埋芝麻糕就走喇 ~
里奧大人家姐今日搬屋 所以約佢地食飯 原來佢地又約埋表哥同其他朋友一齊食 因為佢地幫手搬屋 食完就上佢屋企坐陣 佢又比咗豉油蠔油同按摩墊同其他嘢比我 加埋成 2 大袋嘢 所以我地坐到 10 點半就搭的士番屋企喇 ~


text:
2016年3月31日 星期四
燒汁鯖魚 + 蒜蓉炒脆肉瓜 ( 31-MAR-2016 )
( 31-MAR-2016 THU )
嘩 又回南咁天 今年 d 天氣真係唔多舒服咁 所以一見有太陽就一定出去行下 唔係又唔知幾時見到佢架喇 ~
今朝同里奧大人夾手夾腳拎哂 d 報紙比呀婆 但仲有 1 大袋拎唔到 聽日再拎埋就清哂架喇 之後就會隔日比佢 唔駛拎得咁辛苦 哈哈 ~
早餐食芝腿治 好似好耐無食咁 真係唔知自己年紀大無咩味雷 定真係依家 d 嘢無咩味 基本上芝士係鹹鹹香香家嘛 但呢塊芝士係無味 只係口感似芝士囉 但見佢係片裝芝士黎架 因為有次我見到佢拻咗塊膠紙呢 不過就睇唔到係咩牌字 哈 ~
菇場忙呀 好在 11 點搞掂 可以抖下 ~
Lunch time 行過大圈先 之後再買酸辣米線番菇場食 ~
仍然 hea 過 呵呵 放工番到屋企換對波鞋就去徑步喇 因為仲係好飽 同埋唔想食完出去徑 再煮比里奧大人食 好趕咁 唔鍾意囉 ~
條街好鬼焗熱呀 徑咗半個鐘就走喇 番到屋企都差唔多 7 點 換好衫就熨衫 熨到 7 點半就煮埋 d 韭菜水餃 食完就煎魚同炒脆肉瓜 想快 d 洗哂 d 嘢先呀 ~
等呀等 佢 8 點幾終於放工啦 我都預備煮嘢 lu ~
是日懶餐 - 燒汁鯖魚 + 蒜蓉炒脆肉瓜
燒汁鯖魚 - 買咗就要煮架喇 唔係擺擺下又過期 ~
蒜蓉炒脆肉瓜 - 懶呀 如果唔係用豆豉炒 咁樣會好味好多 依家就清清地啦 哈哈 ~
等埋佢食完 我洗埋碗 差唔多 10 點先沖涼呀 之後再熨幾件衫就休息 留番聽日熨 因為好焗熱 熨幾件衫已經想出汗咁 所以即停 我唔想再沖多次涼囉 ~
(呀表話外賣放落碟呢 感覺都靚 d 唔似外賣 我認同架 所以我為咗要里奧大人食哂 d 瓜 我都由暖壺度拎番出黎 擺得整整齊齊 果然食得哂呀下)
睇埋 DO 姐就即瞓喇 呢 d 咁嘅天氣 真係唔郁都會攰呀 ~~~~
標籤: 肥在家煮食篇
訂閱: 張貼留言 (Atom)


text:
2-3-10 星期二
今日同餅餅去taste入貨
見到啲牛柳粒之後
餅餅又心痕痕想煎喇
反正佢自己煎,由他吧
只係煎牛柳粒,餅餅會好悶
咁佢又不斷發掘,睇下有咩煎喇
見到漢堡扒又要,見到雞翼又要
但佢又唔諗下屋企個爐有幾細
火力有幾細
即係佢係用一人打邊爐嗰隻電鍋呢
好喇,我去煮菜,點都要食碟菜嘅
一對雞翼,係個爐上面40分鐘都未熟
我見到都忟憎
問准餅餅可唔可以攞入廚房煎之後
多謝佢批准啦,可以快啲煎完有得食喇
煎個6隻雞翼,10分鐘都唔洗就煎好喇
之後,我又醃咗啲雞翼
煎埋佢,都唔洗20分鐘
最後,牛柳粒,雞翼,漢堡扒食唔晒
好自然地留第二日食啦
3-3-10 星期三
煲個湯,碌個菜,蒸個水蛋
尋晚又剩返咁多肉,夠餸架喇
煮完餸,我就去沖涼
沖完涼出黎,就見到有人不斷食菜
我問咗一句 : 有無幫我影相
有人答 : 哎呀,無呀,而家影返吖
食到咁影咩吖,唔影啦
我一直唔出聲
等到我吹乾頭髮再出去時
又係睇到佢只係食菜
我就忍唔住講咗一句 :
如果你唔食隔夜餸嘅,以後唔好留低啲餸
有人好惡講 : 食餐飯咁多嘢講架,以後唔好煮喇
我答佢 : 如果你係第一次,我唔會出聲,但你次次有隔夜餸你都唔食喎
之後,我就無再同呢一個人講過一句說話
連佢臨瞓前話唔舒服,我都無理佢
我在心中嘀咕 : 我又唔夠你亞媽講得多嘢 (佢亞媽可以成餐飯唔停口講嘢,即係唔講嘢會死咁,我曾經叫佢靜啲,靜咗15秒都無呀)
一直至星期六,我至可以見到佢
因為佢星期五要返夜
返夜前又出咗去同人食飯
我,樂得清靜
星期六,死求爛求叫我原諒佢
我啲火原來仲未熄
唔睬佢就不再話下啦
佢對手,滿佈我嘅指甲行
當一方發梗脾氣時,我會由他發個夠發個飽
我唔會同佢鬧交,所以,我唔會同佢講嘢
以免,我控制唔到我自己
打死咗佢
其實,係我任性嘅同時
都有冷靜及顧人感受
如果唔係,佢點止對手傷呀


text:
今日係屋企樓下入電梯時阿媽來電,好在電梯內收到電話.
阿媽:話肥仔和娣婦都放假.
我:吓!冇通知我既.(咁我可以唔上去)
阿媽:阿B要睇醫生,可能佢地要你一齊去.
唔駛可能一定係喇!阿B睇醫生和公園情況請到:確診~玫瑰疹
阿B睇完醫生後去〝日之食堂〞食lunch,我order左牛肉飯送麵豉湯,娣婦~滑蛋雞扒飯,肥仔壽司餐,佢地+娥飲汽水,所以冇麵豉湯.但肥仔個壽司餐份量咁少,佢話晏D去食tea喎!
今日好忙除帶阿B睇醫生外,還要去〝千色店〞,〝南豐〞,〝吉之島〞.
〝千色店〞~娣婦送生日禮身比肥仔,佢去〝Bahaus〞買銀包.
我抱阿B週圍行,等到佢地買完,我將阿B交比肥仔抱到我出晒汗~真係好熱.肥仔都好熱抱抱下交左比娣婦,但我見娣婦都抱得好辛苦下,因為佢隻手抱唔到,但我熱到頂唔住我話到有冷氣地方我先抱.
〝南豐〞~上樓肥仔要配眼鏡,我順便拎副眼鏡去整,雖然唔係在這裡配都可以幫我修理架嘛!
一入阿B要出去可能這裡焗,於是娣婦就帶阿B出去行一陣回來,我抱住阿B去整眼鏡先乖D咋!我見肥仔未得就抱阿B去〝橘子〞買菜油,諗住有時間就整〝雞批〞.回來時已驗眼中,好熱行去風扇前阿B僕在肩上好乖我拍下,輕搖,阿B聽到肥仔驗完眼出嚟話〝攪掂〞立即起身望住肥仔,我見佢隻眼已訓左一半,肥仔話留多一陣等佢訓先,但娣婦聽唔到去左開門走人.
〝吉之島〞~我要買交剪比阿婆和好耐之前同肥仔講過見到有個裝紙包飲品盒,小朋友用左咁就唔會一身都係喇!但老公覺得唔等駛唔比買,今次肥仔話順便買埋.
我地租唔到BB車,因為等到人還車我地都可能走左.去到〝十蚊店〞出面開奶比阿B食,然後我與肥仔〝喳喳淋〞去買完回家等阿B訓覺.我地分頭行事,見到肥仔2次都同我講搵唔,我就去問,店員邊行邊話BB用品全部係那裡,因為剛執場可能未返貨.佢地左望右望都唔見,但我一眼就見到~女性係細心眼利D既,得返一個肥仔都要.
我除左買左交剪仲有買左個小型磨,後來娣婦入來行左一陣佢地出去繼續餵奶,我就排隊比錢.我見到阿B吃緊都唔行埋去,肥仔話佢氹左好耐話食完奶去公園玩先吃,但阿B一聽到娣婦同我講野就唔食.之後去左公園玩完都唔食,我地就硬起心腸唔食就回家.
阿媽收6點早上交低細舅母整〝沙薑雞〞,我返到去細舅母就問我識唔識整〝沙薑雞〞?你阿媽話要用晒成樽〝沙薑醬〞又唔駛落鹽喎!吓!成樽,我未整過等我去睇下先.樽醬係〝李錦記〞試過冇乜鹹味,所以我用左D鹽醃左隻雞一陣,然後阿婆拎去蒸.
吃飯時阿媽話同事唔駛用鹽醃都夠鹹好好味,但我用左鹽醃濃味人淡少少,淡味人剛好,我煮埋2碟餸就可以開飯.
食完飯飲2碗阿婆靚湯~飽飽喇!原本想吃個橙,但要趕回去睇〝最美麗的第7天〞,這套係改篇自一本書架!


text:
全球最懶準新娘
我相信我有機會可以藉著今次籌備婚禮,打破一個世界紀錄,就係全球籌備婚禮最懶嘅準新娘.
識我嘅人都知,我無可能會求祈搞一個 party 或者 event, 所以的確我唔係無做嘢㗎.只不過係,我竟然係足不出戶咁搞,全部嘢都喺電腦都設計同 plan, 喺網上做 research, 同大部分嘢都係上網買!暫時我喺淘寶買咗兩大 lot 嘢要利發幫我發嚟香港.當中好多係結婚嗰日某部份嘅 decoration. 而我之前四月頭影 prewedding 啲衫,都係上淘寶買,懶到咁!
其實我都有出吓去買嘢嘅.譬如上次去金都買 girdle 同啲鞋,同埋臨飛前啲 last minute shopping, 但基本上好多香港新娘必到嘅結婚展,金巴利道,影結婚相公司,production/decoration 公司莫講話 wedding planner 公司等等,都完全無我嘅影!
我聽到有人細細聲話我懶特別喎!平時係,不過今次真係唔係.事實上,唔去周圍試婚紗其中一個原因係自從肥咗之後,真係唔鍾意去試衫除衫試衫除衫試衫除衫,因為個人好易攰,同埋行得多腳會痛.我亦知我係一個好煩同好敏感嘅客人,呢幾年習慣咗上網隔住個電腦同個 seller 或者 service provider 慢慢溝通,大家都無咁大壓力.
我自己宜家更加期待到嗰日,睇吓呢個嚟自 virtual wedding preparation 出道嚟個效果係點!希望唔好太失禮啦!


text:
妹妹妹夫之前睇到有個去郵輪耍樂嘅團購活動,
星期一至四出發$249,
星期五六日出發就$299;
我哋見未玩過就一齊試下啦喂!
一行6人(包括祈祈)指定時間係下午6點係尖沙咀鐘樓集合,
做個簡單登記準時6點35分上接駁船去停泊在海中心嘅郵輪啦!
一上船要經過海關關員檢查身份證(仲會扣起身份證等落船先取回),
攞房間後就先食晚餐!
其實晚餐食物選擇唔多,
食飽就算!
(可能通常嚟郵輪嘅朋友唔係諗住嚟食嘢啦!)
入到房間,
簡簡單單,
應該有嘅嘢都幾齊全架!
呢度都有幾樣嘢玩,
有麻雀枱,卡拉OK,賭枱,角子老虎機等等,
全部適合嚟賭博嘅人仕;
仲有按摩,足浴,桑拿,健身中心添;
好彩都有個小小玩具房啱祈祈玩,
咁啱又有2個小朋友一齊郵輪玩,
祈祈係玩到最唔捨得走果個呀!
妹夫就陪母親大人去做腳底按摩,
90分鐘$200,
算平嗎???
未夠鐘入賭場,(9點半先開門)
我哋走上甲板行下,
吹吹海風,
天和海漆黑一片,
好彩風平浪靜咋!
祈祈和母親大人就去小型玩具室玩,
我哋大人就緊係入賭場耍樂啦!
呢度大部份賭枱都係玩百家樂,
初初唔係咁識玩架,
不過睇幾舖已經知道哂玩法囉!
我冇下注,
全程都係老公和妹夫玩,
有冇輸贏???
贏返少少團費返嚟咁啦!
宵夜時間係12點至2點,
食埋個宵夜就返房瞓囉!
今朝5點幾隻郵輪就開始開動返香港,
我哋8點就落咗餐廳食早餐,
由於祈祈要返沙田學琴,
所以我哋揀咗9點15分就離開了.
(最遲離開時間係下午1點左右架)
今次全程船都行得幾平穩,
唔算好拋呀,
帶咗暈浪丸都唔使食,
妹妹妹夫話呢次坐郵輪經驗唔錯,
下次可以試下去遠少少,
玩返幾日都唔錯喎!
團購仲包每人一盒自製曲奇餅,
味道唔太甜,
老公都幾鐘意食呀!
大家可以入嚟Facebook讚下我新開嘅Fans專頁呀!


text:
於是乎唯有改地點啦, 尖沙咀食tea去邊度好呢?!!! 謝菲就提議不如去Hyatt Cafe食tea buffet啦, 之前食過佢既lunch buffet都唔錯, 而佢地甜品既種類都好多, 所以就拿拿林行過去Hyatt酒店啦.
星期五下午時份真係好少人, 人唔多, 所以攞嘢食都遊閒啲!!!! 莎拉而家唔係樣樣嘢都食得(唔食得海鮮同魚生呀!!!!), 所以謝菲就食埋莎拉個份啦, 而莎拉就食多幾款甜品補番數啦.
嘢食既款式都可以, 冷盤有小龍蝦, 青口, 翡翠螺, 蝦, smoke salmon同不同款式既mini sandwich, 而熱食就中式係啲大路嘢食, 而西式方面, 莎拉就最鍾意個mini beef burger, 因為係新鮮整既charcoal grill burger, 好juicy!!!
不過最吸引都係佢既dessert selection, 見到佢個甜品櫃就開心啦, 莎拉食甜品既份量仲多過咸點呢.
其實當日食咩都唔緊要, 因為食咩都會好開心, 點解?!!! 因為呢一個係我地久違了既二人世界, 自從陶寶B出世後, 呢一日係我地第一次放低陶寶B, 兩個人出去行街Shopping拍吓拖呢, 所以做咩都會好開心呢!!!
後記: 當日tea buffet $238/ppl (匯豐白金卡再有85折), 不過埋單後先發現原來weekdays既lunch buffet都係$238/ppl, 咁tea buffet都係同一價錢咪好奇怪囉!!!!


text:
地點喺沙田石門.
開始都係warm up 吓,呢度會叫家長們同BB做吓啲伸展運動,
示範嘅姐姐就同Bear Bear 熊先生做
小檬依然唔知發生咩事,四圍爬.
玩吓呼拉圈
之後就好似係玩唔同嘅器材,每part 都會有導師協助
小檬碌呢個波好開心,因為佢可以喺咁lam個波..哈哈哈
穿隧道,佢都好鍾意
臨出隧道嘅時候我影住Viedo,
佢爸爸就好似發緊夢咁...
小檬差啲跌咗出嚟...
後感:
地點好隔涉沙田石門 (即沙田畫舫/沙田第一城對面再行入面啲)
可以由石門站出行入去
位於商業大廈裡面,我地去果日係星期日,可以話係完全冇人,
去完最近都好似要行返出嚟先有野食,shopping唔使諗.課室都算大,但比起之前little gym好似細dd.都有日光,都係外籍教師教.亦有一個姐姐今次好似多咗教BB嘅動作.之後都係自由活動.
導師喺幾到地方教BB做動作,穿隧道,打觔斗,小檬居然喊,
45mins 好快過,整體嚟講都唔差,我覺得導師嘅交流互動好似好過the little gym其實試完呢間都有少少想join,不過呢到真係唔係咁方便,
最近可以去返新城市中心先有大型商場,但又諗都係試埋其他先.
等候區域同教室冇玻璃隔住間住, 試堂費用: 唔記得,不過都係差不多
課堂費用,唔記得..即場join會有折
參考網站http://www.thejazzygym.com/
p.s.下一間講嘅係my Gym


text:
十二月二十五日
二十七個月至二十八個月閒記
一年一度嘅聖誕家庭派對又嚟喇
因為我地未發大達嘅關係 party都係屋企搞
其實tima有諗過今年出去食聖誕buffet架 但出面好少少嘅酒店都收六百一個
唯有等發大達先請你地食啦 今年都係屋企整野食算咯
聖誕快樂呀!
Merry Christmas!!!
一早就出去買食材 好好味嘅steak同雪糕火鍋
最後都忍唔住加左錢換雪糕bear bear 好靚啊!
阿ti問 : 食得未呀? 媽mi?
好多禮物呀 大部份都係阿ti嘅 今年唔逐樣數喇
多謝晒各位咁錫阿ti 全部都係佢最鐘意嘅野
今年tima唔整聖誕樹住 下年先整 因為電視前嘅聖誕裝飾比佢推晒落地...
之前喺花園街買嘅英國格仔classic聖誕裙 就係等呢日喇 好fit好靚...
(特價貨 三十蚊)
呢排阿ti嘅笑容同pose都好造作 敬請原諒 哈哈
老豆 你去左邊呀? 我地原來冇影三人照啊!!!!!
天使再度現身....
天使在唱歌啊 聽唔聽到佢唱咩呀?
好開心 呢張係第三張有阿ti嘅聖誕合照
我地宣佈party開始喇 聖誕老人旦糕都出場咯!
哇 今晚嘅主廚係聰少 好野!!! 好好味呀!
正當大家捧住個肚之際 tima宣佈抽獎開始喇!
今次我地特別d 用扭旦機嚟抽 阿ti玩到褲都甩埋 勁興奮
輪到抽佢嘅至愛buzz同pluto特別緊張 最後抽唔中有d唔開心呀
當然 兩份禮物最終都喺佢手上啦
抽完禮物 我地就食雪糕火鍋喇 味道一流
tima : titi呀 可唔可以用雪糕嚟打邊爐架?
阿ti : 唔可以架! 雪糕用匙匙食架
tima : 咁一陣我地用雪糕打邊爐你唔好食喇喎!
阿ti望一望個盒 : 雪糕唔掂得火火架喎....我要食雪糕打邊爐呀!
~_~
我地加埋strawberry做食材 阿ti狂掃成碗呀!
期待儲到下一張充滿歡樂嘅聖誕全家福!


text:
香辣炸雞搥 ( 伴芹條和藍芝士醬 ) ( $78 ) - 我地要中辣 但都唔係好辣 但份量就勁多啦 我初初諗住 6-7 隻 估唔到有 10 隻 所以叫家姐拎走
昆士蘭沙律 ( 新鮮沙律菜配雞胸肉粒 , Monterey Jack 蒙特耐傑克芝士, 車打芝士, 煙肉碎 , 碎蛋, 蕃茄片, 杏仁片及烤麵包粒配農村沙律醬 ) ( $122 ) - 份量又好多 好在多菜 d 雞胸好難 所以無咩點食
肉眼牛扒拼豬肋骨 ( 10oz 肉眼牛扒配半份豬肋骨, 焗甜蕃薯及炸薯條 - 黑椒汁 ) ( $252 ) - 嚇啦 咁大份 因為我地用咗 Ruby 嘅份量黎叫嘢食 Ruby 份量唔係好多 所以相比 Outback 佢地 d 份量真係超巨 食唔哂肋骨同薯條 又叫家姐拎走
雲呢拿雪糕朱古力軟餅 ( 熱果仁朱古力軟餅 配雲呢拿雪糕, 忌廉,熱朱古力醬, 伴上朱古力碎 ) ( $58 ) - 我黎 Outback 原因係想食呢個甜品 真係好好味 下次黎再食
芝士蛋糕 - 餐廳送比我嘅生日蛋糕 ^^
載一盒雞膇啫 駛唔駛咁大個紙袋呀 嘩哈哈哈
( 26-FEB-2014 THU )
尋晚里奧大人手機無啦啦響 之後播生日歌 係 New Kinds On The Block 唱嘅 我第一次聽架咋 原來當時係踏正 2 月 26 日嘅 12 點 呢下好有驚喜呀 哈哈 算佢啦 有 d 表示 ~
8 點起身喇 去金加利食早餐 不過早餐唔好食 咖啡唔好飲囉 ~
鹹牛肉炒蛋 乾到呢
食完就番屋企 抖陣就沖涼 差唔多 9 點半就出發去海洋公園喇 ~
搭地鐵去金鐘 再搭 629 差唔多 10 點半到海洋公園 都算幾快呢 ~
我覺得對熊貓好大陸 feel 咁
諗住落雨架喇 估唔到有太陽 我直頭覺得熱囉 但最勁係我仲着毛毛 boots 呀 而里奧大人要換短袖 tee 添呀 佢自己帶咗黑超 但我無啦 我話佢衰呀 唔提我帶 ~
我生日就 free 但里奧大人就要比 $320 入場 一入到去 完完全全覺得自己身處大陸 哈 ~
其實公平 d 講 外國人都會無禮貌 不過大部份外國人都會守規矩 會禮讓 絕對唔會打尖 但 d 大陸人真係好自私好自私 咩都搶 咩都打尖 我係親眼見識過 又比 d 細路周圍當街屙尿 我頭先一落巴士 就見到個小朋友喺街度屙尿 係個媽媽示意佢除褲屙尿添呀 大佬呀 女仔喎 妳點都要好好保護佢啦 點會叫佢咁做架 正常人都會叫佢忍住先 反正落條電梯已經係海洋公園嘛 點解唔快快入去海洋公園嘅洗手間呢 ?!
入場喇 都好多人 好多人唔緊要 但最慘係 95% 係大陸人 完全覺得自己又去咗長隆咁 ohoh ~~~~
第一站去海洋奇觀 之後去大熊貓之旅睇熊貓同金絲猴 今日都幾多人 又熱喎 所以我都無咩心機影相 叫里奧大人幫我影相算喇 ~
隻熊貓係咁索隻門
咁又唔望人 lu
海洋公園真係好識做生意 每去完一個館就會見到 Souvenir 區 定力小 d 都唔得 哈哈 ~
之後去香港老大街同埋玩環迴水世界 其實即係迴轉木馬之嘛 只不過將木馬改為海底動物 不過我都係鍾意坐木馬多 d 兒時回憶嘛 ~
坐 Cable Car 上山去南極奇觀睇企鵝 等咗起碼 20 分鐘先上到 Cable Car ~
@ 南極奇觀
食完就去坐摩天巨輪 之後再玩 "飛天鞦韆" 因為我 plan 好要玩 如果唔玩 就真係純粹觀光 唔抵呀 哈 ~
摩天巨輪
最勁係得我一個人玩咋 里奧大人話幫我影相喎 但其實我去到又唔敢玩呀 因為覺得好似飛得好高咁 對我黎講都算勁嘢黎架 不過里奧大人話細路都玩 有咩好驚呀 仲話我痴線添呀 驚到有罪 哈哈 咁佢咁講 我就玩啦 不過轉嘅時候一高一低都有離心力架 里奧大人就負責影醜態 但我無望里奧大人呀 望住個天好 d 因為無咁似跌落黎咁 ~
條鯊魚個樣好懵
@ 水母萬花筒
隻水母好似荷包蛋 所以叫里奧大人即刻影低呀
去埋熱帶雨林天地同熱帶雨林探險徑就去玩 game 喇 ~
其實仲有好多毒嘢 仲有唔知邊個國家嘅巨蟑螂 佢地用 " 可愛 " 黎形 d 巨強 路不同 真係唔識欣賞 叫里奧大人唔好影 佢仲特登影多幾張 衰
侏狨
成隻老鼠咁
撩狨
水豚
知記得咩鳥 我以為係假添
去玩 "雷霆節拍" 上次黎已經想玩 不過糟糟話驚喎 但其實只係好快速咁轉之嘛 不過衝落去果下有 dddd 離心力咁啦 不過我真係唔驚囉 因為唔喺半空嘛 我同里奧大人覺得玩呢個 game 係勁無聊 但見 d 人係咁叫 我地覺得好好笑 所以我地都叫埋一份囉 我仲叫埋救命添呀 嚇到前面兩個人即刻望過黎 哈哈 不過唔好講笑 落車果下真係有 d 暈 同埋把聲拆咗 抵死 哈哈 ~
雷霆節拍
呢個 game 叫翻天覆地 好似鹹片名 哈哈
睇見都腳軟 我仲叫得大聲過佢地 哈
坐 "海洋列車" 落山喇 等咗一陣咋 5 分鐘內就落到山 好快架咋 ~
好多時里奧大人一影相 咁我都會跟住影嘅 我二仔底嘛 咁佢影緊嘅時候 我企喺佢後小小啦 因為我無打算影嘛 之後我聽到佢講 "縮手" 我心諗 又幾堅喎 叫個大陸女人 "縮手" 而個女人真係好驚咁即刻縮手喎 妳知啦 好多大陸人真係唔會理妳家嘛 佢要影就會 "得" 喺妳面前係咁影 咁佢影完之後 我正想讚佢夠哂 man 呀下 點知佢話以為係我隻手呀 嘩哈哈 樣衰 ~
再玩多次環迴水世界 去埋香港老大街行一陣就走 lu ~
@ 香港老大街 - 呢日熱呀 所以見到西瓜好想食
最後一站當然係去番 "四川奇珍館" 買熊貓公仔啦 其實我一話買熊貓公仔開始 之後到咁上下 都聽到里奧大人講話 " 去埋呢度咁咁咁 最後買埋熊貓公仔就走 " 佢知我好鍾意 所以佢一定記入心 同埋去到每個 Souvenir 區 佢都會望下有無 如果有就即刻買呢 真係好感動架 ~
我今次勁呀 忍到手 因為買滿 $300 有 9 折 但熊貓公仔只係 $199 我又睇仲咗個磁石貼 但都係 $49 一個 咁點都唔夠 $300 但無理由買 3 個同款磁石貼家嘛 所以最後就咁買熊貓公仔算喇 ~
差唔多 5 點去到巴士站 諗住有 629A 直接去銅鑼灣 但原來 5 點 20 分先開頭班車 咁我地都唔等 lu 坐番 629 去金鐘 再搭地鐵去銅鑼灣 ~
我對腳就黎斷喇 所以我話去麥當勞坐陣 之後再去 Body Shop 買 2 支細香水就去 Outback 喇 ~
家姐 6 點 45 分到啦 即落 order 喇 因為佢話好餓 ~
食到 8 點 45 分就走 一齊坐 619 家姐喺官塘再轉車番屋企 我地就直接番到屋企 唔駛行好遠 所以我鍾意坐 619 多過地鐵呢 ~
番到屋企即沖涼喇 勁攰 所以 11 點瞓喇 哈哈 ~
特價 $89/支 都幾抵 家姐仲搞笑 我同佢講有 4 款味道係 $89/支 我買咗 2 支 不過我都未講完 家姐叫我買埋果 2 支 話送比我 但我話我唔鍾意果 2 支 d 味道 所以唔買嘛 哈 佢梗係以為我唔捨得買呢


text:
二人套餐 ( $168 ) 加 $10 有飲品 ( 椰青除外 ) - 里奧大人要椰汁冰 我要青檸梳打 想飲酸酸地嘢嘛 篤下 d 青檸 點知更加甜 無理由係甜家嘛 糖漿黎架 梳打水又無汽 好奇怪囉 ~~
泰式海南雞飯 - 個汁好鹹
雞油香飯 - 無味嘅
泰式春卷拚暹羅炸魚餅 - ok 啦 細細件 哈哈
黃咖哩牛腩 - 唔熱嘅 不過無叫佢換呀 反正佢係 "北" 出黎 同埋我最驚係佢會 "加料" 囉 今次食呢個套餐 其中 4 樣嘢都唔掂 態度又唔好 我諗應該唔會再黎食 lu
冬蔭功湯
時菜
甜品
( 7-JUN-2015 SUN )
今朝里奧大人起咗身 我仲以為已經係 8 點半 不過我繼續懶床 因為真係好鬼攰 之後都係唔懶喇 想番主日學 點知出黎嘅時候 只係 8 點 15 分 原來里奧大人話 8 點已經醒咗 丫 之後我瞓耐 d 啦 哈哈 ~
梳洗完之後就去食早餐 佢話去 " 我最憎食果間 " 好鬼衰啦 成日講 我話只係好憎食佢地嘅米線之嘛 但早餐好食喎 ~
食完就番屋企沖涼 仲可以抖多半個鐘先出門口呢 ~
崇拜完畢就走喇 里奧大人去拎電話卡 我就去旅行社交尾數 點知里奧大人唔記得填份簽証 form 又無帶相 咁所以唔交住啦 一陣先一次再一次比哂 咁順便報埋 2 天大陸團 搞掂哂都已經 1 點半 即坐 shuttle bus 去 Mega Box 喇 ~
去紅螞蟻食 tea 之後去 Gigasports 拎褸 lu ~
熱奶茶 - 完全唔得 嗚
鮮茄汁煙肉燴直通粉 - 直通粉唔係咁熟透囉
瑞士汁牛肉燴河粉 - 無味 哈哈
今日要去埋 Starbuck 飲咖啡喇 因為張 coupon 6 月尾到期 我唔鍾意德福果間 d 位超勁迫 Mega Box 呢間叫做舒服 d 咁所以清埋張 coupon 喇 ~
焦糖咖啡 ( 加大 ) $ 42 / 藍莓芝士蛋糕 $ 33 - 家姐比咗張 $25 coupon 我嘛 呢餐我要貼多 $50 哈哈 不過無理由就咁飲咖啡咁 dry 家嘛 依家 Starbucks 嘅咖啡係無咖啡味 得奶味 我初初以為得我覺得係咁 上次表妹都話係得奶味呀 聽過好多人講話 McCafe 嘅咖啡仲好飲 呢個我都認同喎 同埋 Starbucks 嘅環境都係好迫狹 完全唔可以話係 relax 囉
飲完都 4 點幾 咁番屋企喇 要拎番相去旅行社做簽証呀 ~
里奧大人整嘢 我睇睇下雜誌都好似瞓着咗囉 不過之後里奧大人問我嘢 我就醒咗 lu 我真係次次飲完 Starbucks 咖啡就會勁眼瞓架 ~
6 點 15 分出門口 去埋旅行社交尾數同簽証 form 就走 都已經 7 點喇 坐地鐵去深水埗 因為我話想買自拍神棍 反正出開去嘛 黎緊兩個星期六日就可以休息下 哈哈 ~
去鴨記買咗自拍神棍同手機套就去番高登果邊 其實我超勁想去大家食 因為我好想食辣菜甫 不過里奧大人話唔食辣 咁我話食泰國嘢啦 唔想諗 ~
食完就坐小巴番屋企 已經 9 點半喇 今日出咗成日街 里奧大人仲慘 尋日同今日都要周圍滕 ~
沖埋涼 抖陣 同里奧大人 11 點 05 分要即瞓喇 今日真係好鬼攰呢 哈哈 ~
明爐燒鵝皇
燒汁野菌牛柳條
椒鹽鮮魷
金沙蒜香骨
瑤柱金菇扒菜苗
金牌一品燒雞
豉汁炒蜆
馬拉盞炒通菜
瑤柱蛋白炒飯
( 6-JUN-2015 SAT )
有 d 眼瞓呀 下次如果再電髮 都係放埋星期六好 d 哈哈 ~
早餐食芝蛋治 因為要夠飽 之後 8 卦又話黎 我記錯咗佢今日 off 添 咁我之得叫麵餐啦 食唔哂可以比埋佢食 哈 ~
菇場唔忙呀 同佢一齊做高登仔 尋日同佢睇克羅地亞遊記 今日就睇西藏遊記 真係好羨慕 d 人 可以一去就去三個星期 仲要係自由行先勁 去到之後發覺有 d 地方去唔到就即改行程 比我暈咗都似 哈哈 ~
同 8 卦講話如果一生人去一次西藏就真係無撼 如果無死到嘅話 點知佢即話 " 無撼就可以死架啦 " 又係喎 嘩哈哈哈哈 頂佢 ~~~~
真係唔好講笑 我地由 10 點半開始睇個遊記 睇到 12 點 45 分呀 時間過得好快 哈哈 傾多陣就放工 yeah ~~~~
里奧大人今日要幫澳洲個姐夫買 d 汽車嘢 所以另一個姐夫約佢今日一齊去深水埗買囉 唔係就唔知喺邊度買 最令我火滾係幫手買嘢嘅姐夫問咗好多相關問題 反而叫你買嘢嘅姐夫就咁叫妳買乜買乜 買 GPS 呀大佬 買咗去到澳洲都用唔到啦 我同里奧大人講 唔該叫佢上網 check 下所有嘢先好叫人買啦 無理由係由我地通知番佢囉 ~
我真係覺得叫人買嘢就講得清楚 d 啦 大佬 妳唔係話買就買 要時間去搵架 買一樣嘢又要問番佢點點點 呢點我覺得最不知所謂 妳之前講清楚 d 啦唔該 完全係嘥人時間 咩都買後備 呢下難頂 一年內已經買咗比佢 3 部手機 + 2 部電腦 + 2 部 printer 有 d 嘢唔 run 係好易壞架 同埋核心問題係你要愛惜你嘅嘢 唔係一壞就買 咁點解我地用嘅嘢可以用幾年 一到佢手唔夠一個月就話壞 ?! 咁就當係佢唔好彩啦 咁啱呢部唔好 但無理由幾樣嘢都係咁家嘛 咁我又駛唔駛後備多部車同間屋比佢呢 ?!?!?!?! 我同里奧大人講 下次再係咁 我會出聲話佢 因為做埋 d 嘢好討厭 到時唔好怪我唔比臉囉 因為真係煩到人嘛 ~
佢地去買嘢 我當然唔去啦 同埋里奧大人知我唔太鍾意去呢 d 男人嘅地方 哈 咁我就約咗媽咪同家姐去新都城東海飲茶呢 ~
我放工已經即走架啦 估唔到高好又係坐小巴 我地等咗 20 分鐘先上到車呀 因為我同佢講我要去 3 期 但其實我只係熟 1 期 2 期 咁佢就陪我行呀 最恐怖係一上到大家樂見到溫總 真係係咪咁啱呀 好日星期六都唔去新都城 一去就見到佢 最搞笑係佢見完高妹再見到我 個樣係 O 咀 覺得我喺新都城出現好怪咁 哈哈 ~
高妹帶咗我搭地梯就走喇 其實好在佢帶我 唔係我都係兜圈問人 哈哈 ~
去到酒樓 我見到家姐同媽咪傾計 所以兜個圈行去嚇下佢地 因為家姐知我唔識去東海 諗住接我 所以佢見到我識黎就好驚訝啦 ~
今日我都無禁食祈禱喇 個心唔得堅定添 衰 ~
媽咪話肚餓 所以叫咗 d 點心食先 留番呢 d 比我食喇 家姐特登叫干蒸牛肉賣比我架 同佢飲茶 佢次次都會叫 因為佢知我好鍾意食 但就唔係間間酒樓都有呢
椒鹽魷魚鬚都幾好味 其實仲有碟豉椒牛河 又係幾好味
媽咪食嘅芒果布甸
我地飲到 3 點幾 之後就去買夾糖同軟糖 之後家姐車我地番屋企 ~
里奧大人話買呢 d 糖去旅行食喎 咁買啦 家姐同里奧大人都問駛唔駛買咁多呀 哈哈 是鬼但啦 之後再買咗包粟米朱古力比媽咪同家姐 share 再買多 2 包芝士杏仁片比家姐同媽咪 我就買咗夾糖比自己 咁就用咗 $200 錢呀 點解用得咁快架 ~~~~
家姐比咗張糉卷比我 實在太好喇 可以唔駛煮兩日飯 哈哈
番到屋企都 4 點 勁攰呀 諗住瞓陣 點知里奧大人佢地 5 點就到屋企樓下 咁車埋我去大姑奶屋企呢 ~
去到大姑奶屋企 里奧大人就整嘢 一齊坐到 6 點 45 分就過去酒樓喇 ~
食到差唔多 9 點就走喇 姐夫車我地番屋企 我覺得今日 d 動作係重覆囉 上車之後去食嘢 落車之後就番屋企咁 哈哈 ~
沖埋涼都 10 點幾 又睇下電視 12 點 45 分先瞓喇 慘 聽朝要 8 點半起身呀 ~~~~
生蝦 ( $90 ) - d 蝦好爽呀 好味道 同埋都幾大隻 但其中有 1 隻好細囉
個汁勁正啦 我地 3 個最鍾意食 d 汁 所以好啱去泰國 哈
雜錦拚盤 ( 蝦餅 / 魚餅 / 春卷 / 香葉包雞 ) - $99 咋 超抵又好味 下次再黎一定叫 因為就咁蝦餅都要 $73 不過我唔知份量係幾多 哈
青木瓜絲沙律 ( $68 ) - 一般
青檸汁燒豬頸肉 ( $88 ) - 我禁食祈禱嘛 所以無食呀
香葉肉碎炒飯 ( 唔知幾錢 ) - 表妹話好食 但今次 d 飯好林囉 之後佢話次次同我叫飯食 d 飯都係林 上次喺 Outback 又係咁 係咪咁邪先 哈哈
馬拉盞炒通菜 ( $71 ) - 都好多馬拉盞
龍眼冰 ( 好似 $28 ) - 表妹飲架 我飲咗啖 覺得好甜
芒果沙冰 ( 唔知幾錢 ) - 家姐想飲 我同佢 share 啦
送嘅 - 朱古力超級甜 白色係大菜糕 都 ok
( 5-JUN-2015 FRI )
尋晚瞓得唔係咁好添 所以懶床 10 分鐘先想起身呀 要趕頭趕命出門口 哈 ~
食完早餐都無咩時間嘆報紙 lu 因為唔想遲到 依家都早 5 - 10 分鐘番到菇場 但其實都係應該嘅 始終開工時間真係 9 點 但奇怪成日遲到嘅同事依照朝朝都係 921 先番到菇場 已經累街坊要打卡 仲要仍然遲到 菇場又唔話佢 呢下仲怪 咁打卡黎做咩呢 ?!
今日唔係好忙 咁就好啦 我想放工準時走呀 ~
諗住出去食車仔麵 但一出門口見到有好多黑雲 又無帶遮 所以都係買番菇場食喇 ~
榨菜肉絲係有火腿 所以即刻夾比 8 卦幫手食 哈哈
好嘢 放工即走 坐小巴去荃灣搵表妹剪髮 20 分鐘到荃灣 勁快 ~
里奧大人今日晏晝都番咗屋企休息 不過我一早話搵表妹電髮 唔想改黎改去 同埋我想去旅行之前兩星期電髮囉 ~
去埋正隆行買嘢比里奧大人就即去搵表妹喇 今晚好在唔駛等 哈哈 ~
紅燒魚柳 ( 半磅 $24.9 ) / 沙爹豬肉粒 ( 一磅 $78.8 )
傾下笑下時間都好快過 佢成日撩我同家姐去泰國 但我同家姐唔可以一齊去家嘛 因為唔想媽咪一個人喺香港 同埋婆婆一定好擔心 實唔比我地去 如果一齊去都幾好玩 食食食買買買 諗起都開心 佢話最驚 d 人係口話無所謂 但其實樣樣都有所謂 哈哈 我驚我會呀 不過如果對住自己鍾意嘅人 我應該係好順灘 哈哈 ~
明明我地唔餓 講到泰國 d 嘢好好食 講到開始餓啦 好在之後都係食泰菜 哈 ~
差唔多 8 點半 家姐都到埋 佢修下 d 頭髮 之後我再剪埋前面就搞掂喇 ~
8 點 50 分可以一齊走喇 因為表妹 book 咗 9 點去金坊食泰菜 但就帶我去唔知邊買咗糯米糍先 因為我想食 ~
一去到即叫嘢食 傾下食下抖下都 10 點幾 家姐同表妹就去另一邊坐車 我就去唔知邊坐小巴番屋企 10 點 35 分開車 10 點 50 分已經到九龍灣 但佢地仲等緊車喎 真係快到得人驚 係堅驚 我全程捉實扶手架 同埋一定唔會瞓囉 ~
里奧大人係都要等埋我先瞓 好在真係咁快番到屋企 唔駛佢點等 哈哈 ~
沖埋涼 再等埋家姐番到屋企 我就即瞓喇 勁攰呢 ~
( 4-JUN-2015 THU )
今朝又係好好天 熱就熱咗 d 不過依家帶咗把風扇仔 行起上黎無咁熱 同埋真係要用下把風扇仔 唔係好易壞 又嘥嘢架喇 ~
早餐食菠蘿油 但都仲未接受到食哂成片牛油 所以家姐話不如唔好食菠蘿油喎 哈 ~
菇場抖咗陣又忙 忙到 lunch time 都未做完添 ~
出去拎番個背囊 好感恩師傅幫我整番好條拉練 之前師傅話如果換成條拉練 + 扣要 $60 同埋起碼要 3 個星期 因為要等條拉練番黎 但我驚趕唔切去旅行之前拎嘛 但都要整囉 唔整都用唔到架 但估唔到個背囊唔駛成條換 所以只收 $30 咁好抵啦 因為我預咗起碼要 $100 呢 ~
超勁焗熱呀 所以去買車仔麵番菇場食喇 ~
忙呀忙 忙到 3 點幾就搞掂 終於可以抖下 ~
放工去街市買菜 番到屋企又已經 6 點半 但我已經有哂策略點行家嘛 估唔到都要咁耐 唉 ~
里奧大人唔舒服 好似感冒 但佢話想飲菊花茶 咁就煲比佢啦 所以今晚係得番一個爐煮嘢 感覺好似用多一陪時間咁呢 ~
7 點開始煮嘢喇 諗住食先再徑步 點知里奧大人 7 點 15 分放工 咁等埋佢一齊食啦 今晚食麵嘛 唔想食完隔一陣又再煮 咁一齊煮唔駛咁煩 哈哈 ~
一見到里奧大人就問佢出面熱唔熱 佢話係好焗先啱 所以叫我唔好去徑步喎 ~
是日晚餐 - 炒粒粒 + 燒汁煎鯖魚 + 牛蒡豬骨湯
炒粒粒 - 好在買咗半斤青豆 唔駛必咁耐 ~
燒汁煎鯖魚 - 用牛肉汁醃 真係好味喎 個汁咁百搭真係唔錯 哈哈
牛蒡豬骨湯 - 媽咪煲架 今次 d 湯勁無味 咁我以為係我問題啦 但家姐都話係無味 叫我落 d 鹽 哈哈 同埋佢話其實媽咪次次煲湯都無味 咁我都覺 不過我都接受到 但今次好似飲緊水咁 真係好難頂 所以我都飲咗一半 其他真係要倒咗去呢 大佬 好似飲好油嘅豬骨水咁 好難頂 ~
搞掂哂就沖涼 里奧大人做咗陣公司嘢就沖涼 之後 10 點唔夠就瞓喇 我就 11 點幾先瞓 ~
一品吊燒雞 ( 半隻 )
翠塘滑豆腐
豉汁蒸黃立鯧
喳咋
( 3-JUN-2015 WED )
里奧大人今朝又要上大陸開會 所以我都瞓得唔係咁好呢 ~
今朝一起身見到陽光 實在太好喇 雖然超勁熱 但都好過落雨囉 ~
早餐食奶醬多啦 好鬼熱 真係諗唔到想食咩 ~
四大天王唔喺度 勁正 做乜都得 哈哈 ~
食完 lunch box 就出去行下 行到過哂鐘先番菇場添 ~
忙下停下又放工啦 今晚同媽咪家姐食飯 所以去媽咪屋企坐陣先出去呢 ~
我地坐低無耐 家姐就到喇 今晚 6 點 45 就黎到 真係好小有呢 哈哈 ~
食完就同家姐去買嘢 之後就上媽咪屋企食生果喇 媽咪對腳都係腫 但感恩身體就無唔舒服 咁我地坐到 8 點半就走喇 家姐同我講 頭先工人同家姐講媽咪尋日食咗 4 嚿榴槤 我真係比媽咪激死 話咗血壓高唔可以食架啦 不過我都成日講 總之有事就唔好同我喊 我仍都唔會探妳 因為係妳自己攞黎衰囉 ~
去到屋企樓下 諗住食雪糕 打比里奧大人啦 又聽唔到電話 原來佢已經番到屋企 不過電話教咗靜音 聽唔到囉 ~
沖埋涼 睇陣電視就休息下 11 點就瞓 lu ~
( 2-JUN-2015 TUE )
里奧大人今朝要同客上大陸開會 又要好早起身 其實佢次次起身之後 我都要諗一諗我係咪都要起身番工架 所以如果鬧鐘響完之後即刻可以瞓番 係一件好感恩嘅事呢 哈 ~
早餐勁想食奶油脆豬 可惜依家細咗 d 啦 唔係就更好 哈哈 ~
菇場忙下停下 時間過得都好快呢 ~
食完 lunch box 就出去行下 太耐無行 驚唔想行呀 同埋難得有陽光 咁就行下啦 ~
無啦啦又忙 都好嘅 眨下眼可以放工 哈 ~
番到屋企即預備 抖陣就煮嘢 不過食唔落 咁里奧大人 7 點已經到咗上水 咁我炒埋麵就出去徑步喇 等埋佢先一齊食 ~
是日懶餐 - 燒汁焗雞翼 + 魚片炒油麵 + 菜心
燒汁焗雞翼 - 我用日式牛肉汁醃嘅 家姐問好唔好味 話以為牛肉汁只係醃牛肉 我話無乜所謂啦 最緊要唔駛自己調汁 同埋現成醬汁多數好味嘅 我最後又加埋蜜糖焗呢 咁應該好味啦 哈哈 可惜里奧大人喉嚨唔舒服 食咗 1 隻咋 等佢好番再焗 因為佢好鍾意食呢個雞翼架 ~
魚片炒油麵 - 其實我想加椰菜 不過加一個又好多咁 同埋 d 人話椰菜好濕熱 我又唔係幾敢食囉 其實加埋椰菜係好好味 爽爽地好有口感 哈 ~
菜心 - 差 d 唔記得食埋呢 1 斤添 如果唔係留番星期四食又黃咁咁架喇 難得佢好甜嘛 想快 d 食哂佢 ~
7 點半出去徑步 徑咗 4 個圈就番屋企喇 超級勁焗熱呀 同埋開始餓喇 哈 ~
番到屋企即開機洗衫再沖涼 之後里奧大人就番到屋企喇 可以一齊食飯呢 ~
無啦啦有人按鐘 原來係 2 姑奶 上黎傾咗陣計就走喇 ~
搞掂哂都 9 點幾 里奧大人仲要做公司嘢 好感恩 10 點幾做哂 可以睇陣電視 呢期佢好鍾意睇 " South Park " 學埋 d 衰嘢 哈哈 ~
11 點幾真係要瞓喇 因為勁攰呢 ~
海南雞飯辣椒醬喺新加坡買嘅 辣就辣 但唔香囉 都唔似出街食果 d 辣椒醬味嘅 ~~
平時 d 飯仲小過呢度 反而食唔哂 佢真係好鍾意食有味嘢
半隻雞 - 我食咗 1 嚿 留咗 3 嚿做 lunch box 其他就比里奧大人食哂 因為佢真係鍾意食薑蓉 哈哈
( 1-JUN-2015 MON )
嘩 又係好焗熱呀 ~
今日又開始禁食祈禱 所以早餐食芝蛋治喇 ~
做埋 report 諗住抖啦 點知好鬼多嘢做添 ~
Lunch time 要拎背囊去整 放低之後就落大雨 所以食埋嘢先番菇場 lu ~
忙下停下 仲有 d 眼瞓添 勁想快 d 放工 哈 ~
今晚去街市買餸 番到屋企差唔多 6 點半 要即煮飯喇 ~
是日懶餐 - 海南雞飯 + 蒜蓉炒菜心
海南雞飯 - 冰姑之前買咗 2 包海南雞飯醬料比我 所以我要整喇 我煲緊飯嘅時候都試下 d 飯 因為我落得好小水呀 之後煲好再試 仲係生生地 咁加水再煲 10 分鐘 林咗小小 好在里奧大人話 ok 咋 但我就覺得林囉 哈哈 ~
蒜蓉炒菜心 - 買咗 2 斤 諗住聽晚先淥菜心 所以今晚就炒啦 唔想兩餐都淥菜 ~
里奧大人 7 點左右就放工 咁就一齊食完先徑步啦 ~
搞掂哂都差唔多 9 點 好攰呀 都係唔徑步喇 沖完涼 食埋生果 11 點唔夠就瞓 lu ~


text:
DA VINCENZO
餐廳地圖
餐廳描述
古典正宗意大利菜
意大利菜周圍都有,好肉醬意粉咁,唔好話意大利餐廳啦,連茶餐廳都有得賣.不過呢,正宗嘅老式意大利菜, 就唔係咁易食到啦,大角咀嘅Da Vincenzo,就正正係以最正宗,最老式嘅意大利菜作為賣點,剩係個裝修,已經好有意式小店嘅風情,橙色磚頭加上柔和嘅燈光,喺咁靚嘅環境之下食飯,情調都好啲.
夠膽用正宗意大利菜嚟做賣點,老闆當然係意大利人啦,原來佢嚟香港開餐廳,係有段故架喎.話說佢爺爺係喺意大利開餐廳,佢自己都係做廚出身,開餐廳一直都係佢嘅夢想嚟架.可惜,因為生活迫人,佢暫時放低咗佢嘅廚師夢,千里迢迢嚟到香港,成為咗朝九晚五嘅上班族.營役役咗半生,到而家環境許可之下,佢就決定喺香港,重拾開餐廳嘅夢想,開番一間最正宗嘅意大利餐廳.
可能因為佢爺爺嘅關係啦,佢最注重嘅,就係嗰份對傳統嘅傳承.佢話意大利人,不嬲都好勇於創新,所以新派嘅意大利菜愈嚟愈多,甚至唔同嘅廚師,都會有自己獨特嘅風格.但佢就覺得,創新之餘,都唔可以忘本,所以佢就堅持做最傳統既意大利菜,俾一個唔同既選擇大家.佢舉例話,坊間既卡邦尼意粉,好多都加咗磨菇,因為覺得咁樣好食啲.但佢就好強調,傳統既卡邦尼係唔會有磨菇既,如果加咗既話,就唔係卡邦尼.
佢哋唔止做法傳統,連啲名都好傳統,好似佢哋既肉醬意粉,就叫 Bucatini all'amatriciana,all'amatriciana就係傳統嘅肉醬,係羅馬嘅地道菜式嚟架.


text:
四日復活節假期活動
四月有四日公眾假期, 小B又可返屋企同老豆,媽咪玩喇. 老豆租左架車同小B週圍去,
第
一日同老豆公司同事去元朗燒野食, 小B去到燒烤場週圍走好開心, 我地倆公婆就成個傻佬傻婆咁跟住小B, 小B又攪其他未開爐D燒烤叉,炭鉗,
算吧就比小B攪事放肆一陣啦, 睇少一眼, 小B就玩炭喇, 仲要快快手想學吳剛師父食炭添, 我地即刻飛身去制止, 好在無食到舊炭咋 ,
咪拿拿林捉小B去洗咀, 呢個百厭污咀B, 真比佢玩死, 到小B訓左覺, 我地先可真正燒野食咋
第三日約左契爺, 契姐遊車河, 下午出發,
由屯門去赤柱, 行左陣市集, 小B望左陣海, 又買左赤柱好出名的JENNY BAKERY自製曲奇, 跟住出發去牛頭角下邨, 呢度就黎會拆喇,
咪帶小B黎行下囉, 大人當然回味下D街頭小食喇, 有雞腎, 生腸, 生菜魚肉+大腸, 呢D小B都唔食得,
仲有排左成個鐘先有得食的炭燒雞蛋仔+夾餅, 真係等咁耐都值得, D雞蛋仔同出面食果D唔同, 真係好足料, 似食緊蛋糕, 正!
小B真係咩都唔識, 最緊要佢有份食, 對雞蛋仔情有獨鐘, 食完一粒又ER你要食第二粒, 小B你都幾識食喎
最後一日我地一家三口去左馬鞍山, 去左新都城同馬鞍山中心行商場, 行到下午食完飯, 小B要訓晏覺喇, 今次架車夠晒位, 可以比小B平躺訓覺, 架車"郁郁下" 小B好快就入夢鄉喇, 呢個廿四孝老公就將架車週圍兜等小B訓得好D, 名乎其實遊車河